ސިންދްބާދް – 29 – ދިވެހި ނޫސް\nHome ⁄ ވާހަކަ ⁄ ސިންދްބާދް – 29\nސިންދްބާދް – 1\nސިންދްބާދް – 2\nސިންދްބާދް – 3\nސިންދްބާދް – 4\nސިންދްބާދް – 5\nސިންދްބާދް – 6\nސިންދްބާދް – 7\nސިންދްބާދް – 8\nސިންދްބާދް – 9\nސިންދްބާދް – 10\nސިންދްބާދް – 11\nސިންދްބާދް – 12\nސިންދްބާދް – 13\nސިންދްބާދް – 14\nސިންދްބާދް – 15\nސިންދްބާދް – 16\nސިންދްބާދް – 17\nސިންދްބާދް – 18\nސިންދްބާދް – 19\nސިންދްބާދް – 20\nސިންދްބާދް – 21\nސިންދްބާދް – 22\nސިންދްބާދް – 23\nސިންދްބާދް – 24\nސިންދްބާދް – 25\nސިންދްބާދް – 26\nސިންދްބާދް – 27\nސިންދްބާދް – 28\nސިންދްބާދް – 30\nސިންދްބާދް – 31\nސިންދްބާދް – 32\nސިންދްބާދް – 33\nސިންދްބާދް – 34\nސިންދްބާދް – 35\nސިންދްބާދް – 36\nސިންދްބާދް – 37\nސިންދްބާދް – 38\nސިންދްބާދް – 39\nސިންދްބާދް – 40\nސިންދްބާދް – 41\nސިންދްބާދް – 42\nސިންދްބާދް – 43\nސިންދްބާދް – 44\nސިންދްބާދް – 45\nސިންދްބާދް – 46\nސިންދްބާދް – 47\nސިންދްބާދް – 48\nސިންދްބާދް – 49\nސިންދްބާދް – 50\nއަސްގާޑިޔަލުގައި ފެށި ދަތުރުން ރޫމޭނިޔާގެ ރީތިކަން ފެނިގެންދިޔައެވެ. ފެހިކަންގަދަ ރީތި ފަރުބަދަތަކާ ވާދީތަކެވެ. ހިތްގައިމު އެތައް ފެންކޯރުތަކަކާ ފެންއާރުތަކެވެ. ހުރިހާ އެންމެންވެސް ތިބީ ފޫހިކަމެއްނެތި ދަތުރުގެ ހިތްގައިމުކަމުގައެވެ. މެންދުރުފަހާ ޖެހެންދެން ދަތުރުކުރުމަށްފަހު ސިންދްބާދްގެ އަމުރަށް މެންދުރު ކެއުން ތައްޔާރުކުރަން ފަޅުވެރިން އުޅުނެވެ. އަރާމުކޮށްލުމަށް ސިންދްބާދްއާ ދެން ތިބި މީހުން ޖައްސާލައިގެން ތިއްބާ ސޭމް އެތާ ކައިރިން ގަސްކޮށާ އަލިފާންގަނޑު ރޯކުރުމަށް އުޅުނެވެ.\nސިންދްބާދް : ސޭމް. ތިހާ ބުރަކޮށް ނޫޅެ އައިސް މިތާ އިށީންދެބަލަ. ކަލޭގެ ސިކުނޑި އަހަރުންނަށް ވަރަށް މުހިންމުވާނެ\nއަލީޖޯ : އެއީ ތެދެއް ތިޔަ ސިކުނޑި މިއަދު ފިހެލައިން ކާލެވޭނެ ތިވަރަށް ދަރު އެއްކުރަންޏާ\nރޯމަން : ހޫމް ހަމަ އެކަނި ސިކުނޑިއެއްނޫން މަސްވެސް ގިނައިން ކެވޭނެ\nސޭމް : މިހާރު ކަލޭމެން ތި ނިންމަނީ މަ ފިހެލާން ކާލަންތަ؟\nއަލީޖޯ : އެހެން ކަމަށް. މަ ވަރަށް ބަނޑުހައި\nސިންދްބާދް : ހަމަ ގައިމުވެސް ސޭމްގެ މަހުން މިތާ ތިބި އެންމެންގެ ބަނޑު ފުރޭނެ\nސިންދްބާދް އެހެން ބުނުމުން އެންމެން އެއްފަހަރާ ހޭންފެށިއެވެ. ސޭމްވެސް ހިނިގަނޑު ފަޅައިގެން ދިޔައެވެ. މެންދުރުފަހުގެ ކެއުމަށް ކަނޑުމަހާ ކުކުޅު ފިހެލުމަށްފަހު އެންމެން ކައިބޮއެ ނިންމާލިއެވެ. އަދި ހަވީރުވުމުން އަނެއްކާވެސް ދަތުރުފެށިއެވެ. އިރުއޮއްސި އަނދިރިވުމުން ފުޅިބައްތީގެ އަލީގައި ދަތުރު ކުރިޔަށް ގެންދިޔައެވެ. މެންދަން އަތަށް އެޅުނުއިރު ފެންކޯރަކާ ހަމައަށް އާދެވުނެވެ. އެތަނުގައި އެރޭ ރޭކުރުމަށް އެންމެން ނިންމިއެވެ. އެރޭ ދަންފަޅި ބަހައިގެން އެންމެ ފުރުތަމަ ހޭލާތިބީ ސިންދްބާދްއާ ރޯމަންއެވެ. ބާކީ ތިބި މީހުން ތިބީ ގަދަނިދީގައެވެ. އުޑުމަތި ސާފު ތަރިގިނަ އެރޭގެ ރީތިކަމަށް ބަލަހައްޓައިގެން އިން ސިންދްބާދެގެ ކަންފަތުގައި ފިޔަވަޅުތަކެއްގެ އަޑު އިވެންފެށިއެވެ. ރޯމަންއަށް އިޝާރާތްކޮށްލާފައި ދެމީހުން ކަނޑި ދަމައިގަނެ ކުއްލިއަކަށް ފަހަތަށް އެނބުރުނެވެ. އެވަގުތު ފެނިގެން ދިޔައީ ކަޅު އަހެއް ހިފަހައްޓައިގެންހުރި ދުވަހަކުވެސް ނުދެކޭހާ ރީތި އަންހެނެކެވެ. ލޮލުގެ ކަޅި ފެހި ދޮންހަމަކާ ރަތް އިސްތަށިގަނޑެއް ލިބިފައިވާ އަންހެންމީހާ ސިންދްބާދްމެނަށް ހިނިތުންވެލިއެވެ.\nއަންހެންމީހާ : ދަތުރުވެރިންދޯ؟\nސިންދްބާދް : ނޫނޭ މިނިކާމީހުން\nއަންހެންމީހާ : (ހީލާފައި) ކޮންދިމާލަކަށް ތިޔަހުރީ ބަހައްޓާފައި\nސިންދްބާދް : އެއީ ސިއްރެއް. މިހާ ދަންވަރު ކޮންތާކަށް ތިޔަދަނީ\nއަންހެންމީހާ : އަހަރެންގެ އަވަށަށް\nސިންދްބާދް : އެއީ ކޮން ހިސާބެއް؟\nއަންހެންމީހާ : މާކަށް ދުރެއްނުވާނެ މިތަނަކާ\nސިންދްބާދް : ކޮން ނަމެއް އެ އަވަށަށް ކިޔަނީ\nއަންހެންމީހާ : އީޑެން ވެއިލް\nސިންދްބާދް : (ކަނޑި އަންހެންމީހާއަށް ދިއްކޮށްފައި) ކަލޭ ކައިރީ ބުނަން ވާހަކައެއް. އީޑެން ވެއިލް ކިޔާ އަވަށެއް ޓްރާންސްލްވެނިޔާއަށްދާ މަގުމަތީއެއް ނޯންނާނެ ކަލޭ ތި ހަދަނީ ދޮގު ކަލޭތީ ކާކު؟\nއަންހެންމީހާ : (ބިރުވެރި އަޑަކުން ހޭންފަށާފައި) ކަލޭ ވަރަށް ވިސްނުން ތޫނު. އެސްޓާއަށް އަހަރެން ކަލޭގެ ޙަބަރުދޭނަން\nއަންހެންމީހާ ހެމުން ހެމުން ގޮސް އޭނާގެ އަސްލު ސޫރައަށް ބަދަލްވިއެވެ. މިހާރު އޭނާގެ ހަމުގެ ކުލައަކީ އަނދިރި ފެހިކުލައެވެ. މޫނުމަތީ ރޫވެސް ގިނައެވެ. ކަޅިވަނީ ރީނދޫވެފައެވެ. އިސްތަށިގަނޑުވަނީ ނުރައަށް ބަދަލްވެފައެވެ. އޭނާ ހިފަހައްޓައިގެން ހުރި އަސްވަނީ ފިހިގަނޑަކަށް ބަދަލްވެފައެވެ. ސިންދްބާދްއާ ރޯމަން އަންހެންމީހާއާ ދިމާލަށް ދުއްވައިގަތެވެ. އެވަގުތު އަންހެންމީހާ އަތުން އަލިފާން ބޯޅައެއް ފޮނުވާލިއެވެ. އަދި އަވަސް އަވަހަށް އަތުގައި އޮތް ފިހިގަނޑަށް އަރައި ނައްޓާލަން އުޅެނިކޮށް ރޯމަން ހޫރުވާލި ކަނޑި އައިސް އަންހެންމީހާގެ މެޔަށްވަނެވެ. އެވަގުތު އޭނާ ބިންމައްޗަށް ވެއްޓި ދެކޮޅަށް ތެޅެން ފަށާ ބިރުވެރި އަޑަކުން ބާރު ބާރަށް ހަޅޭއްލަވައިގަތެވެ. އެވަގުތު ނިދާފައި ތިބި އެންމެން ހޭލައި ހަތިޔާރުތައް ނަގައި ތައްޔާރުކުރިއެވެ. ސިންދްބާދްއާ ރޯމަން އަންހެންމީހާ ކައިރިއަށް ދިޔައެވެ. އަދި ސިންދްބާދްގެ ކަނޑި އަންހެންމީހާ ކަރުގައި ޖައްސާލިއެވެ.\nސިންދްބާދް : ބުނޭ. ކީއްކުރަން އެސްޓާ ކަލޭ ފޮނުވީ\nއަންހެންމީހާ : (އަގައިން ލޭތައްފައިބާހާލު ކެއްސަމުން) ކަލޭމެން އެހިސާބަށް އަޔަނުދޭން\nސިންދްބާދް : ކީއްވެ؟\nއަންހެންމީހާ : (ސިންދްބާދްއަށް އިނގިލި ދިއްކޮށްފައި) ކަލޭތީ މިދުނިޔެ ހަލާކުކުރާނެ މީހަކަށްވާނެތީ. ކަލޭގެ ހިތްވަނީ ދަހިވެތިކަމުން ފުރިފައި. ކަލޭގެ އެއްވެސް ރަހުމެއްވެސް ނުހުންނާނެ\nސިންދްބާދް : (އަންހެންމީހާ ކަރުތެރެޔަށް ކަނޑި ގަނބާލަމުން) ކަލޭ ކަހަލަ މީހުނަށް އަހަރެން އެއްވެސް ރަހުމެއް ނުބަހައްޓާނަން\nއަންހެންމީހާ މަރާލުމަށްފަހު އޭނާގެ ބޯ ބުރިކޮށްލިއެވެ. އަދި އަސްގާޑިޔަލުގައި ބާއްވާފައި އޮތް ލޮންސިއަކަށް އެ ބޯ އަމުނާލުމަށްފަހު ބިންމަތީގައި ހަރުކުރިއެވެ. އެއަށްފަހު އަންހެންމީހާގެ ހަށިގަނޑު އަންދާލިއެވެ. އެއަށްފަހު އަންހެންމީހާގެ ފިހިގަނޑު ނަގަން ސޭމް ފޮނުވިއެވެ. ސޭމް ގޮސް އެ ފިހިގަނޑުގައި އަތްލުމުގެ ކުރިން އެ ފިހިގަނޑު އުޑުމައްޗަށް އެރިއެވެ. ސޭމް އުޑުމައްޗަށް ބަލާލި ހިނދު އެވަގުތު ސޭމްއަށް ފެނިގެންދިޔައީ ފިހިގަނޑުތަކެއް މަތީގައި އިށީންދެގެންތި އަންހެނުންތަކެކެވެ. ކޮންމެ އަންހެނަކުވެސް އިނީ ބޮޑު ކަޅު ކޯޓެއްލާފައި ކަޅު ބޮޑު ތޮތްޕެއް އަޅާފައެވެ. މައްޗަށްއެރި ފިހިގަނޑު ގޮސް އެމީހުންނާ އަރާ ހަމަވުމުން އެމީހުން އެ ފިހިގަނޑާއެކު ބާރު ދުވެލީގައި ގޮސް ގެއްލުނެވެ. ސޭމް އަވަސް އަވަހަށް ދުވަމުން އައިސް އެވާހަކަ ސިންދްބާދް ކައިރީ ބުނުމުން ސިންދްބާދް އެންމެން ހުށިޔާރުވެތިބުމަށް އެނގިއެވެ.\nދުވަހުގެ އިރުއެރުމާއެކު ހެނދުނު ނާސްތާކޮށްގެން ސިންދްބާދްމެންގެ ދަތުރު ކުރިޔަށް ގެންދިޔައެވެ. އެދުވަހު ހަވީރުވާންވާއިރަށް އަވަށަކަށް އާދެވުނެވެ. އެއީ މަދު މީސްކޮޅެއް ދިރިއުޅެމުން އަންނަ އަވަށެކެވެ. ސިންދްބާދްމެން އަވަށަށް ވަނުމާއެކު އެ އަވަށުގެ މީހުން ދުވަމުންއައެވެ. އެތަނުން އަވަށުގެ އިސްވެރިޔަކަށްހުރި ގޯމޭޒް އަމިއްލައަށް ސިންދްބާދްމެނަށް ތައާރަފްވިއެވެ.\nގޯމޭޒް : މަރުހަބާ. އަވަހަށް ދުރުވޭ ތިބޭފުޅުން ދުރުން ފެނިގެން ހުންނާނެ ގެޔަކާ އަސް ވައްދަން ގުދަނެއް ހަމަޖައްސާފައި.\nސިންދްބާދް : މީ ކޮން އަވަށެއް؟\nގޯމޭޒް : ރޯޒާ. އަވަހަށް އެތެރެޔަށް ދުރުވެ އިރުއޮއްސެނީ އަވަސްކުރޭ\nސިންދްބާދް : (އަވަށު މީހުންގެ މޫނުމަތިން ފެންނަމުންދިޔަ ހާސްކަންފެނިފައި) ކިހިނެއްވީ އަނެއްކާ؟\nގޯމޭޒް : ވަގުތެއް ނެތް އިރުއޮއްސެނީ. ބުނާގޮތްހަދާ މިއީ ކަލޭމެންގެ ސަލާމަތަށް\nސިންދްބާދް : އިރުއޮއްސުމުން ކިހިނެއްވަނީތަ\nގޯމޭޒް : އެމީހުން އަންނާނެ. އެމީހުން ނުހުއްޓުވޭނެ. އެމީހުންގެ ކާނާއާ ބުއިމަކީ އިންސާނުންގެ ލޭ. އަވަސްކުރޭ އަހަރުމެން ކަލޭމެން ގެއަށް ވައްދާފައި ގެތަކަށްވަދެ ތަޅުލެވޭނީ\nގޯމޭޒް ބުނިގޮތްހެދުމަށްފަހު ސިންދްބާދްއާ އޭނާގެ މީހުން ގޮސް ހަމަޖެހިފައިވާ ގެޔަށްވަނެވެ. އަދި ގޯމޭޒްގެ އެންގުމަށް އެތެރެއިން ތަޅު އެޅުވިއެވެ. އެއަށްފަހު އަވަށުމީހުންވެސް ގެތަކަށްވަދެ ތަޅުލާ ހިމޭންވެއްޖެއެވެ. އަަވަށުގައި މި އުޅެނީ ކޮންކަމެއްތޯ ބަލަން ސިންދްބާދް ޝައުގުވެރިވިއެވެ. އެގޮތުން އެންމެން ތިބި ގޭގެ ކުޑަދޮރުގައި ކުޑަ ލޯވަޅެއް އަޅައިގެން ބޭރު ބަލަންއިނެވެ. އިރުގަނޑެއްވީއިރުވެސް ކަމެއް ނުފެންނާތީ ސިންދްބާދްވެސް ވެފައި ހުރި ވަރުބަލިން ނިދާލަން ބޭނުންވިއެވެ. ނަމަވެސް ފަސްގަނޑުގައި ކޭތެމުން އަންނަ ފިޔަވަޅުތަކެއްގެ އަޑު ސިންދްބާދްގެ ކަންފަތުގައި ޖެހުމާއެކު އަނެއްކާވެސް ބޭރު ބަލާލުމަށް އަޅާފައި އިން ލޯވަޅުގައި ސިންދްބާދް ލޯ ޖަހާލިއެވެ. އެއާއެކު ފަނޑު އަލިކަމުގެ ތެރެއިން މަޑު ހިނގުމެއްގައި އަންނަ ބަޔަކު ފެނުނެވެ. ބައެއް މީހުން ހިނގަނީ އެއް އަރިއަކަށް ތިބެގެންނެވެ. އަނެއްބައި މީހުން ހަތަރެސްފައި ބިންމަތީގައި ޖައްސައިގެންނެވެ. ސީދަލަށް ތިބެގެން ހިނގަނީ ވަރަށް މަދުބަޔެކެވެ. ފަނޑު އަލިގަނޑުތެރެއިން އެމީހުން އަލިކަމެއްގެ ތެރެޔަށް ފާޅުވިތަން ފެނުމާއެކު ސިންދްބާދްގެ ގައިން ހީބިހި ނަގައިގަނެގެންދިޔައެވެ. އެމީހުން ތިބި ގޮތް ފެނިފައެވެ. ހަމުގެ ކުލަ އަޅިއެވެ. ދެލޯ ރަތެވެ. ހުޅުވިފައިވާ އަނގަތަކުގައި ފޭރާދަތްތަށް ދިގުވެފައި ތޫނެވެ. އަތުގެ ނިޔަފަތިތައްވެސް ދިގުވެފައި ތޫނެވެ. އެމީހުން އެ މަޑު ހިނގުމުގައި އައިސް އަވަށުމެދަށް ހުއްޓި ވަސް ބަލަންފެށިއެވެ. އަޑެއް ބަޑެއް ނީވުމުން އެމީހުން އަލުން އަނބުރާ އައިކޮޅަށް ގޮސް ލޯމައްޗަށް ގެއްލިގެންދިޔައެވެ.\nޖެހިގެން އައި ދުވަހު އިރުއެރުމުން ސިންދްބާދްމެން ތިބި ގެއިން ނުކުތެވެ. އަދި ގޯމޭޒް ހޯދުމަށްފަހު ސިންދްބާދް އޭނާއާ ވަކިން ވާހަކަ ދައްކާލަން ބޭނުންވާ ވަހަކަ ބުނެލިއެވެ. ސިންދްބާދްއާ ގޯމޭޒް އަވަށުގައި ހުރި ގޯމޭޒްގެ ގެޔަށް ދިޔައެވެ.\nގޯމޭޒް : ކިހިނެއްވީ؟\nސިންދްބާދް : ރޭގައި ފެނުނު ބަޔެއްގެ ވާހަކަ އަހާލަން\nގޯމޭޒް : އެންމެ ފަހަށް އަހަރެންބުނި މީހުން ފެނިއްޖެދޯ\nސިންދްބާދް : އެއީ ކިހިނެއް ވެގެން މި އަވަށަށް އަންނަ ބަޔެއް؟\nގޯމޭޒް : ޓްރާންސްލްވެނިޔާ ކައިރީ އޮންނަ އަވަށަކަށް ޖެހުނު ކަންތައްގަނޑަކަށްފަހު މި ބަޔަކު ފެންނަންފެށީ. ބުނެވޭ ގޮތުގައި މި މީހުން ދުވާލަކު ނުނިކުންނާނެ ސަބަބަކީ އިރުގެ އައްޔަށް އެބައިމީހުން ބަލިވީމައި. ރޭގަނޑުވެއްޖެނަމަ މި ބައިމީހުން މުޅި ރޭގަނޑު ހިސާރުކޮށް. ފެނުނު މީހެއްގެ ދުވަސް ދުއްވާލާ އެގޮތުން އަތުވާ މީހެއްގެ ލޭ ބޮއެ ހުސްކޮށްލާކަމަށްވަނި ބައެއްފަހަރު އެމީހުންގެ ކާނާއަށްވެސްހަދާ. އެމީހުން ޖެހިލުންވަނީ އެންމެ ގަބީލާއެއްދެކެ. އެއީ ބެލްމޮންޓް ގަބީލާ. އެ ގަބީލާގެ ވަކި އަވަށެއްވެސް އޮންނާނެ ޓްރާންސްލްވެނިޔާއާ ފިސާރެގާތުން. ބެލްމޮންޓް ގަބީލާއިން މިބުނާ ލޭބޯމީހުންނަށް ދެވިފައިވާ ނަމަކީ ވެންޕަޔާސް. ބެލްމޮންޓްމީހުން ބުނާ ގޮތުގައި ވެންޕަޔާއެއް ދަތް އަޅައިފިނަމަ އެމީހަކު ދުވަސްގަނޑަކަށްފަހު ވެންޕަޔާއަކަށް ބަދަލްވޭ. އަމަލުންވެސް އެކަން އެނގެންފަށާނެ. އެގޮތުން ދުވާލަކު ނުނިކުންނާނެ އަދި އިންސާނީ ކާނާއާ ބުއިމާ ދެކޮޅުވާނެ.\nސިންދްބާދް : އަހަރެން ބޭނުން މި މި އަވަށް ސަލާމަތްކުރަން\nގޯމޭޒް : ކަލޭ އެކަމާ ނޫޅޭ އަހަރުމެންނަށް މިހެން ދިރިއުޅެން އާދަވެއްޖެ ކަލޭމެންގެ ދަތުރައިގެން ކުރިޔަށް ދެވޭތޯބަލާ ކަލޭމެންގެ މަގްސަދް ކަލޭމެން ހާސިލްކުރޭ.\nސިންދްބާދް : އަހަރެންގެ ދަތުރުގައި ބެލްމޮންޓް ގަބީލާގެ އަވަށަށް ދެވިއްޖެއްޔާ އެމީހުންގެ މީހުންނަށް މި އަވަށުގެ ޙަބަރު ދޭނަން\nގޯމޭޒް : ޝުކުރިއްޔާ\nގޯމޭޒްއާ ވާހަކަ ދައްކާ ނިންމާލުމަށްފަހު ހުރިހާ އެންމެން އެއްކޮށް އަވަށުންދިން ހަދިޔާތައް ބަރުކޮށްގެން ސިންދްބާދްމެންގެ ދަތުރު އަލުން ފަށައިގަތެވެ. ކޮންމެ މީހަކުވެސް ހުރީ ކުރިމަތިވެދާނެ ނުރައްކަލަކަށް ދުރާލާ ތައްޔާރުވެގެންނެވެ.\n30 days of night in idea nagaafa\nNasheedh brw thankolheh vaahaka dhigu kohla bala varah salhi mihaaru ves\nNasheedh brw thankolheh vaahaka dhogu kohla bala varah salhi mihaaru ves\nvarah salhi. Ekamu maa kurukoh liyanee keevvetho?


Hulhu Jehi Vilingili Futsal Dhandu Gai Turf Naalhaane - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 30 މިނެޓް ކުރިން\nވިލިނގިލި ފުޓްސަލް ދަނޑުގައި ރޯކޮށްލާފައި\nގއ. ވިލިނގިލީ ޔޫތު ސެންޓަރު ފުޓްސަލް ދަނޑުގައި މިދިޔަ ހޯމަ ދުވަހުގެ ރޭ ރޯކޮށްލާފައި ވީނަމަވެސް އެދަނޑުގައި ޓާފް ނާޅާނެ ކަމަށް ޔޫތު އެންޑް ސްޕޯޓްސް މިނިސްޓަރު އަހްމަދު މަހްލޫފު ވިދާޅުވެއްޖެއެވެ.\nބައެއް މީޑިއާތަކުގައި ރިޕޯޓްކޮށްފައިވާ ގޮތުން، އެ ދަނޑުގައި ބަޔަކު ރޯކޮށްލާފައިވަނީ މެޓްގެ ބަދަލުގައި ދަނޑުގައި ޓާފް އަޅައިދިނުމަށް ސަރުކާރުގައި އެ ރަށު ޒުވާނުން އެދުނު ނަމަވެސް އެ ކަން ސަރުކާރުން ނުކޮށްދިނުމުން ޒުވާނުންގެ ތެރެއިން ބަޔަކު ހިތްހަމަނުޖެހިގެނެވެ.\n"ސަން" ގައި ޝާއިއު ކޮށްފައިވާ ހަބަރެއް ޓްވީޓާގައި ހިއްސާ ކުރައްވަމުން މިނިސްޓަރު މަހްލޫފު ވިދާޅުވީ ވިލިނގިލީގައި ފުޓުބޯޅަ ކުޅޭ ބޮޑު ދަނޑެއް އެޅުމުގެ މަސައްކަތް ކުރިއަށްދާ ކަމަށާއި އެހެން ކަމުން ފުޓުސަލް ދަނޑު ޓާފަށް ބަދަލު ނުކުރާނެ ކަން އެ ރަށު ކައުންސިލަށް އަންގާފައިވާނެ ކަމަށެވެ.\nމަހްލޫފު ވިދާޅުވި ގޮތުގައި އެ ގޮތަށް ސަރުކާރުން ނިންމީ ރަނގަޅު ފުޓްސަލް ދަނޑު ވެސް ނެތް ރަށްރަށް ހުރުމުން އެފަދަ ރަށަކަށް ފުރުސަތު ދިނުމުގެ ގޮތުންނެވެ. އަދި ވިލިނގީލީގައި ބޮޑު ދަނޑު އެޅުމުގެ މަސައްކަތް ވެސް ލަސްވާ ކަން ގަބޫލު ކުރައްވައި އޭނާ ވިދާޅުވީ އެ މަސައްކަތް ލަސްވަނީ ކޮވިޑް-19 ގެ ބަލިމަޑުކަމުގެ ހާލަތުގެ ސަބަބުންނައި ދަނޑުގެ ސަބް ބޭސް ރަނގަޅު ކުރަން ޖެހުމުން ކަމަށެވެ.\nވިލިނގިލީގައި ބޮޑު ދަނޑު އެޅުމުގެ މަސައްކަތް ދަނީ ކުރިޔަށް.\nލަސްވީ ކޮވިޑާއި ސަބް ބޭސް ރަނގަޅުކުރަން ޖެހުމުން.\nބޮޑު ދަނޑު އަޅަން ނިންމާފަވާތީ ފުޓްސަލް ދަނޑު ޓާފަށް ބަދަލު ނުކުރާނެކަން ކައުންސިލަށް ވާނީ އެންގިފައި.\nއެއީ އެހެން ރަށްރަށަށް ފުރުސަތު ދިނުމަށް. https://t.co/1XLvEgtRJI\n— Ahmed Mahloof (@AhmedMahloof) January 6, 2021\nކުރީގެ ރައީސް އަބްދުﷲ ޔާމީންގެ ސަރުކާރުގައި އެ ރަށުގައި ހުރި ޒުވާނުންގެ މަރުކަޒުގައި ގާއިމްކޮށްފައިވާ ފުޓްސަލް ދަނޑުގެ މެޓްތަކުގައި ރޯކޮށްލުމުން އެ ކަމުގެ ރިޕޯޓް ފުލުހުންނަށް ލިބިފައި ވަނީ މިދިޔަ ހޯމަ ދުވަހުގެ ރޭ 7:54 ގައެވެ. މެޓް ދަނޑުގައި ރޯކޮށްލުމުން ބޭނުން ނުކުރެވޭ ވަރަށް ދަނޑުގެ މެޓް ވަނީ އަނދައިގެން ގޮސްފައެވެ.\nޖެނުއަރީ 6, 2021 11:46\nބަލަގަ މަހްލޫފޫ ސަރުކާރަކީ ކަލޭގެ ބައްޕަގެ މުދާތަ؟\nޖެނުއަރީ 6, 2021 12:33\nމިނިސްޓަރ މަހުލޫފުގެ ނިންމެވުމަށް ތާޢީދުކުރެވޭ!! މަޢުލޫމާތު ލިބޭގޮތުން މި މެޓް ދަނޑުގައި ރޯކޮށްލީ ވަކި ބޭނުމެއް ޙާސިލްކުރަން!! އެއީ ކުޑަ ދަނޑުގައި ހުރި މެޓްތައް ނަގާ އެދަނޑުގައި ޓާފު އެޅުވުމުގެ ބޭނުމުގައި!! މިކަން ވެގެން އުޅޭ ގޮތަކީ ވިލިގިނލީގައި ހަދަމުންދާ ބޮނޑު ދަނޑުގައި އަޅަން ގެންދިޔަ ޓާފް އެދަނޑުގައި އަޅާ ނިމި ބާކީވެފައިވާ ޓާފްތައް ކުޑަ ދަނޑުގައި އަޅަން ބޭނުންވެގެން ކައުންސިލުން މިނިސްޓްރީގައި އެދުމުން އެކަން ނުކުރެވޭނެކަމަށް ބުނެ ޖަވާބުދީ ބާކީވި މެޓްތައް އެރަށު ސޮކޫލަށް ދޭން ނިންމުމުން ގަސްތުގައި ކުރިކަމަކަށް ބެލެވެނީ!! މިމީހުން ހީކުރީ ދަނޑުގައި ހުޅުޖެހުމުން ވަގުތުން މެޓްއަޅާ ސަރުކާރުން ނިންމަ ދޭނެކަމަށް!! އެއީކައުންސިލްވެސް އަޑީގައި ތިބެގެން ބަޔަކު ލައްވާ ހިންގައިގެން އުޅޭ ކަމެއްކަމަށް ބަޔަކު ތުހުމަތުވެސް ކުރާކަމަށްވަނީ!! އެތާނގައި ގާޑަކުވެސް ހުރޭ!! އޭނާވެސް އެތަނުން ކޮންމެވެސް އެއްޗެކޭ ކިޔާ ގެންދިއުމަށްފަހު ނުވަތަ އޭނަ ނެތް ގަޑިއެެއްބަލާ ކުރުވާފައިވާ ކަމެއްޖަމަށް ބެލެވޭ!! މިއީ މިކަހަލަ މަޅިޖަހަައިގެން ކަންކަން ކުރުވަން މަޝްހޫރު އަތޮޅެކޭ ކިޔާތީ އަޑުއިވޭ!! ޙަގީގަތެއް ނޭނގޭ!!\nހަމީދުގެ ފުރެނޑު މިޔަރު\nބަލަގަ ހަމީދޫ ދަނޑުގަ އަޅާފަ އޮތް ޓާރފަކީ އެރޯކޮއްލި މީހެއްގެ ބައްޕަގެ މުދާތަ؟\nޖެނުއަރީ 6, 2021 17:27\nޖެނުއަރީ 6, 2021 16:32\nޙަމީދުގެ އައްޕަގެ މުދާ ވިމަ ތިހުޅުޖެހީ.\nޖެނުއަރީ 6, 2021 17:52\nތި ރޯކޮށް އަންދަނީ ކަލޭމެންގެ އަންމަ މުދާތަ؟؟ ނުޖެހޭ އިސްރާފުކުރާކަށް ރައްޔިތުންގެ ޓެކްސް ފައިސާއެއް\nޖެނުއަރީ 6, 2021 19:40\nބައްޕަގެ މުދަ ލުގަތޯ ހުޅުތިޖެހީ .ދެންތިބޭ ގަރުބޯކިބާކާން.\nޖެނުއަރީ 6, 2021 11:59\nހަމީދު އެއީ ރައްޔިތުންގެ މުދާ. ހުޅުޖަހާކަށް ނުޖެހޭ\nޖެނުއަރީ 6, 2021 13:00\nއަސްލު މިނިސްޓރ ގެ ތިނިންމެވުމަށް މަވެސް ތާއީދުކުރަން ، ވިލިގިލި މީހުން އުޅެނީ ގަދަބަދަވިކަމުން ކަންތައްތައްކުރަންވެގެން\nޖެނުއަރީ 6, 2021 13:48\nއަދިވެސް ރޯކުރޭ، ލިބިފައިވާ ނިއުމަތަށް ޝުކުރުނުކުރާބަޔަކަށް ނުޖެހޭ ކޮށްދޭކަށް....\nޖެނުއަރީ 6, 2021 13:56\nމުޅި ގައުމުގައި ބޮޑެތި ފުޓްބޯޅަ ދަނޑު އަޅައިގެން ވާނީ ގެއްލުން ނުބެލެހެއްއޓޭނެ އަދި މިހާރު ގިނަ އީ ފުޓްސަލް މުބާރާތްތައް ބޮޑެތިދަނޑުގައި ކުޅޭ ވަރަށް މީހުން ހަމައެއް ނުވޭ ފާހަގަ ވާ ރަށްތަކުގައި ރަނގަޅު އަޅަން މަހިބަދޫ ތިނަދޫ ކުޅޭ ރަށް ތަކުގައި ކޮންމެ 100 ބޮޑެތި ދަނޑު އަޅައިގެން ނުބެލެހެއްޓީ ވީރާނާ ވާނީ ވައުދު ފުއްދަން ތިޔަ ކުރަނީ ބޭކާޜު ކަމެއް\nޖެނުއަރީ 6, 2021 14:36\nބަރާބަރު ނިންމުމެއް... ތިފަދަ ކަންތައް ކުރާބަޔަކަށް ތިތަން ހަދައިދޭކަށް ނުޖެހޭ\nޖެނުއަރީ 6, 2021 14:40\nބަރާބަރު ނިންމުމެއް... ތިފަދަ ކަންތައް ކުރާބަޔަކަށް ތިތަން ހަދައިދޭކަށް ނުޖެހޭ ... ދެން ތިބޭ އޮށްގައު މަތީ ކުޅެން\nޖެނުއަރީ 6, 2021 16:29\nކައުންސި ލް އިންތިހާބު ކައިރިވީމަ މަހް ލޫފް ތިބުނާ ބަސް އަނބުރާ ގެންނާނެ\nޖެނުއަރީ 7, 2021 12:12\nތިޔަކަން ކުރަން މާލަސް ވެސް ވެއްޖެ ރައްޖޭގެ ޒުވަނުން ނައް އެއްވެސް ކަމެއް ނުކޮއްދެ ، މަހުލޫފައ ނިމިނީ އެހެން ކަންތައް ވަނިކޮއް\nޖެނުއަރީ 7, 2021 12:52\nނިދާފަ ހުރެބުނި އެއްޗަކަށް ވާނީ


ވަޢުދު (އެއްވަނަ ބައި) – Esfiya – Dhivehi Vaahaka Site\n- by Jana - 52- August 15, 2019\n“ދަރިފުޅު ބަލައިގެން ކަންތައް ކުރަންޏާ ތިހެންނެއް ނުވާނެ! ދެންވެސް ބަލައިގެން އިސްތިރި ގެންގުޅެއްޗޭ.” އެއްދުވަހު މަލާކް އެނދުމަތީގައި އިނދެ އިސްތިރި ކުރަމުން ދަނިކޮށް އޭނަ އެއްއަތުން ގެންދިޔަ އިސްތިރި ހެދުމުގައި ހިފަހައްޓައިގެން ހުރި އަނެއް އަތުގައި ޖެހުމުން މަންމަ ބުންޏެވެ. މަންމަގެ ނަޞޭޙަތަށް މަލާކް ބޯޖެހިއެއްކަމަކު އެއީ އޭނައަށް ޙައްލުކުރެވިދާނެ ކަމެއްހެން މަލާކަށް އެއްގޮތަކަށް ވެސް ހިއެއްނުވެއެވެ. 20 އަހަރުގެ ޢުމުރަށް އައިއިރު ‘ބަލައިގެން ކަންތައް ކުރާށޭ’ އެކި މީހުން އޭނަ ގާތު ބުނި ޢަދަދެއްވެސް މަލާކަކަށް ނޭނގެއެވެ. އޭނަ އެގޮތަށް ކަންތައް ކުރަން ކިތަންމެ މަސައްކަތް ކުރިއެއްކަމަކު އަދިވެސް ކާމިޔާބުވެފައިނުވަނީ އޭނަގެ ނާޤާބިލިއްޔަތުކަމުގެ ސަބަބުންހެން މަލާކަށް ހީވެފައިވެއެވެ.\nދެލޯ މެރުމުން މަލާކް އޭނަގެ ޚިޔާލުތަކުގެ ތެރެއަށް ހިނދުކޮޅަކަށް ގެއްލިގެން ދިޔައެއްކަމަކު މާ ގިނައިރެއްނުވެ އަނެއްކާވެސް އޭނަ އޮތްތަން މަލާކަށް އެނގުންވިއެވެ. މިތަނަށް އޭނަ ގެނެވުމުގެ ކުރިން އޭނަގެ ބޮޑުބޭބެވަނީ އެމްއާރްއައި ހެދޭއިރު އެކިއެކި އަޑުތައް އިވޭނެ ވާހަކަ ބުނެފައެވެ. އެ ވާހަކަ ހަނދާންވުމުން މަލާކަށް އޭނަގެ މެރިފައިވި ދެލޯ ތަގުޅިކޮށް އޭނަގެ ދެއަތް މުށްކަވައި ބާރު ކޮށްލެވުނެވެ. ހަމަ އެހިނދު އޭނައަށް ނޭނގި އޭނަގެ ދެފަޔަށް ވެސް ބާރުވެ ދެފައި ކައިރިވެގެން ދިޔައެވެ. އޭގެ ސިކުންތުކޮޅެއްފަހުން ހިމޭންކަމުގެ ތެރެއިން ކުއްލިއަކަށް ބާރު އަޑެއް އިވެން ފެށުމުން މަލާކް ސިއްސައިގެން ދިޔަ ވަގުތު އޭނަގެ މޫނު ވެސް ހިއްލި އޭނަގެ މޫނުމަތީގައި އެޅިފައިވި މާސްކުގައި ނުޖެހުނީ ކިރިޔާއެވެ. މޭގަނޑު އަތަށް އައިހެން ހީވި މަލާކަށް ދެލޯ ހުޅުވާލެވުނު ވަގުތު އަނެއްކާވެސް ކުރިން ފެނުނު މަންޒަރު އޭނައަށް ފެނުނެވެ. މާސްކުގެ ރޮނގުތަކުގެ ދޭތެރެއިން މަތިން ފެންނަމުން ދިޔަ ދަގަނޑުގަނޑު އޭނައަށް ފެނުނެވެ. އެ މަންޒަރު ބަލަން އޮތްތާ ސިކުންތުކޮޅެއް ފަހުން އޭނަގެ ކަންފަތް އެ އިވެމުން ދިޔަ އަޑަށް ހޭނުނެވެ. އެއަށްފަހު އޭނަ އަނެއްކާވެސް ދެލޯ މަރާލީ މި ‘މުޞީބާތް’ ނިމެންދެން އޭނަގެ ސިކުނޑި ހަމަޖެހޭތޯއެވެ. މިފަހަރު ދެލޯ މަރާލުމުން އޭނަގެ ހަނދާނަށް އައީ ސިއްސައިގެން ދިޔުމުގައި އޭނަގެ އޮންނަ ‘ރެކޯޑެވެ.’\n“ދަރިފުޅު ވިސްނައިގެން ހުރެބަލަ ކަންތަކާމެދު. ވިސްނައިގެން ހުންނަންޏާ ތިހެންނެއްނުވާނެ.” އެއްދުވަހު މަލާކް ކާމޭޒުދޮށުގައި ސައިބޯން އިންދާ ފުޅިއެއް ވެއްޓުނު އަޑަށް ސިއްސައިގެން ގޮސް ސައިތަށި އޭނަގެ ގަޔަށް ވެއްޓިގެން ދިޔުމުން ބައްޕަ ބުނެފައިވެއެވެ. ބައްޕަ އޭނަ ގާތު އެ ބަސްތައް ބުނެބުނެ ވަރުބަލިވެސް ނުވޭތޯ މަލާކްގެ ހިތަށްއަރައެވެ. އެކަމާމެދު ވެސް މަލާކަށް ކުށްވެރިކުރެވެނީ އަމިއްލަ ނަފްސެވެ. އެ ޒާތުގެ ކަންތައް އެހާ ގިނައިން ދިމާވަނީ އޭނަގެ ފަރުވާކުޑަކަމުން ކަމަށް މަލާކަށް ޤަބޫލުކުރެވިފައިވެއެވެ.\nމަލާކްގެ ނަސީބު ރަނގަޅުކަމުން އެ ވަގުތުކޮޅު އޭނައަށް އެއްވެސް ޙަރަކާތެއް ނުގެނެސް ކަނޑައްތު ކުރެވުނެވެ. އިވެމުން ދިޔަ އަޑުތައް ކެނޑި އޭނަގެ މޫނުމަތީގައި އޮތް މާސްކު ނެގިގެން ދިޔަ ހިނދު މަލާކަށް ހަމަޖެހުމުގެ ނޭވައެއް ދޫކޮށްލެވުނީ ހިތާހިތުން ޙަމްދުކުރަމުންނެވެ. އޭނަ ބޭއްވިފައި އޮތް މޭޒު އަނެއްކާވެސް ކަނާތްފަރާތަށް ދަމާލެވުމާއެކު އެ މޭޒުގެ ކައިރިއަށް އޭނަގެ އެހީތެރިކަމަށް އަންހެނަކު އައީ ފުރޮޅިލީ ގޮނޑިއަކާއި އެކީގައެވެ. މަލާކް އެ މީހާ ފެނުމާއެކު މޭޒުން ތެދުވެލިއެވެ. އެހިނދު އޭނަގެ ކަޅުކުލަގަދަ ކޮނޑުން ތިރިއަށް އޮތް ފަން އިސްތަށިގަނޑުގެ ބައެއް އޭނަގެ ދޮން، ވަށް މޫނުމައްޗަށް އެޅުނެވެ. އަންހެން މީހާ އޭނަގެ ފައިލާ ކޮޅަށް ގޮސް ފައި ތިރި ކުރަން އުޅުމުން މަލާކް ޤަޞްދުގައި އެމީހާއަށް ހިފުނަ ނުދީ ލުއްކެއްޖަހައި އޭނަގެ ހިމަތޮޅި ފައި އެ މޭޒުން ބޭލިއެވެ. އެ ހިނދު ދެފައިގައި އުފެދިގެން ދިޔަ ރިހުމާއެކީ މަލާކްގެ އަނގައިން ނިކުތް އާހަކާއި އެކީ އޭނައަށް ދެލޯ މަރައި ތަގުޅި ކޮށްލެއްވުނެވެ. އެހެނަސް އޭނަ ދެންވެސް ދެލޯ ހުޅުވާލީ ވަރުގަދަ ޢަޒުމަކާއެކީ ގައި ފަދައެވެ. އެ އަންހެން މީހާ ދެންވެސް އޭނައަށް އެހީވާން އުޅުމުން މަލާކް އޭނަގެ ފައިގައި ރިއްސާނެކަން އެނގިހުރެވެސް އަމިއްލައަށް ނުހަނު އުދަގުލާއެކީ އެ މޭޒުން ފޭބިއެވެ. ދެފައިމައްޗަށް ކޮޅަށް ތެދުވެވުނު ވަގުތު ފަޔަށް އެރި ތަދާއެކީ އޭނަ ވެއްޓެން އުޅުނުހެން ހީވި ވަގުތު މަލާކް ކުއްލި ގޮތަކަށް އެނބުރިލީ ގޮނޑީގައި އިށީންނަން އަމާޒުކުރަމުންނެވެ. ވޭތުވެ ދިޔަ އަހަރުތަކުގައި އޭނަ އެތައް ފަހަރެއްގެ މަތިން އެހެން ހަދާފައިވުމުން އާދައިގެ މަތިން އޭނައަށް އިށީނދެވުނީ ގޮނޑީގައެވެ. އެހެނަސް އޭގެއިން ކޮންމެ ވަގުތެއްގައި އޭނަގެ ހިތުގައި އަށަގެންފައި ހުންނަ ވެއްޓިދާނެހެން ހީވާ ބިރަށް އެއްވެސް ބަދަލެއް ނާދެއެވެ. އޭނަ އިށީން ގޮތުން އޭނަގެ އެހީތެރިކަމަށް އައި އެތާ މަސައްކަތް ކުރާ އިންޑިޔާ އަންހެން މީހާ ވެސް ކުދި ކިޔުނެވެ. ބަލައިގެން އުޅުމަށް އެދިއެވެ. އެ ބަސްތަކަށްވީ ފޫއްސާއެކީ މަލާކް ދެއަތުން ގޮނޑި ދުއްވާލީ އެކަމަށް ވެސް އެ އަންހެން މީހާއަށް ފުރުޞަތު ނުދިނުމަށެވެ. އޭނައަކީ ‘ބަލައިގެން’ ކަންތައް ނުކުރެވުނަސް އަމިއްލައަށް ކުރެވޭ ކަންތައް އަމިއްލައަށް ކުރާ މިނިވަން ޒުވާނެއްކަން ދެއްކުމަށެވެ. އޭނަ އޭނައަށް ވީ އެންމެ ފުރިހަމައަށް އެކަން އެ އަންހެން މީހާއަށް ސާބިތުކޮށްދިނެވެ. ޗޭންޖިންގް ރޫމަށް ގޮސް އުދަގުލާއެކީ ވެސް އާދައިގެ މަތިން އަމިއްލައަށް އަމިއްލަ ހެދުން ބަދަލުކުރި ގޮތުންނެވެ. އަތްދިގު ކުރުތާއަކާއި ފަޔާއި ހަމައަށް އޮތް ދިގު ތިރަކާއިއެކީ ނުހަނު ރީއްޗަށް ޝޯލްވެސް އަޅައިގެން މަލާކް ނިކުތް ގޮތުން އެ އަންހެން މީހާގެ ތަޢުރީފު އޭނައަށް ލިބުނެވެ. އެކަމާމެދު ހިސާބަކަށް ފޮނިވެފައިހުރެ މަލާކް ދެންވެސް ގޮނޑި ދުއްވަމުން އެތަނުން ނިކުމެގެން ދިޔައީ އަމިއްލައަށެވެ.\n“އަދި ކިރިޔާ ވަންނަންދޯ ތިއުޅެނީ؟ ވަދެ ނިމިގެން ބޭބެއަށް ގުޅާލައްޗޭ. ފަރުޒާނައްތައާ ނިމާލާއެކީ ރެސްޓޯރެންޓަކަށް އައިސް މިއުޅެނީ. ކައިނިމިގެން އަންނަންވާއިރަށް…..” މެދު ޢުމުރަށްދާ އޭނަގެ ބޮޑުބޭބެގެ ވާހަކަ އެހާ ހިސާބަށް ދިޔަތަނާހެން މަލާކް ވާހަކަ ދެއްކިއެވެ.\n“މަލާކް ނިމިއްޖެ ބޭބޭ.” މަލާކަށް އަވަސްއަވަހަށް އެހެން ބުނެލެވުނީ އޭނަގެ ބޮޑުބޭބެ ފޯނު ކަނޑާލަން އުޅުނުހެން ހީވުމުންނެވެ.\n“އެ…އެހެންތަ؟ އަޅޭ އެކަމަކު ހަމަ ދާދި ދެންމެއަކު އަހަރުމެންގެ ކާއެއްޗެހި މިއައީ. ކައި ނިމިގެން އަޔަސް މައްސަލައެއްނެތް ދޯ މަލާކް؟” ބޮޑުބޭބެ އެކޮޅުން ބުނި އަޑު އިވުނެވެ. އެއާއެކު މަލާކްގެ މޫނުމަތިން ހިތްހަމަނުޖެހުން ފާޅުވިއެވެ.\n“ހޫމް….” އޭނަ އެހެން ޖަވާބެއް ދިނަސް ކަންތައްވާނީ ބޮޑުބޭބެ ބޭނުންވާ ގޮތަށްކަން ދަނެގެން މަލާކް ހޫންލެއްވިއެވެ. އެއާއެކު އެކޮޅުން ފޯނު ކެނޑިގެން ދިޔަ އަޑު އިވުމުން އޭނަ ފުން ނޭވައެއް ދޫކޮށްލަމުން ފޯނު ކަންފަތުން ނަގާލިއެވެ. އެއަށްފަހު ފޯނާއި ދިމާލަށް ބަލަހައްޓައިގެން އިރުކޮޅެއް ވަންދެން އިނދެފައި ފުން ނޭވައެއް ދޫކޮށްލިއެވެ.\n“ހެލޯ ބައްޕާ! ހާދަ އިންތިޒާރެއް ކުރީމޭ ބައްޕަގެ ފޯނަކަށް. ކީއްވެ އެހާ ލަސްވީ؟ މަންމަ ކޮބާ؟” މަލާކަށް އެއްފަހަރާ އެތައް ސުވާލެއް ކުރެވުނެވެ.\n“ފޯނަށް ލާރި އަޅާނެ ގޮތެއް ނެތިގެން އެއްދުވަސް މިދިޔައީ ކަނބުލޮއަށް ނުގުޅި. ކިހިނެއްތަ ކަނބުލޮ؟ ޑަކުޓަރަށް ދެއްކިއްޖެތަ މިހާރު؟” މަސްޢޫދު އެހިއެވެ.\n“އާނ ބައްޕާ. އެ ދެއްކި ނާރުގެ ޑޮކްޓަރަކު ބުނެގެން ދެންމެ މަލާކް މިއައީ ބޮޑު މެޝިނެއްގެ ތެރޭގަ އޮވެފަ. އެއީ ވެސް ކޮންމެވެސް ޓެސްޓެކޯ. އެ ބެލީމަ އެނގޭނެޔޯ މަލާކަށް ނުހިނގެނީ ކީއްވެކަން.” މަލާކް ޚުލާޞާކޮށްދިނެވެ.\n“ތީތިވެސް ހަދައިގެން އެނގިއްޖެއްޔާ ރަނގަޅު. ކަނބުލޮގެ މުޅި ދިރިއުޅުން ތި ބީވެގެން ދަނީ ތި ގޮތް ނޭނގޭ ބަލީގަ ވިޔް…” މަސްޢޫދުގެ އަޑު އެހާ ހިސާބުން ކެނޑުނެވެ. ބައްޕަގެ އަޑު އިވިފައި އާދައިގެ މަތިން އެ ވާހަކަ ދެކެވުމުން ބައްޕަ ދެރަވީކަން މަލާކަށް އެނގުންވިއެވެ. ބައްޕަ ދެރަވުމުން އޭނަވެސް ދެރަވިއެވެ. އެހެނަސް ގިނަ މީހުން ހީކުރާނެ ފަދައިން އޭނަ އަމިއްލަ ނަފްސަކަށް ޙަމްދަރުދީއެއް ނުވެއެވެ.\n“ބައްޕައަށް ވަރަށް ވިސްނޭ ކަނބުލޮއާމެދު. ހިތަށްއަރަނީ ބައްޕަމެން ނެތް ދުވަހު މަލާކް ބަލާނީ ކާކުތޯއޭ. މަލާކް މީހަކާ އިންނަ ދުވަހަކުން ބައްޕަ އެންމެ ހިތްހަމަޖެހޭނީ.” މަސްޢޫދު ބުންޏެވެ. އެ ބަސްތައް އިވިފައި އާދައިގެ މަތިން މަލާކް ކިތަންމެ ބޭނުމެއް ނުވިޔަސް އޭނައަށް ކަޅި މައްޗަށް ހިންގާލެވުނެވެ. 18 އަހަރު ފުރުނީއްސުރެ ކައިވެނީގެ ވާހަކަ އޭނައަށް އިވެނީ ކެނޑިނޭޅިއެވެ. އޭނައަށް ފިރިއަކު ލިބޭ ދުވަހަކުން ބައްޕަ ހިތްހަމަޖެހޭނެ ވާހަކަ އެއްވަގުތު އިވުނިއްޔާ އޭނައާއި އިންނާނީ ކާކުތޯ ބުނެ އަވަށްޓެރި އަންހެނުން ވާހަކަ ދައްކާ އަޑު އިވިދާނެއެވެ. އެހެންނޫނީ ބޯޓު ފަހަރަކުން އެމީހުންގެ ރަށަށް ޗުއްޓީއަކަށް ޒިޔާރަތް ކުރާ ރީތި ފިރިހެނެއްގެ ވާހަކައިން މަލާކްގެ އެކުވެރިން އޭނައާއި ދިމާކޮށްލާނެއެވެ. ކައިވެންޏަކީ ދިރިއުޅުމުގެ ހުރިހާ ކަމެއްހެން ހީވާ ފަދައެވެ. އެންމެން އޭނައަށް ފިރިއަކު ހޯދައި ނުދެވިގެން އުޅެނީ ކީއްކުރަން ހެއްޔެވެ؟ ފިރިއަކު ލިބުމުން އަންހެން ކުއްޖެއްގެ ޙަޔާތުގައިވާ ހުރިހާ މައްސަލައެއް ޙައްލުވެގެން ދަނީ ހެއްޔެވެ؟ އަންހެން ކުއްޖަކަށް ދިރިއުޅުމުގައި އޭނަގެ ލަނޑުދަނޑިތައް ޙާޞިލުކޮށް އަމިއްލަ ފައިމައްޗަށް ކޮޅަށް ނުތެދުވެވޭނީ ހެއްޔެވެ؟ އޭނައަށް ވެސް ‘ޖާދުލަކުން’ ހިނގެން ފަށާނީ ހެއްޔެވެ؟ މަލާކަށް ޝައްކެވެ. ކޮންމެ ގޮތެއްވިޔަސް ފިރިއަކު ހޯދުމާއި ބެހޭ ވާހަކައަކީ އޭނަ ގެ އެޚިޔާލުތަކާހެދި އޭނަ އަބަދުވެސް ރުޅިގަދަ ކުރުވާ ވާހަކައެކެވެ.\n“ކޮން ވާހަކައެއް ދައްކާކަށްތަ މަސްޢޫދު؟ އެންމެ މޮޅު ރައްކާތެރިއަކީ ހަމައެކަނި ﷲ. ފިރިއަކު ހުއްޓަސް ނެތަސް މާތް ﷲ އަހަރުމެންގެ ދަރިފުޅު ބައްލަވާވޮޑިގެންވާނެ. ދެން ފޯނު ދީބަލަ މަގޭ އަތަށް!” އެކޮޅުން އިވުނު ސާރިޔާގެ އަޑަށް މަލާކްގެ މޫނުމައްޗަށް ފުރިހަމަ ހިނިތުންވުމެއް ވެރިވިއެވެ. ސާރިޔާ ސަލާމް ގޮވާލި އަޑަށް މަލާކަށް ވަގުތުން ވާހަކަ ދެކެވުނެވެ.\n“ލަވް ޔޫ މަންމާ! ވަރަށް ހަނދާންވޭ މަންމަ މަތިން. ކިހިނެއްތަ މަންމަ؟” މަލާކަށް އަހާލެވުނީ އުޖާލާވި ހިނިތުންވުމަކާއި އެކީގައެވެ. އޭނަ އެހެން އަހާލިއިރަށް މަންމަ ނުބައިގޮތަކަށް ކެއްސަން ފެށި އަޑަށް އޭނަގެ ހިނިތުންވުން ފޭދުނެވެ. މަންމަ އެ ކެއްސުމަކާއިގެން އުޅެނީ މީގެ މަސްތަކެއް ކުރިންނެވެ. ކޮންމެ ދުވަހަކު މަންމަ ކެއްސާ އަޑަށް އެއީ އަރިދަފުސް ރޯގާއެކޭ ހިތާހިތުން ކިޔައި މަލާކް ހިތްހަމަޖައްސަމުން ދަނީ ރަނގަޅުވާނެއޭ ހިތާއެވެ. އެހެނަސް އެ އެއްކެއްސުމެއްގައި މަންމަ މާ ގިނަ ދުވަސްވާން ފެށިފަހުން މަލާކް ކުޑަކޮށް ކަންބޮޑުވާން ފަށާފައިވެއެވެ. އެހެނަސް އޭނަ އެ ވާހަކަ ދުލާއި ހަމައަކަށް ނުގެނެއެވެ.\n“މަންމަ ހަމަ ރަނގަޅު އަލްޙަމްދުލި ﷲ. މަންމަވެސް ވަރަށް ހަނދާންވޭ ދަރިފުޅު މަތިން. އެކަމަކު ތިކޮޅުން ހޯދެން އޮތްހާ ފަރުވާއެއް ހޯދައިގެން އަނބުރާ އަންނަންވާނީ އިނގޭ؟ މިހާރު ކޮންތާކު ތިހިރީ؟” ސާރިޔާ އެހިއެވެ.\n“މިހިރީ…..ހޮސްޕިޓަލުގަ…ޓެސްޓެއް ހަދަން އައިއްސަ.” މަލާކް ކުރުކޮށް ކިޔައިދިނީ ބޮޑުބޭބެގެ ވާހަކައިން މަންމަ ކަންބޮޑުކުރުވަން ބޭނުމެއް ނުވުމުންނެވެ.\n“އެހެންތަ؟ ކައިފިންތަ މިރޭ؟” ސާރިޔާ ސުވާލުކުރިއެވެ.\n“އަދި….ގެއަށް ގޮއްސަ ކާނީ…މަންމާ ކޮބައިތަ އަނުމް؟ އަދިވެސް މާލެއަށް ދާގޮތަށްތަ ނިންމައިގެން ހުރީ؟” ބޮޑުބޭބެގެ ވާހަކައާއި ހަމައަށް ދިޔުމުގެ ކުރިން މަލާކް މަޢުޟޫއު ބަދަލުކުރީ އެހެންނޫނަސް އޭނަ އަނުމްގެ ވާހަކަ އަހަން ބޭނުންވެފައި ހުރުމުންނެވެ. އަނުމްއަކީ އޭނަގެ ޅަ ޢުމުރު ދުވަހުއްސުރެވެސް މަލާކްމެންގެ ރަށަށް އައިސް އަވަށްޓެރި ގެއެއްގައި މަލާކާއި ނުހަނު އެކުވެރިކޮށް އުޅުނު ކުއްޖެކެވެ. މީގެ ދުވަސްތަކެއް ކުރިން އެކުއްޖާ މާލެއަށް ބަދަލުވާން އުޅޭ ވާހަކަ އިވުންވެގެން ދިޔައީ މަލާކްގެ ހިތް ގަންބުވާލި ކަމަކަށެވެ.\n“އާނ ދަރިފުޅު. އަނުމް ދެން މިކޮޅުގަ މަޑެއް ނުކުރާނެ. އަނުމްގެ އެއްބަނޑު އެއްބަފާ ހަގު ބޭބެއެއް ބޭރުގަ ކިޔަވަން އުޅެފަ އަނބުރާ އަންނަނީޔޯ. އެހެންވީމަ އެ ބޭބެވެސް ބޭނުންވަނީ އަނުމް އަނބުރާ މާލެއަށް ގެންދާށޯ. މާލެއިންވިއްޔާ ދޯ ރަނގަޅަށް ކިޔެވޭނީވެސް؟ އަނެއްހެން ފަހުން ވަރަށް އުފަލުން ހުރީ. އެ ބޭބެގެ ނަން ކިޔަކިޔާފަ ބުނި ތިމަންނަ ވަރަށް ލޯބިވެއޭ އެ ބޭބެދެކެ. މިކޮޅުގަ އުޅުނުއިރުވެސް ވަރަށް ގުޅާ ހަދާ ބޭބެއެއް ކަންނޭނގެ އެއީ.” ސާރިޔާ ކިޔައިދިނެވެ.\n“އެހެންތަ؟ އަނުމް އުފަލުން ހުރިއްޔާ އެންމެ ރަނގަޅު…..ވަރަށް ހަނދާންވާނެ އަނުމް މަތިން.” މަލާކަށް މާޔޫސީ ގޮތަކަށް ބުނެލެވުނެވެ.\n“އަސްލުވެސް ދޯ؟ އޭ ދަރިފުޅު މަންމަ ދާންވެއްޖެ އަށިމަތީގަ ހުރި އެއްޗެއްސަށް ބަލަން. ދަރިފުޅު އެއްވެސް ދަތިކަމެއް ދިމާވިއްޔާ ޚަބަރެއް ވެލައްޗޭ. މަންމަމެން އެހީވެދޭނަން. އަނ މަސްޢޫދު.” މަންމަ އެހެން ބުނެފައި ބައްޕަ އަތައް ފޯނު ދިންކަން މަލާކަށް އެނގުންވިއެވެ. ބައްޕަވެސް ފަހު ބަސްތަކަށް ދެން ބާއްވަނީއޭ ބުނެ މަލާކް އާނއެކޭ ބުނުމުން ފޯނު ކަނޑާލިއެވެ. އެއާއެކު މަލާކަށް އަނެއްކާވެސް އެކަނިވެރިކަމެއް އިޙްސާސް ކުރެވުނެވެ. ހޮސްޕިޓަލުގެ މައި ދޮރާއި ދިމާލަށް ބަލާލެވުނީ ބޮޑުބޭބެ އަންނާނެ ކަމުގެ އުއްމީދުގައެވެ. އެހެނަސް ދޮރުމަތިން އެއްވެސް މީހަކު ނުފެނުމުން މަލާކަށް ފުން ނޭވައެއް ދޫކޮށްލަމުން އިސްޖަހާލެވުނެވެ.\n“ކިތަކެއް އެބަހުރިތަ މިރޭ؟” ޒުވާނާ އިނގިރޭސި ބަހުން ސުވާލުކުރީ މެޝިންގެ ކަންތައް ބަލަހައްޓަން އެތާ ތިބި4މީހުންކުރެންނެވެ.\n“20 ވަރަކަށް އެތި އެބައޮތް މީތި ލައިގެން.” މޮނީޓަރެއްގެ ކައިރީގައި ހުރި މީހާ ކުރިމަތީގައި ހުރި ބޮޑު ބިއްލޫރިގަނޑުން މެޝިނަށް ޢިޝާރާތްކުރަމުން ބުންޏެވެ.\n“ގްރޭޓް! ހުރިހާ އެއްޗެއް އެތެރެއަށް ފޮނުވަދީ!” ޒުވާނާ އެދެމުން އެ ރޫމުގެ އެތެރޭގައި ހުރި ދޮރެއް ހުޅުވާލަމުން މިފަހަރު ވަނީ އާދައިގެ ކެބިންއެއް ކަހަލަ ކޮޓަރިއަކަށެވެ. އޭނަ ގޮސް އެތާހުރި އޮފީސް މޭޒުދޮށުގައި ހުރި ބޮޑު ގޮނޑީގައި އިށީންނަން އުޅުނުތަނާހެން އޭނަގެ ފޯނު ރިންގުވާން ފެށިއެވެ. ފަޓުލޫނުގެ ޖީބު ތެރެއިން އޭނަ ނަގާލީ އެންމެ ފަހުގެ އައި ފޯނެކެވެ. ފޯނު ނަގައި ކަންފަތުގައި ޖައްސާލަމުން އޭނަ ވާހަކަ ދެއްކިއެވެ.\n“ހެލޯ ބްރޯ…….ނޫނޭ މިފަހަރު ފްލައިޓް ކެންސަލްއެއް ނުވޭ. އެކޮޅުން އައި މަގުމަތީގަ އިންޑިޔާގަ މަޑުކުރަން ޖެހުނީ 16 ގަޑިއިރަށް. އަހަރެން އުޅުނީ އެހެން ފްލައިޓެއް ހޯދައިގެން ވެސް މާލެ ދާން. އެކަމަކު އެއްކަލަ ބައްޕަގެ އިންޑިއަން ފްރެންޑްއާ އެއާރޕޯޓުން ދިމާވެގެން އަހަރެން ކައިރީގަ ބުނީ މިއުޅެނީ އެމްއާރްއައި ރިޕޯޓް ލިޔާނެ މީހަކު ނެތިގެންނޭ. އެއްދުވަހު ވިޔަސް ލިޔެދޭންވީ ނޫންހޭ. އެހެންވެ މިހިރީ އެ ހޮސްޕިޓަލަށް އައިއްސަ.” ޒުވާނާ ފޯނުން ވާހަކަ ދައްކަމުން ގޮނޑީގައި އިށީނެވެ. ހަމަ އެވަގުތު އެ ރޫމަށް ޕެން ޑްރައިވްއަކާއެކީ އައި މީހަކު ދޮރު ހުޅުވުމުން ވަންނަން އޭނަ އަތުން ޢިޝާރާތް ކުރީ ފޯނުގެ އެކޮޅުން ދައްކަމުން ދިޔަ ވާހަކަ އަޑު އަހަމުންނެވެ.\n“ހެހެ….ނިއުރޮލޮޖީއަކީ އަހަރެން ޝައުޤުވެރިކަން ހުރި ދާއިރާއެއް. ދެން ނޭނގޭ ފަހުން ކޮން ސްޕެޝަލްޓީއެއްކަމެއް ޗޫޒްކުރާނީ. އައި މޭ ޗޭންޖް މައި މައިންޑް…އޯކޭ ދެން ބާއްވަނީ. ބާއި.” ޒުވާނާ ފޯނު ކަނޑާލީ އޭނަގެ މޭޒުމަތީގައި ބޭއްވުނު ޕެން ޑްރައިވަށް ނަޒަރު ދެމުން އޭގައި ހުރި އެއްޗެހި ބަލަން ކެތްމަދުވެގެން އުޅޭ ފަދައަކުންނެވެ. ފޯނު މޭޒުމަތީގައި ބޭއްވުމަށްފަހު އޭނަ ޕެން ޑްރައިވް ސީޕީޔޫއަށް ޖަހާލީ ނުހަނު ގަޔާވެގެންނެވެ. ކުރިމަތިން ފެންނަމުން ދިޔަ މޮނީޓަރުން އޭނަ އެ ޕެން ޑްރައިވް ހުޅުވާލުމާއެކު ފެނިގެން ދިޔައީ އެމްއާރްއައި ހަދާފައިވި ބަލިމީހުންނަށް ދެވިފައިވި ނަންބަރުތަކުން ނަން ދެވިފައިވި ފޯލްޑާތަކެވެ. އޭނަ އެ ފޯލްޑާތަކުގެ ތެރެއިން ފުރަތަމަ ފޯލްޑާ ހުޅުވާލިއެވެ. މާ ގިނައިރެއްނުވެ ހުދާއި ކަޅުން ހުރި ސިކުނޑިއެއްގެ ތަސްވީރެއް ފެނިގެން ދިޔައެވެ. ޒުވާނާ މައުސް ސްކްރޯލް ކުރުމުން އެ ތަޞްވީރުން ފެންނަމުން ދިޔަ އަޅިކުލަ ބަދަލުވަމުން ދިޔަ ހިނދު އޭނަ އެއަށް ނުހަނު ފަރުވާތެރިކަމާއެކީ ބެލިއެވެ. އެއަށްފަހު ނޯޓް ޕެޑްއެއް ފަދަ ޕްރޮގްރާމެއް ހުޅުވައި އެއްފަރާތުން އޭނައަށް ފެންނަމުން އެ ދިޔަ ސްކޭނުން ހޯދުނު ހޯދުންތައް ލިޔަން ފެށިއެވެ.\nvvvvvvvvv reethi aneh baa avas\nAlhamdhulillah! (All praise and thanks belong to Allah) Aneh bai ves miadhu up kohdheefaanan. aslu thankolheh lahun esfiyaiga up mi kury. Official koh vaahaka up kurany dhiislam ga veema. vaahaka up vaany komme sunday adhi wednesday egga In Sha Allah 🙂\nBismillaahirrahmaanirraheem. Assalaam’alaikum. 🙂 Anekkaaves thiya kiyuntherinna hama ah aa vaahaka eh genesdhinumuge thaufeeq libunu kamattakai hamdhu kuran. Ummeedhaky mi vaahakain ves thiya kiyuntherinnah faidhaa eh kurun. Vaahaka aa gulhey blog post thah thireegaivaa blog link in fennaane vaahaka dhannavan 🙂\nFacebook ga ulhey kiyuntherin mi page ah ziyaaraiy kurumaky jana ge varah bodu edhumeh In Sha Allah\nWoooooww varah salhi story. Varah reethi ❤ ❤ ❤ ❤ ❤ love you jana\nAlhamdhulillah! Love you too sis <3 <3 <3\nmy favorite writer is back thank ALLAH. Janage vahaka tha kiyaeilvuneema inspire vey. avas avahah up kohdeche igey u r the best <3\nRangalhu kameh kuran inspire viyya vany hama ekani Allah ge iraadhafulhun. ey jana kuraa kameh nama hurihaa kiyuntherinnah ekkahala asareh kurees. mee komme vaahaka eh fashaairu jana amilla nafsah handhaan kohdey kameh. hehe…Alhamdhulillah! Happy to be back ingey 😀 <3\nJana sis ge new story eh dhw..ma sha allah feshun v v v rythi ingey..dhn oiy bai vec up vefa dhw iny….will commentepart vec kiyaafa ingey jana sis ..ly sissy🙂 <3 <3 <3\nAlhamdhulillah! 🙂 Jazaakillah Khairan for the support <3\nAlhamdhulillah.. jana is back.. Ma Sha Allah.. vaahaka vrh reethi..\nAlhamdhulillah! <3 😀\nomg jana sis is back yay 😀😀 anekkaves varah interesting story eh 😘 varah reethi ingey cant wait for the next part🙄\nAlhamdhulillah! Hehe…next part sunday ga dhiislam site ga upvaane In Sha Allah 🙂\nWowwww Jana is back….vvv reethi Masha Allah\nHehe we are twinny dhw I mean namuge gothun\ntheeves jana ehtha :O we should meet!\nYes im alsoajana\nWhere do u live?? But I guess I will be younger than u\nWow.Mashaallah varah lobi ♥\nJane sis keep it up♥💗😍\nAlhamdhulillah! Jazaakillah Khairan for the support! 🙂 <3\nAlhamdhulillah. Yey. 😀 Jana sis is back. Vrh reethi feshun vx.\nAlhamdhulillah! Ethah dhuvaheh fahun shifna sis fenunymaves v ufaavejje. 😀 <3\nKon writer eh tho nubala vaahaka kiyan feshy ekam kiyanmun dhiya iru hithan eriy miy yageeney jana ge vaahaka ekey enme fahun kiya ninmaafa beli iru hama jana ge vaahaka miss u jana vaahaka varah reethi\nMa Sha Allah haadha salhi gothekey mivy dho? hieh nukuran jana ge liyumuga vaki thafaathu gotheh hunna kamakah. adhives rangalhu kuran jehey kanthah jana ge nazaruga hureema. hehe…Alhamdhulillah! jana ves handaanvi thiya kiyuntherin mathin 🙂\nJana thee kon rasheh ge kujjeh..by the way story varah reethi


MNU ge deputy VC ge magaamun Shaheen aai Muaaviyath vaki koffi | Mihaaru\nއެމްއެންޔޫގެ ވައިސް ޗާންސެލަރުކަމުގެ މަގާމުން އިއްޔެ ވަކިކުރެއްވި ފަވާޒު (ކ) އަދި ޑެޕިއުޓީ ވައިސް ޗާންސެލަރުންގެ މަގާމުން ވަކިކުރެއްވި ޝާހިން (މ) އާއި މުއާވިޔަތު، އެ ޔުނިވާސިޓީން މީގެ ކުރިން ބޭއްވި ރަސްމިއްޔާތަކަށްފަހު ފޮޓޯއަކަށް ހުއްޓިވަޑައިގެން.-- ފޮޓޯ: އެމްއެންޔޫ\nއެމްއެންޔޫގެ ޑެޕިއުޓީ ވީސީގެ މަގާމުން ޝާހިނާއި މުއާވިޔަތު ވަކިކޮށްފި\n21 އޯގަސްޓް 2019 - 16:07 32 comments\nއެ ޔުނިވާސިޓީ އަށް އަލަށް އައްޔަންކުރެއްވި ވައިސް ޗާންސެލާ ޑރ. މުހައްމަދު ޝަރީފް "މިހާރު" އަށް ވިދާޅުވީ އެ ތަނުގެ އިސްވެރިން ބޭއްވި ބައްދަލުވުމުގައި ޝާހިނާއި މުއާވިޔަތު ވަކިކޮށްފައިވާ ކަމަށެވެ. އާ ކައުންސިލް އުފެއްދުމަށް ފަހު އެ މަގާމަށް ބޭފުޅުން އައްޔަންކުރާނެ ކަމަށް އޭނާ ވިދާޅުވި އެވެ.\nޝާހިނާއި މުއާވިޔަތު ޑެޕިއުޓީ ވައިސް ޗާންސެލަރުކަމަށް، ކުރީގެ ރައީސް އަބްދުﷲ ޔާމީންގެ ސަރުކާރުން އައްޔަންކުރެއްވީ ޑިސެމްބަރު 2015 ގަ އެވެ. އެއީ ޔުނިވާސިޓީގެ ގާނޫނަށް އޭރު ގެނައި އިސްލާހަށް ފަހު އެވެ.\nގައުމީ ޔުނިވާސިޓީގެ ގާނޫނު 2011 ވަނަ އަހަރު ވުޖޫދުވިއިރު ވެސް، ޑެޕިއުޓީ ވައިސް ޗާންސެލަރުން އައްޔަންކުރުމުގެ ބާރު ދީފައި އޮންނަނީ ޔުނިވާސިޓީ ކައުންސިލަށެވެ. ނަމަވެސް ޔާމީންގެ ސަރުކާރުގައި، އޭރުގެ މަޖިލީހުން އެކަން ބަދަލުކުރީ، ޑެޕިއުޓީ ވައިސް ޗާންސެލަރުން އައްޔަންކޮށް ވަކިކުރުމުގެ ބާރު ރައީސަށް ލިބިދޭ ގޮތަށެވެ.\nއާ ކައުންސިލަށް، އެމްއެންޔޫގެ ބޭރުން ތަފާތު އެކި ދާއިރާތަކުން އަށް ބޭފުޅަކު ބޭނުންވެ އެވެ. ޝަރީފް ވިދާޅުވީ އެ ދާއިރާތަކަށް ކުރިމަތިލާން މާދަމާ އިއުލާނުކުރާނެ ކަމަށެވެ. އެމީހުންގެ ސްކްރީނިން ހެދުމަށްފަހު، އެމްއެންޔޫން އެ ނަންތައް ފޮނުވާނީ ހަޔަ އެޑިއުކޭޝަން މިނިސްޓްރީއަށެވެ.\n"ސްކްރީންކޮށް އަޅުގަނޑުމެން މާކްސް ދޭނެ. އެކަމަކު މިނިސްޓްރީން ކޮންމެހެން މާކްސް އަށް ބަލާކަށް ނުޖެހޭނެ ކައުންސިލަށް މެމްބަރުން ހަމަޖެއްސުމުގައި،" ޝަރީފް ވިދާޅުވި އެވެ.\nޝާހިނާއި މުއާވިޔަތު މަގާމުން ވަކިކޮށްފައިވަނީ، ޔުނިވާސިޓީގެ ގާނޫނަށް މަޖިލީހުން މި ފަހުން ގެނައި އިސްލާހުގެ ދަށުންނެވެ. ޑެޕިއުޓީ ވައިސް ޗާންސެލަރުން އައްޔަންކުރުމުގެ ބާރު އަލުން ދީފައިވަނީ ޔުނިވާސިޓީ ކައުންސިލަށެވެ.\nރައީސް އައްޔަންކުރައްވާނީ ޗާންސެލަރާއި ވައިސް ޗާންސެލަރެވެ. އެމްއެންޔޫގެ ޗާންސެލަރުކަމަށް ރައީސް އިބްރާހިމް މުހައްމަދު ސޯލިހު އިއްޔެ ވަނީ ޑރ. ހަސަން ހަމީދު އައްޔަންކުރައްވައިފަ އެވެ.\nއެ އިސްލާހު މި މަހުގެ5ވަނަ ދުވަހު ތަންފީޒުކުރަން ފެށިއިރު، އެއަށް އަމަލުކުރަން ފަށާތާ 30 ދުވަހުގެ ތެރޭގައި އާ ކައުންސިލް އުފައްދަންޖެހޭނެ އެވެ. ޝަރީފް ވިދާޅުވީ އެ މުއްދަތުގެ ތެރޭގައި އާ ކައުންސިލް އުފައްދާނެ ކަމަށެވެ.\nއިތުރު ލިޔުންތައް ދިވެހި ގައުމީ ޔުނިވަސިޓީ މަތީ ތައުލީމު މިނިސްޓްރީ އޮފް ހަޔާ އެޑިއުކޭޝަން


PK athun Valencia ah molheh - One Online\nދެވަނަ ޑިވިޝަން ފުޓުބޯޅަ މުބާރާތުގައި ކްލަބު ވެލެންސިއާ އާއި ކްލަބު ޕީކޭ ބައްދަލުކުރި މެޗުގެ ތެރެއިން: އެ މެޗުން ވެލެންސިއާ މޮޅުވީ 2-1ގެ ނަތީޖާއަކުން -- ފޮޓޯ/ އެފްއޭއެމް\nދެވަނަ ޑިވިޝަން ފުޓުބޯޅަ މުބާރާތް\nޕީކޭ އަތުން ވެލެންސިއާއަށް މޮޅެއް\nދެވަނަ ޑިވިޝަންގެ ފުޓުބޯޅަ މުބާރާތުގައި ކްލަބު ޕީކޭއާ ދެކޮޅަށް ކުޅުނު މެޗުން ކްލަބު ވެލެންސިއާ މޮޅުވެއްޖެއެވެ.\nގައުމީ ފުޓުބޯޅަ ދަނޑުގައި މިއަދު ހަވީރު ކުޅުނު ގްރޫޕު ދޭއްގެ މެޗުގައި ޕީކޭ އަތުން ވެލެންސިއާ މޮޅުވީ 2-1ގެ ނަތީޖާއަކުންނެވެ.\nއެ މެޗުގެ އަށްވަނަ މިނެޓުގައި ވެލެންސިއާ އިން ވަނީ ލަނޑެއް ޖަހައި ލީޑު ހޯދައިފައެވެ. ވެލެންސިއާއަށް އެ ލަނޑު ކާމިޔާބުކޮށްދިނީ އެޓީމުގެ ބިދޭސީ ކުޅުންތެރިޔާ އިރިއޭ ސެމުއެލް ޑެޑީއެވެ.\nމެޗުގެ 31 ވަނަ މިނެޓުގައި ޕީކޭ އިން ވަނީ ލަނޑެއް ޖަހައި ނަތީޖާ ހަމަހަމަކޮށްފައެވެ. ޕީކޭއަށް އެ ލަނޑު ކާމިޔާބުކޮށްދިނީ ޝިފާޒް އާދިލްއެވެ. ޕެނަލްޓީ އޭރިއާ ބޭރުން އޭނާ ފޮނުވާލި ބާރު ހަމަލާ އަމާޒުވީ ވެލެންސިއާ ގޯލުގެ މަތީ ކަނަކަށެވެ.\nމެޗުގެ ފުރަތަމަ ހާފު ނިމެން ދެ މިނެޓަށް ވެފައި ވަނިކޮށް، ވެލެންސިއާ އިން ވަނީ ލަނޑެއް ޖަހައި އަލުން ލީޑު ހޯދައިފައެވެ. ޕެނަލްޓީ އޭރިއާ ބޭރުން ފޮނުވާލި ބާރު ހަމަލާއަކުން ވެލެންސިއާއަށް އެ ލަނޑު ކާމިޔާބުކޮށްދިނީ ހުސައިން ފައިސަލެވެ.\nމެޗުގެ ދެވަނަ ހާފުގައި ވެލެންސިއާއަށް ލީޑު ފުޅާކޮށްލުމަށް ގިނަ ފުރުސަތުތަކެއް ލިބިގެންދިޔައެވެ. އެގޮތުން އެޓީމުގެ ބިދޭސީ ކުޅުންތެރިޔާ ސެމުއެލްއަށް ލިބުނު ދެ ފުރުސަތެއް ފާހަގަކޮށްލެވެއެވެ. ސެމުއެލްގެ ފުރަތަމަ ހަމަލާ ޕީކޭގެ ކީޕަރު ވަލީދު އިދުރީސް މަތަކުރި އިރު، އޭނާގެ ދެވަނަ ހަމަލާ އަމާޒުވީ ޕީކޭ ގޯލުގެ އަރިމަތީ ދަނޑިއަށެވެ.\nދެވަނަ ޑިވިޝަން ކުރިއަށްދަނީ ދެ ގްރޫޕަކަށް ބަހާލައިގެންނެވެ. ގްރޫޕު އެކެއްގައި ހިމެނެނީ ޖޭޖޭ ސްޕޯޓްސް ކްލަބާއި ދިވެހި ސިފައިންގެ ކްލަބު (ޑީއެސްސީ) އާއި މަހިބަދޫ ސްޕޯޓްސް ކްލަބާއި ސުޕާ ޔުނައިޓެޑް ސްޕޯޓްސް އަދި ރާއްޖޭގެ 19 އަހަރުން ދަށުގެ ގައުމީ ޓީމެވެ. ގްރޫޕު ދޭއްގައި ހިމެނެނީ ކްލަބު ޕީކޭ އާއި ކްލަބު ވެލެންސިއާ އާއި ކުޑަ ހެންވޭރު ޔުނައިޓެޑް އަދި ބީޖީ ސްޕޯޓްސްއެވެ.\nގުޅޭ ޓެގު ފުޓްބޯޅަ ދެވަނަ ޑިވިޝަން ފުޓުބޯޅަ މުބާރާތް\nޒުވާން ގައުމީ ޓީމު ވަރުގަދަ، އައްސަދުގެ ޖޭޖޭއަށް ހަނި މޮޅެއް\nއައްސަދުގެ ކޯޗުކަމުގެ ދަށުން ޖޭޖޭ އިން ފެށުން ރަނގަޅުކޮށްފި


ޢިބްރަތްތެރި ވާހަކަ – ލުއިކަރުނަ | ޙެޔޮބަސް\nސުކޫލުދައުރުގައި ޒުވާނާއަކީ ރާއްޖޭގެ އެންމެ މަޝްހޫރު އެއްސުކޫލުގެ ބަސްވިކޭ، ތަޢުލީމީ ދާއިރާގައި ރަތްވަނަތަކެއް ހޯދާފައިވާ ކިޔަމަންތެރި ދަރިވަރެކެވެ. ސުކޫލުގައި ބޭއްވޭ ތަފާތު ހަރަކާތްތަކުގައި ހަރަކާތްތެރިވި، އަދި ސުކޫލުގެ ވެރިންނާއި މުދައްރިސުންގެ ރުހުން ލިބިފައިވާ ދަރިވަރެކެވެ. ސުކޫލުދައުރަށް ފަހު ޒުވާނާ ނުކުތީ މުޖުތަމަޢުގެ ތެރެއަށެވެ. އިތުރަށް ކިޔަވަން ލިބުނު ފުރުޞަތު ދޫކޮށްލީ، އޭނާ ދެކެ ލޯބިވާ ކަމަށްބުނާ ބައިވެރިޔާ ދޫކޮށްލާފައި ދާން ހިތް ނޭދޭތީއެވެ. އަދި މައިންބަފައިންވެސް މާބޮޑަށް “މަޖުބޫރު” ނުކުރާތީއެވެ. މަންމައާއި ބައްޕަވެސް ވިސްނައިދިނީ ދަރިފުޅު ބޭނުން ކަމެއް ކުރުމުގެ އިހުތިޔާރު ލިބިފައިވާ ކަމަށާއި، އެހެންނޫނަސް ބޮޑުވެފައިވާ ދަރިއެއްގެ މިނިވަންކަމަށް އަރައިގަތުމަކީ ރަނގަޅު ގޮތެއް ނޫންކަމަށް ބުނަމުންނެވެ. ޙަޤީޤަތަކީ ހަމައެއީއެވެ.\nޒުވާނާ ބޭނުންވީ އޭނާގެ އާޢިލާގެ ވާރުތަވަމުން އައި ވިޔަފާރީގެ ތެރެއަށް ވަންނާށެވެ. ހުރިހާ ކަމަށްވެސް ވަރަށް ކާމިޔާބެވެ. ވިޔަފާރީގެ ވެރިޔަކީ ޒުވާނާގެ ބައްޕަކަމުން ޒުވާނާއަށް ވަކި މުސާރައެއް ކަނޑައެޅިފައެއް ނެތެވެ. ” މިހުރިހާ އެއްޗަކީވެސް ދަރިފުޅުގެ އެއްޗެހި” އެއީ ޒުވާނާގެ ބައްޕަގެ އަތްމަތީ ބަހެވެ.\nޒުވާނާ އެހެން ޤައުމަކަށް ދިޔުމަށް ދަތުރުކުރަމުން ދިޔައެވެ. މަންޒިލަށް ދެވުމާއެކު ޒުވާނާ އެއާރޕޯޓަށް ފައިބައިފިއެވެ. ހުރިހާ މީހުންވެސް ހޭލަ މޭލަ ވަމުން ދިޔައިރު މުޅި ތަން “ރަކަ ރަކަ” އަޅާ ކަހަލައެވެ. ކުއްލިއަކަށް ޒުވާނާއަށް ހައިރާންކަމެއް ލިބުނީ ފަހަތުން އައި މީހެއްގެ އަތް ޒުވާނާގެ ކޮނޑުގެ މަތގައި ބާއްވާލުމުންނެވެ.\nPrevious articleއިސްތިޚާރާ ނަމާދުގެ ދުޢާ\nNext articleޖިންނީގެ ސަބަބުން ޖެހޭ އަންހެނުންގެ ބަލިތަކާއި އޭގެ ފަރުވާ!


"Kalhufehi" ge isnegumah elhi dhanduge sub base thahyaaru kurumah bayakaai havaalu koffi - Fvm times\nފުވައްމުލައް ސިޓީ ދޫނޑިގަން އަވަށުގައި އަބްދުﷲ އިބުރާހިމް(ކަޅުފެހި) “އެމްއާރުޑީސީ”ގެ ފުވައްމުލަކު އޮފީހުގެ މެނޭޖަރަކަށް ހުންނެނެވި ދުވަސް ވަރު ދޫނޑިގަން އަވަށުގެ ޒުވާނުންް ފޫޓް ބޯޅަ ކުޅުމަށްޓަކައި ތައްޔާރު ކޮށްދިން ދަނޑުގެ ސަބް ބޭސް އެޅުމަށް ބަޔަކާއި ހަވާލުކޮށްފިއެވެ.\nސަބް ބޭސް ތައްޔާރުކުރުމުގެ މަސައްކަތް ސައިޓް ހަވާލުކުރާތާ 28 ދުވަހުގެ ތެރޭގައި ފަށާ 60 ދުވަހުގެ ތެރޭގައި ނިންމާ ގޮތަށް ހަވާލުކޮށްފައިވަނީ އާރުޖީ އިންޓަނޭޝަނަލް ޕްރައިވެޓް ލިމިޓެޑާއެވެ. މި މަސައްކަތް އެ ކުންފުންޏާއި ހަވާލުކޮށްފައިވަނީ 2،305،619 ރުފިޔާއަށެވެ.\n“ކަޅުފެހި” ދޫނޑިގަން އަވަށުގައި ފޫޓް ބޯޅަ ދަނޑެއް ހެދުމަށް އެހާ އިސްކަމެއް ދިނީ ބެލެވޭ ގޮތުގައި އެ އަވަށުގެ ޒުވާނުން ފޫޓް ބޯޅަ ކުޅެން ދަނޑެއް ނެތުމުން އެޒުވާނުންގެ އިހުސާސް ތަކަށް އިހުތިރާމް ކުރުމުގެ ގޮތުން ކަމަށް ބެލެވެއެވެ. ކައުންސިލަށް ވާދަ ކުރައްވާ “ކަޅުފެހި” ކުރައްވާފައި މިވާ މަސަތްކަތް ފުރިހަމަ ކުރުމަށްޓަކައި އިންތިޚާބާ ދިމާކޮށް ސަބްބޭސް އެޅުމަށް ބަޔަކާއި ހަވާލު މިކުރީ އެއްވެސް ހާަލެއްގައި އިއްތިފާޤެއް ނޫނެވެ. “ކަޅުފެހި” ނިސްބަަތްވާ ދާއިރާގެ މެންބަރަކީ “ކަޅުފެހި”އާއި އާއިލީގޮތުން ވަރަށް ގާތް ބޭފުޅެކެވެ. އަދި އެބޭފުޅޫގެ އިންތިޚާބުގައި “ކަޅުފެހި” ވަނީ ބޮޑު ދަޢުރެއް އަދާކޮށްފައެވެ.\nދެކުނު ދާއިރާގެ މެންބަރު އިންތިޚާބު ކުރީ ދޫނޑިގަން އަދި ފުނާޑު އަވަށުގެ ރައްޔިތުންގެ ވޯޓުންނެވެ. ފުނާޑު އަވަށު ދަނޑުގެ ސަބުބޭސް އަޅަން މަޖިލީހަށް އާ މެންބަރަކު އިންތިޚާބު ކުރަން ރައްޔިތުން ދަނީ ތައްޔާރުވަމުންނެވެ.\nދެތިން މަރުމޯލުނަށް ކުނިކޮށިން ވަޒީފާދިނުމަކީ ޒުވާނުންގެ އިހްސާސްތަކުގެ އަޑު އެހުންކަމަކަށް ތަހުޡީބު މުޖުތަމައެއް ޤަބޫލެއް ނުކުރާނެއެވެ.\nކަޅުފެހި ވަނީ ދަނޑު ތައްޔާރު ކުރުމަށްޓަކައި ފުވައްމުލަކު ކުނިކޮށިން ބޭރުކުރި ފަސްތައް ރީސައިކަލް ކޮށްގެން ބޭނުންކޮށްފައެވެ.


Shaaho Ge Shooting Ge therein Hyderabad Gai Kuriha Gendhiya...\n"ޝާހޯ"ގެ ޝޫޓިން ތެރެއިން ހައިދަރްއާބާދުގައި ކުރިއަށް ގެންދިޔަ ޝޫޓިން ނިންމާލައިފި\n7 މަސް,2ހަފްތާ, 1 ދުވަސް,9ގަޑި,7މިނެޓް, 19 ސިކުންތު ކުރިން 2100އައިޝަތު ޝިމްނާ\nމަޝްހޫރު ތަރި ޝްރަދާ ކަޕޫރާއި ސައުތު އިންޑިއަން ފިލްމުތަކުން ފެނިގެންދާ މަޝްހޫރު ތަރިއެއްކަމަށްވާ ޕްރަބާސް އެކުގައި ފެނިގެންދާ ޝާހޯގެ ޝޫޓިން ޝެޑިއުލްއާއި އެއްގޮތަށް ދާކަމަށާއި އެގޮތުން އެ ފިލްމުގެ ޝޫޓިންގެ ތެރެއިން އިންޑިއާގެ ހައިދަރު އާބާދުގައި ނަގާ މަންޒަރުތައް މިހާރު އެއްކޮށް ނިންމާލާފައިވާކަމަށް ރިޕޯޓްތަކުގައިވެއެވެ.\nހައިދަރުއާބާދުގައި ކުރިއަށް ދިޔައީ އެކްޝަން ސީކުއެންސެއްކަމަށްވެސް އިންޑިއާގެ ނޫސްތަކުގައިވެއެވެ. ޝްރަދާ ވަނީ އެ ފިލްމުގެ ހައިދަރުއާބާދުގައި ކުރިއަށް ދިޔަ ޝޫޓިން ނިމިއްޖެކަން ފޮޓޯއާއެކު ސޯޝަލް މީޑިއާގައި ހިއްސާކޮށްފައެވެ. އަދި އެފޮޓޯއަށް ގިނަ ބަޔަކު ތައުރީފުކޮށްފައިވެއެވެ.\nސަންޖީތް ޑައިރެކްޓްކުރާ އެފިލްމުގައި ޝްރަދާ ލިޑްރޯލުން ފެނިގެންދާއިރު އެފިލްމު ޝޫޓް ކުރަނީ ހިންދީ އަދި ޓެލެގޫ ބަހުން ކަމަށްވެސް ނޫސްތަކުގައިވެެއެވެ. އެއާއެކު އެ ފިލްމު ވެގެންދާނީ ޓެލެގޫ ފިލްމަކުން ޝްރަދާ ފެނިގެންދާ ފުރަތަމަ ފަހަރަށެވެ.\nްއެ ފިލްމުގައި ޝްރަދާއާއެކު ޕްރަބާސް ލީޑްރޯލުން ފެނިގެންދާއިރު އެފިލްމުން ފެނިގެންދާ އިތުރު ތަރިންގެ ތެރޭގައި ނީލް ނިތިން މުކޭޝް، މަންދިރާ ބޭދީ، ޖެކީ ޝްރޮފް، އިވްލީން ޝަރުމާ، އަދި ޗަންކީ ޕާންޑޭ ހިމެނެއެވެ.


FAM Election: Kurimathi levvee Bassam ekani\nއިންތިހާބަށް ކުރިމަތިލެއްވީ ބައްސާމް އެކަނި\nއެފްއޭއެމްގެ ރައީސް ބައްސާމް އަދީލް ޖަލީލް އަންނަ މަހު 20 ވަނަ ދުވަހު ބާއްވާ އިންތިހާބަށް ކުރިމަތި ލެއްވީ އޭނާ އެކަނި\nއެފްއޭއެމްގެ އިންތިހާބު އަންނަ މަހު 20 ވަނަ ދުވަހު ބާއްވަން އިއުލާންކޮށް، އިންތިހާބުގައި ވާދަ ކުރެއްވި ހަމައެކަނި ކެނޑިޑޭޓް، މިހާރުގެ ރައީސް ބައްސާމް އަދީލް ޖަލީލްގެ ކެނޑިޑެސީ އެފްއޭއެމުން ފައިނަލު ކޮށްފި އެވެ.\nއެފްއޭއެމްގައި މިއަދު ހަވީރު ބޭއްވި ޕްރެސް ކޮންފަރެންސްގައި ވާހަކަ ދައްކަމުން، ޖެނެރަލް ސެކެޓްރީ ހުސައިން ޖަވާޒު ވިދާޅުވީ އެފްއޭއެމްގެ އިންތިހާބު މިމަހު ހަތަރު ވަނަ ދުވަހު ގެޒެޓްގައި އިއުލާން ކޮށްފައިވާ ކަމަށެވެ. އެފްއޭއެމުން އާންމުކޮށް ކުރާ އެފަދަ އިއުލާންތައް އެ އިދާރާގެ ސޯޝަލް މީޑިއާ އެކައުންޓްތަކުގައި ހިއްސާ ކުރެ އެވެ. އެެހެންނަމަވެސް އިންތިހާބަށް ކުރި އިއުލާން އެހެން އެއްވެސް ޕްލެޓްފޯމެއްގައި އިއުލާން ކޮށްފައިނުވެ އެވެ.\nޖަވާޒު ވިދާޅުވީ، އިންތިހާބުގެ ޓައިމްލައިންތައް ފޮލޯ ކޮށްފައި ވަނީ އެފްއޭއެމްގެ އަސާސީ ގަވާއިދުގައިވާ ހަމަތަކުގެ މަތިން ކަމަށެވެ.\n"މި ޕްރޮސްސް، އޭއެފްސީ، ފީފާއިންވެސް މޮނިޓާ ކުރަމުން ދަނީ،" ޖަވާޒު ވިދާޅުވި އެވެ.\nއެފްއޭއެމްގެ އިލެކްޓޯރަލް ކޮމިޓީގެ ޗެއާމަން އަބްދުﷲ އަލީ ވިދާޅުވީ އިންތިހާބުގައި ކުރިމަތިލުމުގެ ފުރުސަތު ހުޅުވާލެވފައި އޮތީ ފެބްރުއަރީ ހަތަރަކުން ފެށިގެން އިއްޔަގެ 2:00 ގެ ނިޔަލަށް ކަމަށެވެ. އޭނާ ވިދާޅުވީ ފުރަތަމަ ޑިވިޝަންގެ ހަ ކުލަބަކާއި ދެ ވަނަ ޑިވިޝަނެއްގެ ތިން ކުލަބެއްގެ އެންޑޯޒްމެންޓާއެކު އާއެކު އިންތިހާބަށް ކުރިމަތިލާފައިވާ ބައްސާމްގެ ކެނޑިޑެސީ ފައިނަލު ކުރީ، މިއަދު ބޭއްވި އިލެކްޓޯރަލް ކޮމިޓީގެ ބައްދަލު ވުމުގައި ކަމަށެވެ.\nއެފްއޭއެމްގެ އިންތިހާބަށް އެއް ބޭފުޅަކު ކުރިމަތި ލެއްވުމުން، އިންތިހާބުގައި ކުލަބުތަކުން ވޯޓް ދޭނީ ފެންނަ ނުފެންނަށް ވޯޓަށެވެ.\nބައްސާމްގެ އެގްޒެކެޓިވް ކޮމިޓީ\nބައްސާމްގެ އެގެޒެކެޓިވް ކޮމިޓީގައި ސީނިއާ ނައިބު ރައީސް އަކީ، އެފްއޭއެގެ ޑެޕިއުޓީ ޖެނަރަލް ސެކެޓްރީގެ މަގާމުގައި އަދާ ކުރައްވަމުން އަންނަ، ކުރީގެ ފޯވަޑް އަލީ އުމަރު، ދެ ވަނަ ނައިބު ރައީސް އަކީ މިހާރުވެސް އެފްއޭއެމްގެ އެކްސްކޯގައި ހިމެނިވަޑައިގަންނަވާ މާޒިޔާގެ ސީއީއޯ ހުސައިން ޝާފިއު (ކޮކީ)، އެކްސްކޯ މެންބަރުންގެ ތެރޭގައި ހިމެނެނީ، މިހާރުގެ ސީނިއާ ނައިބު ރައީސް އަހްމަދު ޝަކީބު، މިހާރުވެސް އެކްސްކޯ މެންބަރުގެ ގޮތުގައި ހިމެނިވަޑައިގަންނަވާ މުހައްމަދު ޝިފާއު، އީގަލްސްގެ ސީއީއޯ މުފާވިޒް ހާޝިމް (މުފާ)، ކުރީގެ ސްޕޯޓްސް ކޮމިޝަނާ އަދި ޓީސީ ސްޕޯޓްސް ކުލަބުގެ ކުރީގެ ރައީސް އަހްމަދު ނަޝީދު (ޑޭވް)، ކުލަބު ގްރީން ސްޓްރީޓްގެ ރައީސް މުއާވިޔަތު ހަލީލް އެވެ. އެކްސްކޯގެ އަންހެން މެންބަރެއްގެ ގޮތުގައި ހިމެނި ވަޑައިގަންނަވަނީ މިހާރުވެސް އެފްއޭއެމްގެ އިސް މަގާމެއް ފުރަމުން އަންނަ އާމިނަތު ޝާނީޒް (ޝާނީ) އެވެ.\nބައްސާމް އަށް އެންޑޯޒްމެންޓް ދީފައި ވަނީ ފުރަތަމަ ޑިވިޝަންގައި މިވަގުތު އެކްޓިވް ކޮށް އޮތް ހަ ކުލަބުގެ އިތުރުން ދެ ވަނަ ޑިވިޝަންގެ ފައިނަލިސްޓް ކުލަބު ވެލެންސިއާ އާއި ޖޭޖޭ ސްޕޯޓްސް އާއި ކުލަބު ޕީކޭ އެވެ.\nއިންތިހާބު ގެޒެޓްގައި ހާމަ ކުރުން ފިޔަވައި އެހެން ވަސީލަތްތަކުގައި އާންމު ނުކުރީ ކީއްވެގެންތޯ ސުވާލު ކުރުމުން ޖަވާޒު ވިދާޅުވީ އެފްއޭއެމްގެ އަސާސީ ގަވައިދުގައި އިންތިހާބުގެ ކަންކަން ކުލަބުތަކަށް ނޯޓިފައި ކުރާނެ ގޮތްތަކެއް އެބަހުރި ކަމަށެވެ. އިންތިހާބުގެ ކަންކަން ކުލަބުތަކަށް ލިޔުމުންނާއި އީމެއިލްގެ ޒަރިއްޔާއިން އަންގާފައިވާ ކަމަށެވެ.\nއެފްއޭއެމް އެފްއޭއެމްގެ އިންތިހާބު ބައްސާމް އަދީލް ޖަލީލް\nމަޖިލީހަށް ހާޒިރުވެ ޖަވާބުދާރީވާން ތައްޔާރު\nދެވަނަ ދައުރަކަށް ބައްސާމް އިންތިހާބު ކޮށްފި


June mahu ishitha drama dhehkun huttala kan Alia kashavaru kohdheefi\nޖޫން މަހު އިޝިތާ ޑްރާމާ ދެއްކުން ހުއްޓާލާ ކަން އާލިއާ ކަށަވަރުކޮށްދީފި\nސްޓާ ޕްލަސް އިން ދައްކަމުން އަންނަ މަޝްހޫރު ޝޯ 'ޔޭ ހޭ މޮހައްބަތެއިން' ޖޫން މަހު ދެއްކުން ހުއްޓާލާ ކަން އާލިއާގެ ރޯލުން ފެނިގެންދާ ކްރިޝްނާ މުކަރްޖީ ކަށަވަރުކޮށްދީފިއެވެ.\nއިންޑިއާގެ ނޫހަކުން ޝޯ ހުއްޓާލުމާބެހޭގޮތުން ދެކެވެމުންދާ ވާހަކަތަކާ ގުޅޭގޮތުން ކްރިޝްނާ އަށް ކުރި ސުވާލަށް ޖަވާބު ދެމުން އޭނާ ބުނީ ޖޫން މަހު ޝޯ ދެއްކުން ހުއްޓާލަން ނިންމާފައިވާ ކަމަށެވެ. ނަމަވެސް ޝޯ ދެއްކުން ހުއްޓާލަން ނިންމާފައިވަނީ ކޮން ސަބަބަކާ ހުރެ ކަން ނޭންގޭ ކަމަށް ވެސް ކްރިޝްނާ ވަނީ ބުނެފައެވެ.\nއެޝޯއަށް މިހާރު ފަސް އަހަރު ފުރިފައިވާއިރު އެޝޯ ހުއްޓާލަން އުޅޭކަމަށް މީގެ ކުރިން އެތައް ވާހަކަތައް ވަނީ ފެތުރިފައެވެ.\nޔޭ ހޭ މޮހައްބަތެއިން ޑްރާމާ ދައްކަން ފަށާފައިވަނީ 2013 ވަނަ އަހަރުގެ ޑިސެމްބަރު މަހުގެ ތެރޭގައެވެ. އެޝޯގައި ލީޑު ރޯލުން ފެނިގެންދަނީ ކަރަން ޕަޓޭލް (ރަމަން) އަދި ދިވިޔަންކާ (އިޝީތާ) އެވެ. އެޑްރާމާގައި މަސައްކަތް ކުރާ ހުރިހާ ފަރާތްތަކަށް ވެސް ވަނީ އެޑްރާމާގައި މަސައްކަތްކޮށް ބޮޑު މަގުބޫލުކަމެއް ލިބިފައެވެ.\nޔޭ ހޭ މޮހައްބަތެއިން


Trump ah radhdhu dheyn America meehun Iran vanun manaa kuranee | Mihaaru\nމުސްލިމް ބައެއް ގައުމުތަކުގެ މީހުން އެމެރިކާ އަށް ވަނުން މަނާކުރުމާ ދެކޮޅަށް މުޒާހަރާ ކުރަނީ: އެމެރިކާ އަށް ރައްދު ދޭނެ ކަމަށް އީރާނުން ވަނީ ބުނެފައި.\nޓްރަމްޕަށް ރައްދު ދޭން އެމެރިކާ މީހުން އީރާނަށް ވަނުން މަނާކުރަނީ\n29 ޖެނުއަރީ 2017 - 11:55 18 comments\nތެހެރާން (ޖެނުއަރީ 29) - މުސްލިމް ބައެއް ގައުމުތަކުގެ މީހުންނާއި ސީރިއާގެ ރެފިއުޖީން އެމެރިކާ އަށް ވަނުން ރައީސް ޑޮނަލްޑް ޓްރަމްޕް މަނާކުރައްވާފައިވާތީ އެ ކަމަށް ރައްދު ދިނުމުގެ ގޮތުން އެމެރިކާ މީހުން އީރާނަށް ވަނުން މަނާކުރާނެ ކަމަށް އެ ގައުމުން ބުނެފި އެވެ.\nޓްރަމްޕް ނެރުއްވި އަމުރުގައި އެމެރިކާ އަށް އެތެރެވުން މަނާކުރި ގައުމުތަކުގެ މީހުންގެ ތެރޭގައި އީރާން މީހުން ވެސް ހިމެނެ އެވެ. މި އަމުރު ނެރެފައި ވަނީ 90 ދުވަހުގެ މުއްދަތަށެވެ.\n"މުސްލިމުން އެމެރިކާ އަށް ދަތުރުކުން ވަގުތީ ގޮތުން މަނާކުރުމަކީ ވެސް އިސްލާމީ ދުނިޔެ އަށް ހާއްސަކޮށް އީރާނަށް ކުރި ބޮޑު މަލާމާތެއް،" އީރާނުގެ ޚާރިޖީ ވުޒާރާ އިން ނެރުނު ބަޔާނެއްގައި ބުނެފައިވެ އެވެ. "ޓްރަމްޕުގެ އަމުރު ދެމިއޮތްހާ ދުވަހު އެމެރިކާ މީހުން އީރާނަށް ވަނުން މަނާކޮށްފައި ބާއްވާނަން."\nއެމެރިކާ އަށް ވަނުން ދެން މަނާކޮށްފައި ވަނީ އިރާގު، ސީރިއާ، ލީބިއާ، ސޮމާލިއާ، ސޫދާން އަދި ޔަމަން މީހުންނެވެ. އެމެރިކާ ސަރުކާރުގެ މި އަމުރު މިގޮތަށް އޮތް ނަމަވެސް އެ ގައުމުތަކުގެ ޑިޕްލޮމެޓުންނަށް އެމެރިކާ އަށް ދަތުރުކުރެވެ އެވެ.\nޓްރަމްޕުގެ އަމުރުގައިވާ ގޮތުން ރެފިއުޖީ ޕްރޮގްރާމް ވެސް ވަނީ ހަތަރު މަހަށް ހުއްޓާލައިފަ އެވެ.\nއެމެރިކާ އިން އަމުރު ނެރުނު ފަހުން ގާހިރާ އިން ނިއު ޔޯކަށް ދަތުރުކުރަން ހަމަޖެހިފައިވާ އީރާނުގެ ފަސް މީހަކު ވަނީ އެއާޕޯޓުން ހިފަހައްޓައިފަ އެވެ.\nއަމުރު ނެރުނު އިރު ދަތުރުމަތީގައިވާ މީހުންނާއި ސައްހަ ވިސާގައި އެތެރެވެފައިވާ މީހުން ނުހިފެހެއްޓޭނެ ކަމަށް ބުނެ ކޯޓު އަމުރެއް މިހާރު ވަނީ ނެރެފަ އެވެ.\nއިތުރު ލިޔުންތައް އީރާން ދަތުރުކުރުން މަނާކުރުން އެމެރިކާ ޑޮނަލްޑް ޓްރަމްޕް


Raees Yameen Tharaggee Kohdhevvi fas Airportehgge Udhuhunthah Fesheny\nރައީސް ޔާމީން ތަރައްޤީކޮށްދެއްވި ފަސް އެއާޕޯޓެއްގެ އުދުހުންތައް ފެށެނީ\n3 މަސް,4ހަފްތާ, 1 ދުވަސް,4ގަޑި, 20 މިނެޓް, 55 ސިކުންތު ކުރިން 252 1 މަރިޔަމް އިސްއާދާ\nކުރީގެ ރައީސުލްޖުމްހޫރިއްޔާ އަބްދުﷲ ޔާމީން އަބްދުލްޤައްޔޫމް ރާއްޖޭގެ އެކި ކަންކޮޅުތަކުގައި ފެށި އެއާޕޯޓު މަޝްރޫއުތަކުގެ ތެރެއިން ފަސް އެއާޕޯޓެއްގެ މަސައްކަތް ނިމި މިއަހަރުގެ ތެރޭގައި އުދުހުންތައް ފެށޭނެ ކަމަށް ޓްރާންސްޕޯޓު މިނިސްޓަރ އައިޝަތު ނަހުލާ ވިދާޅުވެއްޖެއެވެ.\nރާއްޖޭގެ ހިންގާ އޮންލައިން ނޫހަކަށް ދެއްވި އިންޓަރވިއުއެއްގައި މިނިސްޓަރ ނަހުލާ ވިދާޅުވީ، މިހާރު ތަރައްގީ ކުރަމުންދާ އެއާޕޯޓުތަކުގެ ތެރެއިން މިއަހަރު ފަސް އެއާޕޯޓެއް ހުޅުވައި ދަތުރު ފަށާނެ ކަމަށެވެ. އެގޮތުން މިއަހަރު އަލަށް ޝެޑިއުލް ދަތުރުތައް ފަށާނީ ށ. ފުނަދޫ އެއާޕޯޓަށާއި، ހދ. ކުޅުދުއްފުށި އެއާޕޯޓުގެ އިތުރުން ޅ.މަޑިވަރުގައި ތަރައްގީކުރާ އެއާޕޯޓަށާއި ނ. މާފަރު އަދި ގދ މާވާރުލު އެއާޕޯޓަށް ކަމަށް ނަހުލާ ވަނީ ވިދާޅުވެފައެވެ.\nމި އެއާޕޯޓުތަކުގެ ތެރެއިން ށ. ފުނަދޫ އެއާޕޯޓުގައި މިހާރު ކުރަމުންދަނީ ޓާމިނަލް އާއި އެއާޕޯޓަށް ބޭނުންވާ އިތުރު އިމާރާތްތަކުގެ މަސައްކަތް ކަމަށާ އެ މަސައްކަތް މި އަހަރުގެ ޖުލައި މަހުގެ ނިޔަލަށް ނިންމާލެވޭނެ ކަމަށް ޓްރާންސްޕޯޓު އެންޑް ސިވިލްއޭވިއޭޝަން މިނިސްޓަރު ވިދާޅުވިއެވެ. އަދި އެ އެއާޕޯޓަށް ޓެސްޓު ފްލައިޓު ޖައްސާނެ ދުވަހެއް ވަރަށް އަވަހަށް އިއުލާނު ކުރާނެ ކަމަށާއި، އޮގަސްޓު މަހުގެ ތެރޭގައި ފުނަދޫ އެއާޕޯޓަށް ދަތުރުތައް ފަށާނެ ކަމަށް ވެސް މިނިސްޓަރު ވިދާޅުވިއެވެ.\nމީގެ އިތުރުން ކުޅުދުއްފުށީ އެއާޕޯޓުގެ ޓާމިނަލް މަސައްކަތް މިހާރު ކުރަމުންދާ ކަމަށާ މިދިޔަ އަހަރުގެ ސެޕްޓެމްބަރު މަހު ޓެސްޓް ފްލައިޓު ޖައްސާފައިވާ އެ އެއާޕޯޓަށް މިއަހަރުގެ ޖުލައި މަހު ޝެޑިއުލް ދަތުރުތައް ފަށާނެ ކަމަށް ވެސް މިނިސްޓަރު ވަނީ ވިދާޅުވެފައެވެ. މިއަހަރު ދަތުރުތައް ފަށަން ނިންމާފައިވާ ގދ. މާވާރުލު އެއާޕޯޓުގެ ރަންވޭގެ މަސައްކަތް މިހާރު ކުރަމުންދާއިރު އެއާޕޯޓަށް ބޭނުންވާ އިމާރާތްތަކުގެ މަސައްކަތް ނިންމާ މިއަހަރު ދަތުރުތައް ފެށޭނެ ކަމަށް މިނިސްޓަރު ވިދާޅުވިއެވެ.\nމިދިޔަ އަހަރު މަސައްކަތްފެށި އެ އެއާޕޯޓުގައި މިހާރު ކުރަމުންދަނީ ރަންވޭގެ މަސައްކަތެވެ. މީގެ އިތުރުން ހއ ހޯރަފުއްޓާއި ގދ ފަރެސްމާތޮޑާ އެއާޕޯޓަށް ބޭނުންވާ ބިން ހިއްކުމުގެ މަސައްކަތް ވެސް މިހާރު ކުރަމުންދާ ކަމަށާއި ފަރެސްމާތޮޑާ އެއާޕޯޓުގެ ބިން ހިއްކުން މިއަހަރު ފަހުކޮޅު ނިމޭނެ ކަމަށްވެސް މިނިސްޓަރު ވިދާޅުވިއެވެ.\nރައީސް ޔާމީން ވަނީ ދިވެހިންނަށް ހުރި ދަތިތައް ބައްލަވާ ދަތުރުފަތުރު ކުރުމުގައި ހުރި ދަތިތަކަށް ރައްޔިތުންނަށް ހައްލެއް ގެނެސްދެއްވުމަށް ގިނަ މަސައްކަތްޕުޅުތަކެއް ކުރައްވާފައެވެ. އެގޮތުން އެމަނިކުފާނުގެ ޒަޢާމަތުގައި ރާއްޖޭގެ އެކި ކަންކޮޅުތަކުގައި އެއާޕޯރޓުތައް ތަރައްޤީ ކުރައްވަން ފެއްޓެވިއެވެ.\nއެއަރޕޯޓު ޓްރާސްޕޯޓް މިނިސްޓްރީ\nއަޖައިބު 19 މެއި 2019 - 22:31\nއަމިއްލަފުޅު ފައިސާ އިން ދެއްތޯ؟ތަރަށްޤީކުރެއްވީ ކޮމެންޓް ޖަހަން ނުކެރެންޏާ ޚިޔާލޭ ކޮމެންޓޭ ނުކިޔަންވީ އެވެ\n8 ގަޑި ކުރިން 128 0\n9 ގަޑި ކުރިން 127 0


Thulusdhoo gai Christmas faahaga kurun manaa: Council\nތުލުސްދޫގައި ކްރިސްމަސް ފާހަގަކުރުން މަނާ: ކައުންސިލް\nކ. ތުލުސްދޫ މަތިން: އެ ރަށުގައި ކްރިސްމަސް ފާހަގަ ކުރުން މަނާ ކަމަށް ކައުންސިލުން ބުނެފި\nލޯކަލް ޓޫރިޒަމްގެ ވިޔަފާރި ފުޅާ ދާއިރާއެއްގައި ކުރަމުން އަންނަ ކ. ތުލުސްދޫގައި މި އަހަރު ކްރިސްމަސް ފާހަގަ ކުރަމުން މަނާކޮށްފައިވާ ކަމަށް އެ ރަށުގެ ކައުންސިލް އިދާރާއިން ބުނެފި އެވެ.\nތުލުސްދޫ ކައުންސިލް އިދާރާއިން މިއަދު ނެރުނު އިއުލާނެއްގައި ބުނެފައި ވަނީ، އެ ރަށުގައި ކްރިސްމަސް ފަދަ ޣައިރު ދީންތަކުގެ މުނާސަބާތައް ފާހަގަ ކުރުމުގެ ގޮތުން ބައެއް ތަންތަނުގައި އިސްތިހާރު ތަތް ކުރުމާއި ކްރިސްމަސް ފާޙަގަ ކުރުމުގެ ގޮތުން ތަފާތު ހަފުލާތައް ބާއްވަން އުޅޭ ކަމުގެ މައުލޫމާތު އެ ކައުންސިލަށް ލިބިފައިވާ ކަމަށެވެ.\n"ރާާއްޖެ އަކީ ސައްތަ އިން ސައްތަ މުސްލިމު ގައުމަކަށްވީ ހިނދު މިފަދަ ޣައިރު ދީންތަކުގެ ދީނީ ދުވަސްތައް ފާހަގަ ކުރުމަކީ ގާނޫނުން ވެސް ކުރާ ކަމަށް ނުވާ ހިނދު މި ރަށުގައި އެފަދަ ހަފުލާތައް ބޭއްވުމަކީ މަނާ ކަމެއް ކަމުގައި ހުރިހާ ފަރާތަކަށް ދަންނަވަމެވެ." ތުލުސްދޫ ކައުންސިލްގެ އިދާރާގެ އިއުލާންގައި ބުނެފައިވެ އެވެ.\nއެ އިއުލާން ބުނެފައިވާ ގޮތުން އެފަދަ ހަފުލާތައް އެ ރަށުގައި ބާއްވަން އުޅޭނަމަ އެ ކަމެއް ކައުންސިލުން ހުއްޓުވާނެ އެވެ. އަދި ހުއްޓުވުމުގެ ސަބަބުން ދިމާވެދާނެ އެއްވެސް ކަމަކަށް ކައުންސިލުން ޒިންމާ ނުވާނެ ކަމަށް ވެސް އެ އިއުލާންގައި ބުނެފައިވެ އެވެ.\nބަލްކަންގައި ރާއްޖޭގެ އިޝްތިހާރު ކުރަން ފަށައިފި\nރަޝިއާ ފަތުރުވެރިންގެ އަދަދު ދެލައްކަ ހުރަސްކޮށްފި\nރާއްޖެ އިޝްތިހާރު ކުރަން ކަރަންވީރާއި އާއިލާ


Foreign Ministry ge imaaraayy, Fathuhulla Jameel ge nanfulhah rasmeekoh thahsees koffi.\nފޮރިންގ މިނިސްޓްރީގެ އާ އިމާރާތް އާބާތުރަ ފިލުވުމަށްފަހު އަލުން ހުޅުވާފައިވަނީ ކުރީގެ ފޮރިންގ މިނިސްޓަރ ފަތުހުﷲ ޖަމީލްގެ ނަންފުޅަށް ހާއްސަ ކުރައްވައިގެން\nފޮރިންގ މިނިސްޓްރީގެ އިމާރާތް، ފަތުހުﷲ ޖަމީލްގެ ނަންފުޅަށް ރަސްމީކޮށް ތަޙުސީސް ކޮށްފި\nއިންޑިއާއާއި ރާއްޖޭގެ ގުޅުން ބަދަހި ކަމާއިއެކު ދާނީ ކުރިއަށް: ޝާހިދު\nމިވޯޓަކީ ރާއްޖޭގެ ރަށްތައް ފަޅުކޮށް، ވިއްކާލުމުގެ ފިކުރު ބަލިކޮށްލަންޖެހޭ ވޯޓު: ޝާހިދު\nކެމްޕެއިނަށް ޝާހިދު ކޮމަންޑޫ ދާއިރާއަށް\nފޮރިންގ މިނިސޓްރީގެ ރަސްމީ އިމާރާތް އާބާތުރަ ފިލުވުމަށް، އަލުން ހުޅުވާ، އިމާރާތުގެ ނަން، ރާއްޖޭގެ ކުރީގެ ފޮރިންގ މިނިސްޓަރ ފަތުހުﷲ ޖަލީމްގެ ނަންފުޅަށް ރަސްމީކޮށް ތަހުސީސް ކޮށްފިއެވެ.\nމި އިމާރާތް، ނިޝާން އިއްޒުއްދީންގެ އިއްޒަތުގެ ވެރިޔާ އޮނަރަބްލް ފަތުހުﷲ ޖަމީލްގެ ނަންފުޅަށް ރަސްމީކޮށް ތަހުސީސް ކޮށްދެއްވީ، ރައީސުލްޖުމްހޫރިއްޔާ އިބުރާހިމް މުހައްމަދު ސޯލިހުއެވެ.\nމިރަސްމިއްޔާތުގައި ވާހަފުޅު ދައްކަވަމުން ރައީސުލް ޖުމުހޫރިއްޔާ ވިދާޅުވީ، މި އިމާރާތް ކުރީގެ ފޮރިންގ މިނިސްޓްރ ފަތުހުﷲ ޖަމީލްގެ ނަންފުޅަށް ޚާއްސަކުރުމުގެ ދެ ސަބަބެއް ވާކަމުގައެވެ. ފުރަތަމަ ސަބަބެއްގެ ގޮތުގައި ވިދާޅުވީ، 27 އަހަރާއި4މަސް ވަންދެން ރައްޖޭގެ ޚާރިޖީ ދާއިރާ ބިނާ ކުރެއްވުމުގައި އެމަނިކްފާނު ކުރެއްވި އަގުހުރި ޚިދުމަތްތައް ދައިމީ ގޮތެއްގައި މެދުނުކެޑި ފާހަގަ ކުރެވޭނެ ގޮތް ހެދުންކަމުގައެވެ. އަދި ދެވަނަ ސަބަބެއް ކަމުގައި ވިދާޅުވީ މި އިމާރާތާއި އެމަނިކްފާނާއި އޮތް ގުޅުން ރަމްޒު ކޮށްދިނުން ކަމުގައެވެ.\nމި ރަސްމިއްޔާތުގައި ވާހަހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ، ބައިނަލް އަގުވާމީ މަސްރަހުގައި މިއަދު ރައްޖެއަށް ލިބިފައިވާ މަގާމާއި ގަދަރުގެ ސިއްރަކީ، ދިގު މުއްދަތެއްވަންދެން އޮނަރަބަލް ފަތުހުﷲ ޖަމީލް ގެންގުޅުއްވި ހަރުދަނާ ޚާރިޖީ ސިޔާސަތެވެ.\nރަސްމިއްޔާތުގައި ރައީސުލްޖުމްހޫރިއްޔާ ވާހަކަފުޅު ދައްކަވަނީ\nމި ރަސްމިއްޔާތުގައި، މިސަރުކާރުގެ ޚާރިޖީ ވަޒީރު އަބުދުﷲ ޝާހިދު ދެއްކެވި ވާހަަ ފުޅުގައި، ހަޝާރަތްތައް ބިނާކުރުމުގައި ޚިދުމަތްތެރިންގެ ޚިދުމަތުގެ އަގު ވަޒަންކުރުމަކީ އެ ހަޟާރަތްތައް ކުރިއަރައި ދިއުމުގެ އެއް އަސްލު ކަމުގައި ވިދާޅުވިއެވެ. އެމަނިކްފާނު ވިދާޅުވި ގޮތުގައި ފޮރިންގ މިނިސްޓްރީގެ މިއިމާރާ ފަރުމާ ކުރެވިފައިވަނީ3ރިޔަލެއްގެ މައްޗަށް ކަމަށާއި، އަދި އިމާރާތުގެ މުޅި މަހުފުމަކީވެސް އޮނަރަބަލް ފަތުހުﷲ ޖަމީލްގެ ވިސްނުފުޅު ކަމަށެވެ.\nއަދި ވިދާޅުވީ، ތިން ރިޔަލެއްގައި، ކަނޑުގައި ދުއްވާ އުޅަދެއް ތަސައްވުރު ކުރެވޭ ގޮތަށް އިމާރާތް ހުރުމުން ރަމްޒު ކޮށްދެނީ، ދިވެހިރާއްޖޭގެ ޚާރިޖީ ނާ، ބައިނަލް އަގުވާމީ ކިތައްމެ ގަދަ ކަނޑެއްގައިވެސް ނުފެތި ހިފައްހައްޓާނެ ކަމެވެ. އދި އިމާރާތުން ރަމްޒުކޮށްދޭ ކޮންމެ ރިޔަލަކުންވެސް ރަމްޒު ކޮށްދެނީ ދިވެހި ދައުލަތުގެ އާރާއި ބާރު ކަމުގައިވެސް އެމަނިކްފާނު ވިދާޅުވިއެވެ.\nފޮރިންގ މިނިސްޓަރ އަބުދުﷲ ޝާހިދު މި ރަސްމިއްޔަތުގައި އިތުރަށް ވިދާޅުވީ، މިހާރުގެ ރައީސުލްޖުމްހޫރިއްޔާގެ ޚިދުމަތު އަމަލީގެ ސަބަބުން، ރާއްޖެ މިވަނީ ބައިނަލް އަގުވާމީ މަސްރަހަށް އަލުން ހުޅުވާލެވިފައި ކަމަށާއި، އެއީ ފޮރިންގ މިނިސްޓްރީގެ މި އިމާރާތް އެބޭފުޅަކަށް ނިސްބަތްވާ ފަތުހުﷲ ޖަމީލްވެސް ގެންގުޅުއްވި ހަރުދަނާ ޚާރިޖީ ސިޔާސަތު ކަމުގައެވެ.\nމި އިމާރާތުގެ މާލަންތަކަށް ނަންދީފައިވަނީވެސް ރައްޖޭގެ ކުރީގެ ޚާރިޖީ ވަޒީރުކަން ކުރެއްވި ބެބޭފުޅުން ނަންފުޅުތަކަށް ނިސްބަތް ކޮށްގެންވެ. މިގޮތުން، ރައްޖޭގެ ދުސްތޫރީ ވެރިކަމުގައި، އެންމެ ފުރަތަމަ ޚާރިޖީ ވަޒީރުކަން ކުރެއްވި ހަސަން ފަރީދުގެ ނަންފުޅުން އެއް މާލަމަށް ނަން ދީފައިވެއެވެ. އެމަނިކްފާނު އަވަހާރަވީ، ދެވަނަ ބޮޑު ހަނގުރާމައިގެ ދުވަސްވަރު، ރާއްޖޭގެ ރައްޔިތުންނަށް ބޭނުންވާ ކާޑުގެ ބާވަތްތައް ހޯއްދަވަން އޭރު ކޮޅުބަށް ދަތުރު ކުރައްވަމުން ގެންދަވަނިކޮށް އަމާޒުވި ހަމަލާއެއްގައި އެމަނިކްފާނު ދަތުރު ކުރައްވަުން ގެންދެވި އުޅަދު ފެތިގެންނެވެ.\nމީގެ އިތުރުން، ރާއްޖޭގެ ކުރީގެ ޚާރިޖީ ވަޒީރުކަން ކުރައްވާފައިވާ، އަލްއަމީރު އިބުރާހިމް ފާމުދޭރި ކިލެގެފާނާއި، މީގެ ކުރިން2ފަހަރެއްގެ މަތިން ޚާރިޖީ ވަޒީރުކަން ކުރެއްވި އޮނަރަބަލް އަހުމަދު ޒަކީގެ އިތުރުން ޑރ. އަބުއުއްސަމަދު އަބުދުﷲގެ ނަންފުޅަށް ނިސްބަތް ކޮށްވެސް މިއިމާރާތުގެ ބައެއް މާލަންތަކަށް ނަންދީފައި ވެއެވެ.\nމިއީމާރާތަކީ ޗައިނާ ސަރުކާރުގެ ހިލޭ އެހީގެ ދަށުން ބިނާ ކުރެވިފައިވާ އިމާރާތެކެވެ. އަދި 2019 ވަނަ އަހަރުންފެށިގެން، އަލުން އިމާރާތުގެ އާބާތުރަ ފިލުވާފައިވަނީވެސް ޗައިނާ ސަރުކާރުގެ ހިލޭ އެހިގައެވެ.\nމި ރަސްމިއްޔާތުގައި ނައިބުރައީސާއި ދައަުލަތުގެ ވަޒީރުންގެ އިތުރުން، އުއްތަމަ ފަނޑިޔާރުވެސް ބައިވެރިވެ ވަޑައިގެންނެވިއެވެ. އަދި މީގެ އިތުރުން މި ރަސްމިއްޔާތުގައި، ކުރީގެ ފޮރިންގ މިނިސްޓަރ ފަތުހުﷲ ޖަމީލްގެ ދެ އަންހެން ބޭފުޅުންގެ ޚާއްސަ ވީޑިއޯ މެސެޖެއްވެސް ގެނެސް ދީފައިވެއެވެ.\nރައީސް ސޯލިހު, އަބުދުﷲ ޝާހިދު, ފަތުހުﷲ ޖަމީލް, ފޮރިންގ މިނިސްޓރީ, ފޮރިންގ މިނިސްޓަރ ޝާހިދު, ފޮރިންގ މިނިސްޓްރީ\nޖުޑިޝަރީގެ އިންސާފުގެ ވާހަކަ! ދައްކާ ދައްކާ ކޮޅުން ނުލި، އިޚްލާސްތެރި ކަމެއް ނެތް ޝަކުވާއެއް!


SunOnline: Alifusheegai airport alhanvee, ekamaku fussarugai ves airport alhan jeheyne: Maduvvaree council\nއަލިފުށީގައި އެއާޕޯޓް އަޅަންވީ، އެކަމަކު ފުއްސަރުގައި ވެސް އެއާޕޯޓު އަޅަންޖެހޭ: މަޑުއްވަރީ ކައުންސިލް\nމުޙައްމަދު ނާއިލް ހަފީޒް 09 Sep 2021, 23:27\nސެޕްޓެމްބަރު 9، 2021: ރައީސް އިބްރާހިމް މުހައްމަދު ސޯލިހު މަޑުއްވަރީ ކައުންސިލާ ބައްދަލުކުރެއްވުން --- ފޮޓޯ/ ރައީސް އޮފީސް\nރ. އަލިފުށީގައި އެއާޕޯޓު އެޅުމާމެދު އެއްވެސް މައްސަލައެއް ނެތްކަމަށާއި، ނަމަވެސް އެ އެއާޕޯޓު އެޅިކަމުގައި ނުވަތަ ނޭޅިކަމުގައި ވީނަމަވެސް ރ. ފުއްސަރުގައި އެއާޕޯޓެއް އަޅަންޖެހޭކަމަށް ރ. މަޑުއްވަރީ ކައުންސިލުން ބުނެފިއެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ރަސްމީ ދަތުރުފުޅުގައި މިއަދު މަޑުއްވަރިއަށް ވަޑައިގެން އެ ރަށު ކައުންސިލާއެކު ބޭއްވެވި ބައްދަލުވުމުގައި މަޑުއްވަރީ ކައުންސިލުން ވަނީ ފުއްސަރުގައި އެއާޕޯޓެއް އަޅައިދެއްވުމަށް އެދި ރައީސްގެ އަރިހުގައި ދަންނަވާފައެވެ.\nމި ބައްދަލުވުމާ ގުޅޭގޮތުން ވާހަކަދައްކަވަމުން މަޑުއްވަރީ ކައުންސިލްގެ ނައިބު ރައީސް އަހްމަދު އަޝްރަފް "ސަން"އަށް ވިދާޅުވީ ރ. އަތޮޅުގެ ދެކުނު ބިތުގައި އެއާޕޯޓެއް އޮތުމަކީ ކޮންމެހެން ވެސް މުހިންމު ކަމެއް ކަމަށެވެ. އަދި އަލިފުށީގައި އަޅާ އެއާޕޯޓު އެޅުމާ ވެސް ދެކޮޅު ނޫންކަމަށް އޭނާ ވިދާޅުވިއެވެ.\n"އަަޅުގަނޑުމެން މަޑުއްވަރީ ރައްޔިތުންގެ ފަރާތުން ދެއްކި ވާހަކައަކީ އަލިފުށީ އެއާޕޯޓާ ގުޅުމެއް އޮތް ވާހަކައެއް ނޫން ހަގީގަތުގައި. އަލިފުށީގައި އެއާޕޯޓެއް އެޅިޔަސް ނޭޅިޔަސް މަޑުއްވަރިއާއި ދެކުނަށް ނިސްބަތްވާ ރަށްތަކުގެ ރައްޔިތުންނަށް ދެކުނުގައި އެއާޕޯޓެއް އޮންނަން ވާނޭ،" އަޝްރަފް ވިދާޅުވިއެވެ.\nއަޝްރަފް ވިދާޅުވީ ދެކުނު ބިތުގައި އެއާޕޯޓެއްް އެޅުމަށް ބަލާއިރު ރ. ބެރިޔަންފަރަކީ ދެކުނުގައި އެއާޕޯޓެެއް އެޅުމަށް ރަނގަޅު ލޮކޭޝަނެއްކަމަށެވެ. ނަމަވެސް އެ ތަނަކީ ހިމާޔަތްކޮށްފައިވާ ތަނެއްކަމުން އެއާޕޯޓަކަށް އެންމެ ރަނގަޅު ލޮކޭޝަނެއްގެ ގޮތުގައި އޮތީ ރ. ފުއްސަރުކަމަށް އަޝްރަފް ވިދާޅުވިއެވެ.\nރ. އަތޮޅުގެ ދެކުނުގައި އެއާޕޯޓެއް އެޅުމަކީ ރައީސް ސޯލިހުގެ ރިޔާސީ ވައުދެއް ކަމަށާއި އެެހެންކަމުން އެ ވައުދު ފުއްދަވައިދެއްވަން ޖެހިވަޑައިގަންނަވާނެކަމަށް ވެސް އަޝްރަފް ވިދާޅުވިއެވެ.\n"އެ އެއާޕޯޓު އެޅިޔަސް ނޭޅިޔަސް ދެކުނުގައި އެއާޕޯޓެއް އޮންނާނެކަމަށް ރައީސް ކެމްޕެއިނުގައި ވައުދުވެފައިވަނީ. އެހެންވީމާ އެ ވާހަކަ މިއަދު އަޅުގަނޑުމެން މަޑުއްވަރީ ރައްޔިތުންގެ ފަރާތުން ރައީސަށް ހުށަހެޅީ،" އަޝްރަފް ވިދާޅުވިއެވެ.\nރ. އަތޮޅުގައި މީހުން ދިރިއުޅޭ އެންމެ ގިނަ ރަށްތަކެއް ހުރީ އެ އަތޮޅުގެ ދެކުނު ބިތުގައެވެ. އެގޮތުން ފުއްސަރުގައި އެއާޕޯޓެއް އެޅުމަކީ ދެކުނު ބިތުގައި ހުރި ރަށްރަށާއި ރިސޯޓުތަކަށް ވެސް ގިނަ ފައިދާތަކެއް ކުރާނެކަމެއްކަމަށް ވެސް އޭނާ ފާހަގަކުރެއްވިއެވެ. އެގޮތުން އެއާޕޯޓަށް ކުރާ ދަތުރުގެ ވަގުތު 20 މިނެޓަށް ކުޑަވެގެންދާނެކަމަށް ވިދާޅުވިއެވެ.\nނަމަވެސް މިހާރު ދެކުނު ބިތުގެ ރިސޯޓުތަކުން ރ. އިފުރު އެއާޕޯޓަށް ދަތުރުކުރާނަމަ 30 މިނެޓަށްވުރެ ވެސް އިތުރު ވާކަން އޭނާ ފާހަގަކުރެއްވިއެވެ.\n"ރައީސްގެ ފަރާތުން އަޅުގަނޑުމެންނަށް އުންމީދު ލިބުނު. ރައީސް ވިދާޅުވީ ދެކުނަށް ނިސްބަތްވާ ރަށްތަކުގެ މީހުން ދޭށޭ ރަނގަޅު ރަށެއް،" އޭނާ ވިދާޅުވިއެވެ.\nފުއްސަރަކީ މަޑުއްވަރީގެ އުތުރުން އޮންނަ ފަރެކެވެ. އެ ފަރުގައި އެއާޕޯޓު އަޅާނަމަ އެ ފަރު ހިއްކުމަކީ ކުރަންޖެހޭ މަސައްކަތެކެވެ.\n215 ކިލޯ ޑްރަގް: ދެ މީހުންނަށް ދައުވާ އުފުލައިފި\nގާބިލް ޕްރިންސިޕަލުން ނުލިބެނީ މުސާރަ ކުޑަކަމުން: އައިސްތު


ސުކޫލް ދައުރުގައި ގަޑި ކަޓުވަން ކުރީ ކޮންކަމެއް؟ – Dhen.mv\nސުކޫލް ދައުރުގައި ގަޑި ކަޓުވަން ކުރީ ކޮންކަމެއް؟\nޢާލިމް އަބްދުއްލަތީފް November 6, 2020 - 8:30 pm\nސުކޫލް ދައުރުގެ ހަނދާންތަކަކީ އުފާވެރި ހަނދާން ތަކެކެވެ. ދިރިއުޅުމުގައި އައި ވަރަށް މުހިއްމު، މަޖާ ދުވަސް ތަކެކެވެ. ސުކޫލް ދައުރުގައި ހަނދާނުން ފޮހެލަން އުނދަގޫ އެތައް ކަމެއް ކޮންމެ މީހަކަށް ވެސް ދިމާވެފައި ހުންނާނެކަން ޔަގީނެވެ.\nސުކޫލަަށް ދިއުމަކީ ބައެއް ފަހަރަށް ވަރަށް ކުރާ ހިތް ނުވާ ކަމެކެވެ. ސަބަބަކީ ފަތިހު މުނާޖާ ކޮނޑު އަޅައިގެން ތެދުވަން ޖެހުމެވެ. އަރާމު ނިދިކޮޅު ނަގާލަން ޖެހުމެވެ. ނަމަވެސް އަބަދުވެސް މައިންބަފައިން ދޭ ނަސޭހަތަކީ ކިޔަވައިގެން ނޫނީ މުސްތަގުބަލުގައި އުފާވެރި ދުވަސްތަކެއް ނުލިބޭނެ ކަމަށެވެ. ސުކޫލަށް ގޮސް ކިޔެވުމުން އޭގެ ފައިދާ ފަހުން އަހަރެމެންނަށް ކުރާނެ ކަމެވެ. އެ ހުރިހާ ވާހަކައަކީ ވެސް ތެދު ވާހަކަ ތަކެކެވެ.\nސުކޫލް ދައުރުގައި ކުލާހުގައި އިނދެފައި ފޫހިވުމުން ނުވަތަ ނިދި އަންނަ ގޮތް ވުމުން ގަޑި ކަޓުވާލުމަށްޓަކައި ވަރަށް މޮޅެތި ކަންކަން ދަރިވަރުން ކޮށް އުޅެއެވެ. އެއީ ސުކޫލް ދައުރުގެ މަޖާ ހަނދާންތަކާ ގުޅިފައި ހުރި ކަންކަމެވެ.\nމިހާރުވެސް ސުކޫލްގައި އުޅޭ ދަރިވަރެއްގެ ގާތުގައި ގަޑި ކަޓުވަން ކުރަނީ ކީއްތޯ ސުވާލު ކޮށްލީމެވެ. ޖަވާބު ދެމުން އޭނާ ބުނީ، ފާހާނާއަށް ދާން ކުލާހުން ނުކުތުމަށްފަހު ސުކޫލް ތެރޭގައި “އެނބުރެނީ” ކަމަށެވެ. ނުވަަތަ ފާހާނާއަށް ގޮސް ވެސް އިންނަން ކަމަށް އޭނާ ބުންޏެވެ.\nއެގޮތަށް ގަޑި ކަޓުވާފައި ދިއުމުން އޭގެ އަނެއް ދުވަހު ޓީޗަރު ސުވާލު ކުރާނެ ކަން އޭނާ ފާހަގަ ކުރިއެވެ. ދެން އަނެއްކާ ވެސް ޖެހޭނީ ކޮންމެވެސް މޮޅު ވާހަކައެއް ދައްކާށެވެ. އެހެން ނޫން ނަމަ ކުލާހުން ބޭރަށް ވެސް ލައިފާނެއެވެ.\nމާލޭގެ ސުކޫލެއްގައި ތައުލީމް ހާސިލުކުރި ދަރިވަރަކު ބުނީ ގަޑި ކެޓުވުމަށް ޓަކައި ހެލްތު ރޫމަށް ދާ ކަމަށެވެ.ޓީޗަރުގެ ގާތުގައި ބޮލުގައި ނުވަތަ ބަނޑުގައި ރިއްސަނީ ކަމަށް ބުނެ ކޮންމެވެސް ދޮގެއް ހެދުމަށްފަހު ގޮސް ގަޑި ނިމެންދެން ހެލްތު ރޫމްގައި އިންނަނީ ކަމަށް އެ ދަރިވަރު ބުންޏެވެ.\nބައެއް ފަހަރަށް ފިލާވަޅު ނުނިންމާ އާދެވުމުންވެސް ގަޑި ކަޓުވާ ކަމަށް އެހެން ދަރިވަރަކު ބުންޏެވެ. އެގޮތުން ބުނާ ވާހަކަ އަކީ ފޮތް ނުގެނެވޭ ކަމަށެވެ. އަދި ފޮތް ބަލައި ގެއަށް ނުވަތަ ބެލެނިވެރިޔާއަށް ގުޅައިގެން ގެންނަން ދިއުމަށް ފޮނުވާލުމުން އެ ގަޑި ނިމުމުން ނޫނީ ދެން ކުލާހަކަށް ނުވަދެއެވެ.\nގަޑި ކެޓުވުމަކީ ގިނަ ދަރިވަރުންތަކެއް ކުރާ ކަމެކެވެ. ނަމަވެސް އެއީ ރަނގަޅު އާދައެއް ނޫނެވެ. ޓީޗަރު ކިޔަވައިދެއްވާ ވަރަށް މުހިއްމު ފިލާވަޅެއް ވެސް ގަޑި ކެޓުވުމުން ގެއްލިގެން ގޮސްދާނެއެވެ. އެހެން ނަމަވެސް ސުކޫލް ދައުރުގައި މިފަދަ ކަންތައްތައް ނުކުރާ މީހަކު ވެސް މަދުވާނެއެވެ.\nއަހަރެންގެ ސުވާލެއް އެބައޮތެވެ. ސުކޫލް ދައުރުގައި ގަޑި ކަޓުވަން ތިބާ ކުރީ ކީއްހެއްޔެވެ؟


ގަވް ޑޮޓް އެމްވީ މެސެޖުގެ ޚިދުމަތް އިފްތިތާޙު ކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nގަވް ޑޮޓް އެމްވީ މެސެޖުގެ ޚިދުމަތް އިފްތިތާޙު ކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n14 ސެޕްޓެންބަރު 2021، ރިފަރެންސް: SA/RIMS/2021/28\nاللَّـهُ سُبْحَانَهُ وَتَعَالَىٰ އަށް ޙަމްދާއި ޝުކުރު ކުރަން. މި އުންމަތުގެ މާތް ނަބިއްޔާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَ އަށް ޞަލަވާތާއި ސަލާމް ލެއްވުން އެދި ދުޢާކުރަން. މި ޞަލަވާތާއި ސަލާމުގައި އިތުރު އެކަލޭގެފާނުގެ އާލު އަޞްޙާބުން ޝާމިލުކުރަން.\nމިނިސްޓަރ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ އާމިނަތު ޝައުނާ، ދައުލަތުގެ ވަޒީރުން، ހާޒިރުވެވަޑައިގެން ތިއްބެވި އެންމެހައި ބޭފުޅުން، ރައްޔިތުންގެ މަޖިލީހުގެ މެންބަރުން؛\nމިއަދު މި އިފްތިތާޙު ކުރެވުނު ގަވް ޑޮޓް އެމްވީ މެސެޖުގެ ޚިދުމަތަކީ، ރައްޔިތުންނާ ވީހާ ގާތުން ޚިދުމަތް ދިނުމަށް ސަރުކާރުން ކަނޑައަޅާފައިވާ ސިޔާސަތު ތަންފީޒު ކުރުމުގައި ވަރަށް މުހިންމު ދައުރެއް އަދާކުރާނެ ޚިދުމަތެއް. އަދި އެއީ ރައްޔިތުންނާއި ސަރުކާރާ ދެމެދު، މިހާރަށްވުރެ ހަލުވިކޮށް މުވާޞަލާތު ކޮށްދޭނެ ވަރަށް ހަރުދަނާ ފާލަމަކަށް ވެގެންދާނެ.\nމި ޚިދުމަތުގެ އެންމެ ބޮޑު ފަސޭހައަކީ، ދުނިޔޭގެ ކޮންމެ ތަނެއްގައި ހުރެގެންވެސް، ސަރުކާރުގެ އޮފީހަކަށް، ޢާންމު ރައްޔިތަކު ހުށަހަޅަން ބޭނުންވާ ކަންކަމާއި، ސަރުކާރުގެ ޚިދުމަތްތަކާ ގުޅިގެން ހުށަހަޅަން ބޭނުންވާ ޝަކުވާތައް ފަސޭހަކަމާއެކު ހުށަހެޅުމުގެ ދޮރު، 24 ގަޑިއިރު ހުޅުވިފައި ހުރުން. ކަމެއް ހުށަހެޅުމަށްޓަކައި އޮފީހަކަށް ދާން ނުޖެހުން. އަދި އޮފީސް ހުޅުވެންދެން އިންތިޒާރު ކުރަންވެސް ނުޖެހުން. އަދި އޮފީސް ބަންދުކޮށްފައި ހުރުމުން، ހުށަހަޅަން ބޭނުންވާ ކަމެއް ހުށަނޭޅި ހުންނަން ނުޖެހުން. އޭގެ އިތުރުން، ކަމެއް ހުށަހެޅުމުން، އެ ހުށަހެޅި ކަމަކާމެދު އެ އޮފީހަކުން ފިޔަވަޅު އަޅަމުންދާ މިންވަރު، މި ނިޒާމުގެ ތެރެއިން އެ މީހަކަށް ބެލެން ހުރުން.\nއަޅުގަނޑުމެންގެ ވަށައިގެން މުޅި ދުނިޔެ މިހާރު އަންނަނީ ޑިޖިޓަލްވަމުން. ދިރިއުޅުމުގެ އަސާސީ ހުރިހާ ޚިދުމަތެއްހެން މިހާރު އެ އަންނަނީ، ޑިޖިޓަލް ކާޑެއްގެ އެހީގައި އިނގިލި ކުރިއާ ހަމައަށް ތިލަވަމުން. ފައިސާގެ މުޢާމަލާތްތަކާއި، ޤައުމުތަކަށް އެތެރެވެ ބޭރުވުމާއި، ދަރިންނަށް ކިޔަވައިދިނުމާއި، ބޭސްފަރުވާގެ ޚިދުމަތްތައްވެސް އެ އަންނަނީ ޑިޖިޓަލް ވިއުގައިގެ ތެރެއިން ފަސޭހަކަމާއެކު ގުޅެމުން.\nއެހެންކަމުން، އަޅުގަނޑުމެންވެސް މިވަނީ ކޮންމެ މީހެއްގެ ޑިޖިޓަލް އައިޑެންޓިޓީއެއް ޤާއިމުކުރަން ޖެހިފައި. ސަރުކާރުގެ ސްޓްރެޓީޖިކް އެކްޝަން ޕްލޭންގެ ތެރެއިން، ދެންމެ މިނިސްޓަރ އެ ވިދާޅުވިފަދައިން، ޒަމާނަށް އެކަށީގެންވާ ޑިޖިޓަލް އައިޑެންޓިޓީގެ ނިޒާމެއް، ކުރިއަށް އޮތް ދެ އަހަރުގެ ތެރޭގައި ޤާއިމުކުރުމަށް މި އަންނަނީ މަސައްކަތް ކުރަމުން. ޑިޖިޓަލް އައިޑެންޓިޓީ ތަޢާރުފްކުރުމުން، ޚިދުމަތް ހޯދުމުގައި ވަރަށް ގިނަ ފަސޭހަތަކެއް ލިބިގެންދާނެ.\nޑިޖިޓަލް އައިޑެންޓިޓީގެ ޚިދުމަތް ތަޢާރުފްވެގެން އަންނައިރު، ޤާނޫނީ ގޮތުންވެސް ވަރަށް ގިނަ ގޮންޖެހުންތަކެއް ކުރިމަތިވެދާނެ. އެކަމަށް ދުރާލައި ޙައްލެއް ހޯދުމުގެ ގޮތުން، އިލެކްޓްރޯނިކް މުޢާމަލާތްތަކާ ބެހޭ ބިލެއް މިހާރުވަނީ ރައްޔިތުންގެ މަޖިލިހަށް ހުށަހަޅާފައި.\nޑިޖިޓަލް ޚިދުމަތް ތަޢާރުފްކުރާއިރު، އެންމެ ބޮޑަށް ފާރަވެރިވެ ރައްކާތެރިކޮށްދޭންޖެހެނީ ވަކިވަކި ފަރުދުންގެ ޒާތީ މަޢުލޫމާތުތައް. އަދި އިންޓަރނެޓްގެ ޒަރީޢާއިން ހިންގާ އެކިއެކި ޖަރީމާތަކުން ރައްޔިތުން ޙިމާޔަތްކޮށްދިނުމަކީވެސް ކުރަންޖެހޭ ވަރަށް މުހިންމު ކަމެއް.\nއެހެންކަމުން، ރައްޔިތުންގެ ޒާތީ މަޢުލޫމާތު ޙިމާޔަތްކޮށްދޭނެ، ޑޭޓާ ޕްރޮޓެކްޝަން އެންޑް ޕްރައިވެސީގެ ބިލެއް މިހާރު އަންނަނީ ފަރުމާ ކުރަމުން. އަދި ރާއްޖޭގެ އިންޓަރނެޓް ވިއުގައަކީ، ޑިޖިޓަލް ޚިދުމަތްތަކަށް ރައްކާތެރި ވެށްޓެއްކަން ކަށަވަރު ކުރުމަށްޓަކައި، ސައިބަރ ކްރައިމްގެ ބިލެއް ފަރުމާކުރުމުގެ މަސައްކަތްވެސް މިހާރު އަންނަނީ ކުރަމުން.\nކޯވިޑް-19ގެ ދަތިކަމުގައި އަޅުގަނޑުމެން މި ހޭދަކުރި ދޮޅު އަހަރެއްހާ ދުވަހުގެ ތެރޭގައި، ޑިޖިޓަލްކޮށް ޚިދުމަތް ފޯރުކޮށްދިނުމާއި ޚިދުމަތް ލިބިގަތުމުގެ މުހިންމުކަން ވަރަށް ބޮޑަށް އެނގި ކަށަވަރުވެއްޖެ. ފުރަބަންދުގައި ތިބެގެން ކިޔަވައިދިނީ ޑިޖިޓަލް ކްލާސްރޫމްތަކެއްގައި. ވިޔަފާރިއާއި އިޤްތިޞާދީ ކިތަންމެ މުޢާމަލާތެއް ހިންގީ ޑިޖިޓަލް ވަސީލަތްތަކުން. ސަރުކާރުގެ ވަރަށް ގިނަ ޚިދުމަތްތައް ދެމުން އައީ އޮންލައިންކޮށް.\nމީގެ އިތުރުން އިޤްތިޞާދީ ދާއިރާއިން، މުޅި ދުނިޔެއަށް އަންނަ ޑިޖިޓަލް ބަދަލުތަކާ ފައި ހަމަކުރުމަށްޓަކައި، ޑިޖިޓަލް އިޤްތިޞާދަކާ ދިމާއަށް ޤައުމު ގެންދިޔުމަކީވެސް، ސަރުކާރުގެ ވަރަށް މުހިންމު އަމާޒެއް. އެކަމަށްޓަކައި، ކުރަންޖެހޭ މަސައްކަތްތައް މިހާރު މި އަންނަނީ އަޅުގަނޑުމެން ކުރަމުން.\nޚިދުމަތްތައް ޑިޖިޓަލްވެގެން އަންނައިރު، ސަރުކާރުގެ އޮފީސްތަކަށް، ޢާންމު ރައްޔިތުން ހުށަހަޅާ ކަންކަން އިތުރުވެ، ސަރުކާރުގެ ޚިދުމަތްތަކާ ގުޅޭގޮތުން ޝަކުވާ ހުށަހެޅުމުގެ ފުރުޞަތުވެސް ވަރަށް ބޮޑަށް ތަނަވަސްވެގެންދާނެ. މިއީ، ރައްޔިތުންނަށް ޚިދުމަތް ދެއްވަން ތިއްބެވި، ސަރުކާރުގެ މުވައްޒަފުން ވަރަށް ބޮޑަށް ސަމާލުކަން ދެއްވަންޖެހޭނެ ކަމެއް.\nރައްޔިތުންނާ ސަރުކާރާ ދެމެދު ފަސޭހަ ނިޒާމަކުން ގުޅިގެންދާއިރު، އެ ނިޒާމުގެ ޙަޤީޤީ މަންފާ ރައްޔިތުންނަށް ލިބޭނީ، އޮފީސްތަކުން ކަންކަން ނިންމައި، ރައްޔިތުންނަށް ޖަވާބު ދޭ މިންވަރު އިތުރުކޮށްގެން. އެކަން ކުރެވޭނީ، ޢާންމު ރައްޔިތަކު ސަރުކާރުގެ އޮފީހަކަށް ހުށަހަޅާ ކަމަކަށް ދޭ ޖަވާބު، އޭނާ އިތުރު ބުރައެއް އުފުލަންނުޖެހި، ލިބޭނެ ލުއިފަސޭހަ އިންތިޒާމުތަކެއް އޮފީސްތަކުގައި ޤާއިމުކުރެވިގެން.\nގަވް ޑޮޓް އެމްވީ މެސެޖުގެ ޚިދުމަތް ފެށުމާއެކު، ސަރުކާރު އޮފީސްތަކުން ޚިދުމަތް ދިނުމުގައި ހިފަހައްޓަންޖެހޭ ޢާންމު މިންގަނޑުތަކާއި، ޚިދުމަތް ދިނުމަށް ހޭދަވާނެ މުއްދަތުތައް ބަޔާންކުރާ ސަރވިސް ޗާޓަރުތައް ޢާންމުކުރެވޭނެ. އަދި އެ ޗާޓަރުތަކާ އެއްގޮތަށް ޚިދުމަތް ދެމުން ގެންދާކަން ކަށަވަރުކުރާނެ މެކޭނިޒަމްތައް އޮފީސްތަކުގައި ޤާއިމުކުރެވޭނެ.\nމީގެ އިތުރުން، ސަރވިސް ޗާޓަރުތަކާ އެއްގޮތަށް ޚިދުމަތް ނުލިބޭނަމަ، ހަމަ މި ނިޒާމުގެ ތެރެއިން ޝަކުވާ ހުށަހެޅުމުގެ ފުރުޞަތު ރައްޔިތުންނަށް ލިބިގެންދާނެ. މި ނިޒާމު މެދުވެރިކޮށް ހުށަހަޅާ ޝަކުވާތަކާ ގުޅޭ ތަފާސްހިސާބުތައް، ޝަކުވާ ރައްދުވާ އޮފީހަށާއި، ރައީސުލްޖުމްހޫރިއްޔާގެ އޮފީހަށް، އެއް ވަގުތެއްގައި ބެލެން ހުންނާނެ.\nރައްޔިތުންނާއި ސަރުކާރާ ދެމެދު މުވާޞަލާތު ކުރެވޭނެ ލުއިފަސޭހަ ގޮތްތަކެއް ތަޢާރުފްވެގެން އަންނައިރު، ދައުލަތުގެ ހުރިހާ މުއައްސަސާތަކުންވެސް މިކަންކަމަށް ވިސްނައި، ރައްޔިތުންނަށް އަވަހަށް ޚިދުމަތް ދެވޭނެ ގޮތްތައް، ދުރާލައި އިންތިޒާމުކުރާނެ ކަމަށް އަޅުގަނޑު އުންމީދު ކުރަން.\nއަޅުގަނޑުގެ ދުޢާއަކީ، ރައްޔިތުންނާ ވީހާ ގާތުން، އަދި ރައްޔިތުންނަށް ލުއިފަސޭހަ އިންތިޒާމަކުން ޚިދުމަތް ދިނުމަށް ސަރުކާރުން ހިންގާ މިފަދަ ކަންކަމުގެ ފައިދާ، އެންމެ ފުޅާމިނުގައި ރައްޔިތުންނަށް ލިބޭނެ ގޮތްތައް މެދުވެރިކުރެއްވުން. އަދި މިފަދަ ޕްރޮގްރާމްތަކުގެ ސަބަބުން، ދައުލަތް ހިންގުމުގެ ނިޒާމު އިތުރަށް ހަރުދަނާވެ، ޤައުމަށް އިތުރު ކުރިއެރުމާއި ފާގަތިކަން މިންވަރު ކުރެއްވުން އެދި اللهُ سُبْحَانَهُ وَتَعَالَى ގެ ޙަޟްރަތުގައި ދުޢާ ދަންނަވަމުން އަޅުގަނޑުގެ ވާހަކަކޮޅު ނިންމައިލާނަން.


Maldive Gas ge 17 vana aharee dhuvas faahaga koffi - vNews.mv\nމޯލްޑިވް ގޭހުގެ 17 ވަނަ އަހަރީ ދުވަސް ފާހަގަކޮށްފި\nރިފާ ޚަލީލް 03 October 2016, 23:13\nމޯލްޑިވް ގޭހަށް އެކި ގޮތްގޮތަށް ހިދުމަތް ކޮށްދެއްވި ފަރާތްތަކުގެ އަގުވަޒަންކޮށް އެ ކުންފުނީގެ 17 ވަނަ އަހަރީ ދުވަސް މިރޭ ފާހަގަކޮށްފި އެވެ.\nދަރުބާރުގޭގައި މިރޭ ބޭއްވި ރަސްމިއްޔާތުގައި މޯލްޑިވް ގޭހުގައި ހިއްސާ އޮންނަ މައި ކުންފުނި، އެސްޓީއޯ އާއި މޯލްޑިވް ގޭހުގެ 10 ޕަސެންޓް ހިއްސާ އޮންނަ ޗަމްޕާ ގޭސް އެންޑް އޮއިލްގެ އިސްވެރިން ބައިވެރިވެ ވަޑައިގަތެވެ.\nމޯލްޑިވް ގޭހުގެ ގިނަ އަދަދެއްގެ މުވައްޒަފުންނާއެކު ބޭއްވި މިރަސްމިއްޔާތުގައި އެ ކުންފުނި އުފެއްދުމުގައި އެންމެ އިސްކޮށް އުޅުއްވި ޗަމްޕާ ވިޔަފާރީގެ ހިއްސާ އޮންނަ ބޭފުޅެއް ކަމަށްވާ އަބްދުﷲ ސަލީމް އަބްދުއްސައްތާރާއި އެސްޓީއޯގެ މިހާރުގެ އެމްޑީ އަހުމަދު ޝަހީރުއަށް "ސްޕެޝަލް ޓްރިބިއުޓް" އެވޯޑު ދީފައިވެ އެވެ. މިދެ ބޭފުޅުންގެ ތެރެއިން ޝަހީރުއަކީ އެސްޓީއޯ ގޭސް އުފެއްދުމުގައި އެންމެ އިސް ދައުރެއް އަދާކުރެއްވި އެެއް ބޭފުޅާ އެވެ. އެ ދުވަސްވަރު އެސްޓީއޯގެ ޗެއާމަން ކަމުގައި ހުންނެވީ މިހާރުގެ ރައީސް އަބްދުﷲ ޔާމީން އެވެ.\nމޯލްޑިވް ގޭހުގެ ރަސްމިއްޔާތުގައި އެ ކުންފުންޏަށް މިދިޔަ އަހަރު ވިޔަފާރީގެ ގޮތުން އެންމެ ބޮޑަށް ހިދުމަތް ކުރި ވިޔަފާރިތަކުގެ އަގު ވެސް ވަޒަން ކޮށްފައިވެ އެވެ. މިގޮތުން "ޓޮޕް ކަސްޓަމާސް" އެވޯޑު ލިބުނީ ބެލް މެރިން ސާވިސަސް އަށެވެ.\nމިރަސްމިއްޔާތުގައި މޯލްޑިވް ގޭހުގެ މެނޭޖިން ޑިރެކްޓަރު އަބްދުﷲ މައުމޫން ވިދާޅުވީ މޯލްޑިވް ގޭހަށް ލިބޭ ކޮންމެ ކާމިޔާބެއް ލިބެނީ މުވައްޒަފުންގެ ސަބަބުން ކަމަށެވެ. އަދި އެންމެ ބޮޑު އެސެޓަކީ މުވައްޒަފުން ކަމަށާއި ރެއާއި ދުވާލު އެމީހުން ކުރާ ބުރަ މަސައްކަތަށް ހައްގު އުޖޫރައިގެ އިތުރުން މުވައްޒަފުންގެ ކަންކަން ރަނގަޅުކުރުމަށް އެމީހުންނަށް ބޯނަސް ދީފައިވާ ކަމަށްވެސް ވިދާޅުވި އެވެ. އަދި މުވައްޒަފުން ކުރާ އަގުހުރި މަަސއްކަތަށް ޝުކުރު އަދާ ކުރާ ކަމަށްވެސް ވިދާޅުވި އެވެ. އަދި ކޮންމެ މުވައްޒަފަކީވެސް ތައުލީމާއި ތަމްރީނު ބޭނުންވާ ބަޔަކަށް ވުމުން ތައުލީމާއި ތަމްރީނުގެ ފުރުސަތުތަށް ހުރިހާ މުވައްޒަފުންނަށް ހުޅުވާލާފައިވާ ކަމަށްވެސް އޭނާ ވިދާޅުވި އެވެ.\nގޭސް ބޭނުންކުރާ ރާއްޖޭގެ އާބާދީގެ 60 އަށްވުރެ ބޮޑު ޕަސެންޓަކަށް ހިދުމަތް ދޭ މޯލްޑިވް ގޭހުގައި މަސައްކަތް ކުރާ 68 ޕަސެންޓް މުވައްޒަފުންނަކީ ދިވެހިންނެވެ.


Budget 2020: PSIP in emme bodu haradhei lafaafurumuge dhathikan...\nބަޖެޓް 2020: ޕީއެސްއައިޕީން އެންމެ ބޮޑު ހަރަދެއް ލަފާފުރުމުގެ ދަތިކަން ހައްލުކުރުމަށް\nލަފާފުރުމުގެ ދަތިކަން ހައްލުކުރުމަށް ހިމަނާފައިވަނީ 2.7 ބިލިއަން ރުފިޔާ\nއަލަށް ފަށާ ބަނދަރު ހެދުމުގެ މަޝްރޫޢުތަކަށް 322.8 މިލިއަން ރުފިޔާ ހަރަދުކުރުމަށް ބަޖެޓް ކޮށްފައިވޭ\nމިހާރު ހިނގަމުންދާ 36 މަޝްރޫއަކަށް 442.5 މިލިއަން ރުފިޔާ ހިމަނާފައިވޭ\nކ. މާލެ | 10 ނޮވެންބަރ 2019 | އާދީއްތަ 13:06 | 4,760\nފެރީ ޓަރމިނަލް - މުހައްމަދު ޝަރުހާން\nއަންނަ އަހަރަށް ލަފާކުރާ ދައުލަތުގެ ބަޖެޓްގެ ޕަބްލިކް ސެކްޓަރ އިންވެސްޓްމަންޓް ޕްރޮގްރާމް (ޕީއެސްއައިޕީ) ގެ މައިގަނޑު ޕްރޮގްރާމުތަކުގެ ތެރެއިން އެންމެ ބޮޑު ޚަރަދެއް ލަފާފުރުމުގެ ދަތިކަން ހައްލުކުރުމަށް ހިމަނައިފި އެވެ.\nއަންނަ އަހަރަށް ލަފާކުރާ ދައުލަތުގެ ބަޖެޓްގައި ޕީއެސްއައިޕީއަށް ހިމަނާފައިވަނީ 10.1 ބިލިއަން ރުފިޔާ އެވެ. މީގެތެރެއިން ލަފާފުރުމުގެ ދަތިކަން ޙައްލުކުރުމަށް ހިމަނާފައިވަނީ 2.7 ބިލިއަން ރުފިޔާ އެވެ. މި މަޝްރޫޢުތަކަށް ޚަރަދުކުރުމަށް ދައުލަތުގެ ޢާންމު ބަޖެޓުން 1.4 ބިލިއަން ރުފިޔާ އަދި ބޭރުގެ ލޯނުން 1.3 ބިލިއަން ރުފިޔާ ޚަރަދުކުރުމަށް ވަނީ ހަމަޖެހިފަ އެވެ.\nމިބައިން އެންމެ ބޮޑު ހޭދައެއް ކުރުމަށް ހަމަޖެހިފައިވަނީ ރަށްރަށުގެ ބަނދަރު ހެދުމަށާއި ވައިގެ ބަނދަރުތައް ތަރައްޤީ ކުރުމުގެ މަޝްރޫޢުތަކަށެވެ. އެގޮތުން ދައުލަތުގެ ޢާންމު ބަޖެޓުން ޚަރަދުކޮށްގެން އެކި ރަށްތަކުގައި އަލަށް ފަށާ ބަނދަރު ހެދުމުގެ މަޝްރޫޢުތަކަށް 322.8 މިލިއަން ރުފިޔާ އަދި ބޭރުގެ ލޯނުން އަލަށް ފަށާ ބަނދަރު ހެދުމުގެ މަޝްރޫޢުތަކަށް 100.4 މިލިއަން ރުފިޔާ ޚަރަދު ކުރުމަށް ވަނީ ހަމަޖެހިފަ އެވެ. މީގެތެރޭގައި މާލޭ ޕޯޓް ގުޅީފަޅަށް ބަދަލުކުރުމުގެ މަޝްރޫޢު ބަޖެޓްކޮށްފައިވެއެވެ.\nމިހާރު ހިނގަމުންދާ މަޝްރޫޢުތަކުގެ ތެރެއިން އޭޑީބީގެ ހިލޭ އެހީގައި ހދ.ކުޅުދުއްފުށީގައި ހަނދަމުންދާ ހަރބަރ އެކްސްޕޭންޝަން މަޝްރޫޢަށް 14.6 މިލިއަން ރުފިޔާ ބަޖެޓް ކޮށްފައިވެ އެވެ. މިމަޝްރޫޢުގެ މަސައްކަތް ފަށާފައިވަނީ މިދިޔަ އަހަރުގެ ފަހުކޮޅު އެވެ. މީގެއިތުރުން އަންނަ އަހަރަށް ލަފާކުރާ ދައުލަތުގެ ބަޖެޓުގައި މިހާރު ހިނގަމުންދާ 36 މަޝްރޫޢަކަށް 442.5 މިލިއަން ރުފިޔާ ހިމަނާފައިވެއެވެ.\nވައިގެ ބަނދަރުތައް ތަރައްޤީ ކުރުމުގެ މަޝްރޫޢުތަކުގެ ތެރެއިން އަލަށް ފަށާ ގދ.ފަރެސްމާތޮޑާގައި އަޅަން ހަމަޖެހިފައިވާ އެއަރޕޯޓަށް 53.9 މިލިއަން ރުފިޔާ އަންނަ އަހަރަށް ބަޖެޓުކޮށްފައިވެއެވެ. އެރަށުގައި އެއަރޕޯޓް އެޅުމަށްޓަކައި ބޭނުންވާ ބިން ހިއްކުމުގެ މަސައްކަތް މިދިޔަ އަހަރުން ފެށިގެން އަންނަނީ ކުރަމުންނެވެ.\nއެއަރޕޯޓް އެޅުމަށް ދެން ބަޖެޓު ކޮށްފައިވަނީ މ. މުލީގައެވެ. އެރަށުގައި އެއަރޕޯޓް އެޅުމަށްޓަކައި ހަދަންޖެހޭ ދިރާސާތައް ކުރުމުގެ މަސައްކަތް ފަށައިގަތުމަށް 1.0 މިލިއަން ރުފިޔާ އަންނަ އަހަރުގެ ބަޖެޓުގައި ހިމަނާފައިވެ އެވެ. އެރަށުގައި އެއަރޕޯޓް އެޅުމުގެ ޢަމަލީ މަސައްކަތް ފެށުމަށް ހަމަޖެހިފައިވަނީ 2021 ވަނަ އަހަރެވެ.\nމިހާރު ހިނގަމުންދާ އެއަރޕޯޓް އެޅުމުގެ މަޝްރޫޢުތަކުގެ ތެރެއިން އެންމެ ބޮޑު ޚަރަދެއް ހިނގާނެކަމަށް ލަފާކޮށްފައިވަނީ ވެލާނާ އިންޓަރނޭޝަނަލް އެއަރޕޯޓް ތަރައްޤީކުރުމުގެ މަޝްރޫޢުގެ ޓަރމިނަލް އަދި ރަންވޭ އެޅުމުގެ މަޝްރޫޢަށް ހިނގާނެކަމަށް ލަފާކޮށްފައިވާ 852.9 މިލިއަން ރުފިޔާއެވެ. މީގެއިތުރުން ހއ.ހޯރަފުށީގައި އެއަރޕޯޓް ޤާއިމުކުރުމުގެ މަސައްކަތް ކުރިޔަށް ގެންދިޔުމަށް 50.0 މިލިއަން ރުފިޔާ އަދި ގދ. މާވަރުލުގައި އެއަރޕޯޓް ޤާއިމުކުރުމުގެ މަޝްރޫޢަށް 25.8 މިލިއަން ރުފިޔާ ވަނީ ބަޖެޓު ކޮށްފައެވެ. މީގެތެރެއިން ހޯރަފުށީގައި އެއަރޕޯޓް އެޅުމަށްޓަކައި މިހާރު ވަނީ ބިންހިއްކާފައެވެ.\nމީގެތެރެއިން ރާއްޖޭގެ އެކި ރަށްރަށުގައި ދަތުރުފަތުރުގެ ނިޒާމާ ގުޅޭ ވިއުގަތައް ޤާއިމުކުރުމުގެ މަޝްރޫޢަށް ދައުލަތުގެ ޢާންމު ބަޖެޓުން 150.0 މިލިއަން ރުފިޔާ ވަނީ ހިމަނާފައެވެ. މިއީ މިސަރުކާރުގެ ޤައުމީ ތަރައްޤީގެ ޕްލޭންގެ ތެރޭގައި ހިމެނޭ މަޝްރޫޢެކެވެ.\nއަންނަ އަހަރަށް ލަފާކުރާ ދައުލަތުގެ ބަޖެޓް ހުށަހަޅުއްވަމުން ފިނޭންސް މިނިސްޓަރ އިބްރާހީމް އަމީރު ވިދާޅުވީ އަންނަ އަހަރުގެ ބަޖެޓުގެ އެންމެ ބޮޑު ޢަމާޒަކީ ރާއްޖެއަށް ބޭނުންވާ ޢަސާސީ އުމްރާނީ ވަޞީލަތްތައް ޤާއިމުކުރުން ކަމުގައެވެ. އަދި މި ބަޖެޓަކީ ރާއްޖޭގައި މިހާތަނަށް ހުށަހެޅޭ އެންމެ ބޮޑު ޕީއެސްއައިޕީ ހުށަހަޅާ ބަޖެޓް ކަމަށް ފިނޭންސް މިނިސްޓަރ ވިދާޅުވި އެވެ.


Ras Online - ކޯވިޑް-19: ސިއްހީ ކުއްލި ނުރައްކަލުގެ ހާލަތާއެކު މާދަމާ ސުކޫލުތައް ހުޅުވަނީ\nކޯވިޑް-19: ސިއްހީ ކުއްލި ނުރައްކަލުގެ ހާލަތާއެކު މާދަމާ ސުކޫލުތައް ހުޅުވަނީ\nސްކޫލެއްގެ ދަރިވަރުން އިތުރު ހަރަކާތެއްގައި\nކޯވިޑް-19 އާއި ގުޅިގެން ސިއްހީ ކުއްލި ނުރައްކަލުގެ ހާލަތު އިޢުލާން ކޮށްފައި ވީނަމަވެސް، ކުރިންވެސް ނިންމާފައިވާ ގޮތަށް މާދަމާ ސްކޫލްތައް ހުޅުވަން ނިންމާފައިވާ ކަމަށް އެޑިއުކޭޝަން މިނިސްޓްރީން މިއަދު ބުނެފިއެވެ.\nސިއްހީ ކުއްލި ނުރައްކަލުގެ ހާލަތު އިއުލާން ކުރި ނަމަވެސް ސްކޫލްތައް ހުޅުވުމުގެ ހުއްދަ ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ ދީފައެވެ. މާދަމާ މާލެ ފިޔަވައި އެހެން ހުރިހާ ރަށެއްގެ ގްރޭޑް 01 އިން ފެށިގެން މަތީގެ ހުރިހާ ގްރޭޑެއްގެ ކިޔެވުން ފެށުމަށް ވަނީ ނިއްމާފައެވެ. އެހެންނަމަވެސް މާލެ އާއި ހުޅުމާލެ އަދި ވިލިމާލޭ ސްކޫލްތަކުގައި ކިޔެވުން ފަށާނީ ގްރޭޑް 09 އިން ފެށިގެން މަތީ ގްރޭޑްތަކަށް ކަމަށް އެޑިއުކޭޝަން މިނިސްޓްރީ އިން ބުނެއެވެ.\nމާދަމާ ސްކޫލްތައް އަލުން ހުޅުވާއިރު، ސްކޫލްތަކުން ވެފައިވާ ތައްޔާރީތަކާބެހޭ ގޮތުން އޮޅުން ފިލުއްވުމަށާއި، ޕްރިންސިޕަލުންގެ ސުވާލުތަކަށް ޖަވާބުދެއްވުމަށް ހުރިހާ ސްކޫލެއްގެ ޕްރިންސިޕަލުންނާ މިނިސްޓަރ އައިޝަތު އަލީ ވަނީ މިއަދު ބައްދަލު ކުރައްވާފައެވެ. މިބައްދަލުވުން ކުރިއަށް ގެންދިޔައީ އޮންލައިންކޮށް ކަމަށް މިނިސްޓްރީ އިން ބުނެއެވެ. އެޑިއުކޭޝަން މިނިސްޓްރީން މިއަދު ބުނީ މާދަމާ ސްކޫލްތައް ހުޅުވިގެންދިއުމަކީ ދަރިވަރުންގެ ނަފްސާނީ ދުޅަހެޔޮކަމަށްވެސް ލިބިގެންދާނެ އިތުރު ކުރިއެރުމަކަށް ވާނެ ކަމަށެވެ.\nއެތައް ދުވަހަކަށްފަހު ރަހުމަތްތެރިންނާއި، މުދައްރިސުންނާ ކުލާހުން ބައްދަލުވުމަކީ ހުރިހާ ދަރިވަރުންނަށްވެސް ލިބޭނޭ ނުހަނު ބޮޑު އުފަލެއް ކަމަށް އެޑިއުކޭޝަން މިނިސްޓްރީން ބުނެ އެވެ. ސްކޫލްތައް މާދަމާ ހުޅުވަނީ ހާއްސަ ފިޔަވަޅުތަކަކާއި އެކުގައެވެ. މާދަމާ ސްކޫލްތައް ހުޅުވާއިރު ގައިދުރުކަން ބެހެއްޓުމަށްޓަކައި މީގެ ކުރިން 30 އާއި 32 ދަރިވަރުން ތިބި ކްލާސް ރޫމުތައް، 16 ދަރިވަރުންނަށް މަދުކޮށްފައިވާ ކަމަށާއި ގައިދުރުކަން ބެހެއްޓުމަށް ސްކޫލުގެ އެކި ހިސާބުތަކުގައި ހަނދާންކޮށްދީފައިވާނެ ކަމަށް ވެސް އެޑިއުކޭޝަން މިނިސްޓްރީން ބުނެފައި ވެއެވެ.\nކޯވިޑް-19 ގެ އަސަރު ރާއްޖޭގެ 91،000 ދަރިވަރުންނަށް ކޮށްފައިވާ ކަމަށް، އެޑިއުކޭޝަން މިނިސްޓްރީން ތައްޔާރުކުރި ރިޕޯޓެއްގައި ވަނީ ބުނެފައެވެ. ޔުނިސެފާ ގުޅިގެން ތައްޔާރުކުރި އެޑިއުކޭޝަން ރެސްޕޮންސް ޕްލޭން (އީއާރުޕީ)އާ ގުޅޭ ރިޕޯޓެއްގައި ބުނެފައިވަނީ ބޭބީ ނާސަރީން ފެށިގެން މަތީ ސާނަވީއާ ހަމައަށް ކިޔަވަމުން އަންނަ ހުރިހާ ދަރިވަރުންނަށް ވަނީ ކޯވިޑް-19 ގެ ސަބަބުން އަސަރުކޮށްފައެވެ.\nހެލްތު މިނިސްޓަރު އަބުދުﷲ އަމީން ސޮއިކުރައްވައި ރޭ ނެރުއްވި ގަރާރަކުން ސިއްހީ ކުއްލި ނުރައްކަލުގެ ހާލަތު އިތުރުކޮށްފައިވަނީ އަންނަ ޖުލައި މަހުގެ 14 ވަނަ ދުވަހުގެ ނިޔަލަށެވެ.


BREAKING: Thinadhoo In Ithuru4Meehakaai, Gahdhoo In Ithuru 14 Meehaku Covid Ah Fassi Vehjje - Vaguthu\nގދ. ތިނަދޫން އިތުރު ހަތަރު މީހަކު، އަދި އެ އަތޮޅު ގައްދޫން އިތުރު 14 މީހަކު ކޮވިޑް-19 އަށް ފައްސިވެއްޖެއެވެ.\nތިނަދޫން މިއަދު ފައްސިވި ހަތަރު މީހުންނާއެކު އެރަށުން ކޮވިޑަށް ފައްސިވި މީހުންގެ ޖުމްލަ އަދަދު ވަނީ 306 އަށް އަރާފައެވެ. އޭގެ ތެރެއިން މިހާރު ބަލި ޖެހިފައި ތިބީ 122 މީހެކެވެ. އެ ބަލިން 184 މީހަކު ވަނީ ރަނގަޅުވެފައެވެ.\nއެރަށުން ކޮވިޑް ޖެހުނު މީހަކު އެ ބަލީގައި ނިޔާވެފައި ވެއެވެ.\nއަދި އެ ބައްޔަށް ފައްސިވި ތިން މީހަކަށް އެރަށުގައި ހުންނަ ކޮވިޑް ފެސިލިޓީގައި ފަރުވާދެވެމުން ދެއެވެ.\nއެރަށުން މިއަދުވެސް 75 މީހެއްގެ ސުންކު ނަގާފައި ވެއެވެ. އަދި 118 ސުންކެއްގެ ނަތީޖާ ނުލިބޭ ކަމަށް ހާމަކޮށްފައި ވެއެވެ.\nގައްދޫއަށް ބަލާއިރު، އެރަށުން ފައްސިވި އިތުރު 14 މީހުންނާއެކު އެރަށުން ކޮވިޑަށް ފައްސިވި މީހުންގެ ޖުމްލަ އަދަދު ވަނީ 80 އަށް އަރާފައެވެ. އޭގެ ތެރެއިން މިހާރު ފަރުވާދެމުން ދަނީ 71 މީހަކަށެވެ. އެރަށުން ފައްސިވި ނުވަ މީހަކު ވަނީ އެ ބަލިން ރަނގަޅުވެފައެވެ.\nމި ރަށްތަކުގެ އިތުރުން، ފަރެސްމާތޮޑާ އާއި ވާދޫ ގައިވެސް ކޮވިޑް ޖެހިފައިވާ މީހުން އެބަތިއްބެވެ. އޭގެ ތެރޭގައި ފަރެސްމާތޮޑާގައި ކޮވިޑް ޖެހިފައިވާ 39 މީހަކު ތިބިއިރު، ވާދޫގައި 10 މީހަކު އެބަތިއްބެވެ.\nގައްދޫ އާއި ތިނަދޫގައި ކޮވިޑް ފެތުރެމުންދާތީ އެ ދެ ރަށުގައި އަޅާފައިވާ ފިޔަވަޅުތައް ހަރުކަށި ކުރުމަށް ބައެއް ފަރާތްތަކުން ދަނީ ގޮވަމުންނެވެ. ހާއްސަކޮށް ބައެއް މީހުން ދަނީ އެރަށްތައް ފުރަބަންދު ކުރުމަށް ގޮވަމުންނެވެ.


Emme muhimmee dhathurufathurge aa nizaameh!\nފްލައިމީން އުދުހުންތަކުގައި ބޭނުން ކުރާ ސީޕްލޭން: ރާއްޖޭގެ އެތެރޭގެ އުދުހުންތަކުގެ ނިޒާމަށް ބޮޑު ބަދަލެއް ބޭނުންވޭ -- ފޮޓޯ: ފްލައިމީ\nއެއް ތަނުން އަނެއް ތަނަށް ގޮސް އުޅެން ފައި މަގާއި ގެރިގާޑިޔާ އާއި ބޮޑެތި ރޭލުތަކާ ހަމައަށް ބޭނުން ކުރެ އެވެ. ކުދި ބޯޓު ފަހަރާއި ނާ ފަހަރާއި އާގުބޯޓު ފަހަރުގައި ވެސް މެއެވެ. ބައިސްކަލާއި ކާރާއި ހެލިކޮޕްޓަރާއި އެކިވަރުވަރުގެ މަތިންދާ ބޯޓުތައް ވެސް އާއްމެވެ. ކޮންމެ ގައުމެއްގައި ވެސް އެ ގައުމުގެ އާދަކާދަ ދައްކުވައިދޭ އަމިއްލަވަންތަ އުފެއްދުންތަކުގެ ބޭނުން އެކި ޒަމާނުގައި އެކިވަރަށް ކުރަމުން އައިސްފައި ވެއެވެ. ރާއްޖޭގައި ވެސް ހުރީ މިފަދަ ގޮތަކަށެވެ.\nމިހާރު ދިވެހިންނަށް އާދެވިފައި މިވާ ހިސާބުން ބޭނުން ވަނީ ހަލުއި ކަމާއެކު އަވަހަށް، އެއްތަނުން އަނެއްތަނަށް ދެވޭނެ، ހަރަދު ކުޑަ ޒަމާނީ ގޮތްތަކެއް ބޭނުންވެ އެވެ. ފިޔަވަޅަކަށް ފަހު ފިޔަވަޅެއް ކުރިޔަށް އަޅަމުން މިދާ ދަތުރުގައި، ރާއްޖޭގެ އިގްތިސޯދު އެ ސިނާއަތެއްގެ މައްޗަށް ބޮޑުތަނުން ބަރޯސާވެފައިވާ ފަތުރުވެރިކަމުގެ ސިނާއަތް ކުރިއަރުވައި، އެ ސިނާއަތުގެ ފައިދާ ސީދާ ރައްޔިތުންނަށް ފޯރުކޮށް ދިނުމަށް ރާއްޖޭގައި ދަތުރުފަތުރުގެ ލުއި ފަސޭހަ ފުރިހަމަ، ހަރަދުކުޑަ ނިޒާމެއް ގާއިމުވެފައި އޮތުމުގެ ބޭނުން ވަނީ ބޮޑުވެފަ އެވެ.\nރާއްޖޭގެ އެތެރޭގެ ދަތުރުފަތުރާބެހޭ، ފަސޭހަ، ހަރުދަނާ، އަގު ހެޔޮ ނިޒާމެއް، ދެމެހެއްޓެނިވި ގޮތެއްގައި ގާއިމް ކުރެވިފައިވުން ކޮންމެހެން ބޭނުންތެރި އެވެ. ރާއްޖޭގެ އެއްތަނުން އަނެއްތަނަށް އެކިއެކި ބޭނުމުގައި ދަތުރުފަތުރު ކުރުމަށެވެ. ރާއްޖެ އުފެދިފައިވާ ގޮތުން ކުދި އާބާދީތައް ދިރިއުޅޭ ރަށްރަށުން ލިބެން ނުހުންނަ ބޭނުންތައް، އެހެން ރަށްރަށުން އަވަހަށް ފަސޭހައިން ލިބިގަނެވޭނެ ގޮތަކަށް މަގުފަހި ކޮށްދޭށެވެ. ސިއްހީ ފަރުވާ ފަދަ ޒަރޫރީ އެތައް ބޭނުންތަކެއް ލިބި ދިނުމަށެވެ. އެއްރަށެއްގައި އުފައްދާ ތަކެތި އަނެއް ރަށަކަށް ވިއްކޭނެ މަގު ފަސޭހައިން ހޯދާށެވެ. އިޖްތިމާއީ އިގްތިސޯދީ، ތައުލީމީ، ސިއްހީ އެތައް ކަމެއް، ފަސޭހަ ކުރުމަށެވެ.\nމިހާރު މުޅި ދުނިޔެއަށް ދިމާވެފައިމިވާ ސިއްހީ ކާރިސާގެ ސަބަބުން ދުނިޔޭގެ އެއްތަނުން އަނެއްތަނަށް ނުވަތަ އެއް ގައުމުން އަނެއް ގައުމަށް މީހުން އާއްމުކޮށް ދަތުރުފަތުރު ކުރަން ފެށުމަށް އެތައް ދުވަހެއް، އެތައް ސަބަބަކާހުރެ، ނަގާނެ ކަމަށް ބެލެވޭ މިދަނޑިވަޅުގައި ކޮންމެ ގައުމެއްގައި ވެސް އެ ގައުމެއްގެ އެތެރޭގެ ދަތުރުފަތުރު ކުރުން ގިނަވާނެ ކަމަށް ލަފާ ކުރެވޭތީ ވެސް މެއެވެ. ރާއްޖެގައި ވެސް ލޯކަލް ޓޫރިޒަމަށް ކުރިއެރުންތަކެއް އަންނާނެ ކަމަށް ބެލެވޭތީ އެވެ.\nރާއްޖޭގެ އެތައް ރަށެއްގައި ތަފާތު ފެންވަރުގެ ގެސްޓްހައުސްތައް ހެދިފައިވެ އެވެ. ދިވެހިންނަށާއި ރާއްޖޭގައި ރަނގަޅު ފެންވަރުގެ ވަޒީފާތަކުގައި އުޅޭ އެތައްހާސް މަސައްކަތްތެރިންނާއި، އެމީހުންގެ އާއިލާތައް ވެސް އުޅެ އެވެ. އެހެންކަމުން ލޯކަލް ޓޫރިޒަމްގެ ސަބަބުން ރައްޔިތުންނަށް ކުރާނެ ފައިދާ އިތުރު ކުރުމަށާއި އިގްތިސޯދަށް އަވަސް ކުރިއެރުންތަކެއް ހޯދައިދޭންޖެހެ އެވެ.\nރާއްޖޭގައި މިހާރު ގާއިމު ކުރެވިފައިވާ ޑޮމެސްޓިކް ޓްރާންސްޕޯޓް ނިޒާމްތަކަކީ އަގު ބޮޑު ނިޒާމުތަކެކެވެ. ވައިގެ މަގުން ޑޮމެސްޓިކް އެއާޕޯޓްތަކަށް ކުރާ ދަތުރުތަކުގެ އަގު ބޮޑުކަން ފާހަގަ ކުރެވޭއިރު ކަނޑަށް ޖައްސާ މަތިންދާބޯޓުތަކުގެ ދަތުރުތަށް ހުންނަނީ އަތް ފޯރާ ފަށަށްވުރެ މަތީގަ އެވެ. ކަނޑު މަގުން އެއްރަށުން އަނެއް ރަށަށް ދަތުރު ކުރުމުގެ ކަންކަން ހުރީ އަދި ވަރަށް ދޯދިޔާ ގޮތަކަށެވެ. ދަތި އުނދަގޫ ވެސް ގޮތަކަށެވެ.\nމިކަންކަމުގެ އުނދަގޫ ތަހައްމަލު ކުރަން ޖެހިފައި ވަނީ، ކުދި ރަށްތަކުގައި އުޅޭ ދިވެހިންނަށް އެކަންޏެއް ވެސް ނޫނެވެ. ރާއްޖޭގައި ދިރިއުޅޭ ބޭރު މީހުންނަށާއި، ރާއްޖެއަށް ޒިޔާރަތްކުރާ ފަތުރުވެރިންނަށް ވެސް މިކަމުގެ ގޮންޖެހުންތައް ބޮޑެވެ. އަދި ކައިރި މުސްތަގުބަލެއްގައި ދިމާވާނެ ގޮންޖެހުންތައް އެހާމެ ގިނަ އެވެ.\nދުނިޔެއަށް މިވަތު ދިމާވެފައި މިވާ ފަދަ އިގްތިސޯދީ ނުތަނަވަސް ކަމަކާއެކު، މުދާ އުފައްދާ ފަރާތްތަކުން އެއްމެ އާއްމުކޮށް ވިސްނުން ބަހައްޓާ ގޮތަކީ، އެފަރާތުން އުފައްދާ މުދާ، އެފަދަ މުދާ އުފައްދާ އެހެން ފަރާތް ތަކަށްވުރެ ހެޔޮ އަގުގައި ވިއްކާލުމަށެވެ. ހަމައެހެންމެ ދުނިޔޭގެ އެކި ގައުމުތަކުގައި މިފަދަ މުދާތައް ގަނޑުކޮށް ވިއްކުމަށް މެދުވެރިވާ ފަރާތްތަކުން، ބްރޯކަރުންނާއި ޑިސްޓްރިބިއުޓަރުން، ހޯލްސޭލަރުން އަދި ޓްރެވަލް އޭޖެންޓުން ބަލާނީ، އެފަދަ މުދާވިއްކާ އެހެން ފަރާތަކަށް ވުރެ އަގު ހެޔޮކޮށް، އަވަހަށް ވިއްކާލުމަށެވެ. ވިއްކާ މުދަލެއް އަނެކަކަށްވުރެ ގިނައިން ވިއްކުމުގެ ބޭނުމުގަ އެވެ. ކޮންމެހެން ކުރަންޖެހޭ ހަރަދުތަކަށް ބޭނުންވާ ފައިސާ ހޯދުމަށާއި، ދިމާވެފައިވާ އިގްތިސޯދީ ހީނަރު ކަމުން ވީ އެންމެ އަވަހަކަށް އަރައިގަތުމަށެވެ.\nމިފަދަ ހާލަތެއްގައި ރާއްޖެ ފަދަ އެހެން ގައުމުތަކުން، އެ ގައުމުތަކުގެ އުފެއްދުންތައް އަގު ހެޔޮކޮށް ވިއްކަން ފަށައިފި ނަމަ އެކަމުގެ ގެއްލުން ރާއްޖެއަށް ވަރަށް ބޮޑުވާނެ އެވެ. ދުނިޔޭގެ ގައުމުތަކުގައި، ހާއްސަކޮށް ދުނިޔޭގެ ހުރިހާ ބޮޑެތި މާކެޓްތަކުގައި، މިފަދަ އުފެއްދުންތައް ވިއްކަނީ އާއްމުކޮށް އެއް ބަޔަކަށް ވުމުން ވެސް މެއެވެ. މިފަދަ ހާލަތްތަކުގައި އެމީހުން ވެސް ބަލާނީ، ރަނގަޅު ފައިދާއަކާއެކު ފަސޭހައިން އަވަހަށް ވިއްކޭނެ މުދަލެއް ވިއްކާލެވޭތޯ ކަމަށް ވުމުންނެވެ.\nރާއްޖެއަކީ ބޭނުންވާ ކުދި ބޮޑު ހުރިހާ ތަކެއްޗެއް ބޭރުން އެތެރެކުރާ ގައުމަކަށް ވުމުން، ބޭނުންހާ ގޮތަކަށް އަގު ދަށް ކުރުމަކީ ކުރެވޭނެ ކަމަކަށް ނުވެ އެވެ. މި ސަބަބާހުރެ މިހާރު ވެސް ދުނިޔޭގެ އެންމެ އަގު ބޮޑު އެއް މަންޒިލުގެ ގޮތުގައި ލޭބަލް ވެފައި ވެއެވެ.\nރާއްޖޭގެ ރިސޯޓްތަކުން ވިއްކާ ކޮޓަރިތަކުގު ހަމައެކަނި އަގު ހެޔޮ ކުރިޔަސް، އެއަށް މާ ބޮޑު ތަފާތެއް ނާދެ އެވެ. އެތެރޭގެ ދަތުރުފަތުރުގެ އަގު ބޮޑު ތަނުން އުފުލިފައި ހުރެ އެވެ. ހާއްސަކޮށް ސީޕްލޭންގެ ދަތުރުތަކުގެ އަގެވެ. އެއްގަޑިއިރުގެ ދެކޮޅު ދަތުރަކަށް ބޮލަކަށް ގާތްގަޑަކަށް 800 އެމެރިކާ ޑޮލަރު ނަގަ އެވެ. މިއީ ޔޫރަޕުން ރާއްޖެއަށް ކުރާ 10 ގަޑިއިރުގެ ދެކޮޅު ދަތުރަކަށް ނަގާ އަގަށް ވުރެ ބޮޑު އަގެކެވެ. މިއީ، ރާއްޖޭގެ ރިސޯޓެއްގައި މިހާރު ވެސް، ދެމީހަކަށް ހަތަރު ދުވަހު ފުރިހަމަ ޗުއްޓީއެއް ހޭދަ ކުރުމަށް ހޭދަވާ މިންވަރެވެ. އެހެންކަމުން ރާއްޖެއިން ވިއްކާ ކޮޓަރީގެ އަގު ހަމައެކަނި ދަށްވުމަކުން އަދި ނުފުދެ އެވެ.\nއަދި ޕޯސްޓް ކޮވިޑުގެ މިދުވަސްވަރު، ދުނިޔޭގެ އެއާލައިންތަކުގެ އަގުތައް ކުރިން ދަތުރުކުރި އަގަށްވުރެ މާބޮޑުތަން އުފުލޭނެ ކަމަށް ބެލެވޭތީ އެކަމުގެ ނޭދެވޭ އަސަރު އެންމެ ބޮޑަށް ކުރާނެ އެއް ގައުމަކީ ރާއްޖެ އެވެ. ނިއުނޯމަލްގެ މި ހާލަތުގައި ގައިދުރު ކުރުމުގެ މިންގަނޑުތަކުގެ ތެރއިން، އެއާލައިންތަކުގެ ކޮންމެ ދެސީޓުން އެއްސީޓު ދޫކޮށްލަން ޖެހޭނެ އެވެ.\nއެހެންކަމުން ގާތްގަޑަކަށް 50 ފަސެންޓް ލޯޑް މަދުކުރަން ޖެހުމުން ކުރީގައި ދަތުރަކަށް ނެގި އަގުގެ ދެގުނަ ނަގާނެ ކަމަށް ބެލެވެ އެވެ. އަދި ކޮންމެ ދެ ބަރިއަކުން އެއްބަރި ދޫކުރަން ޖެހިއްޖެނަމަ ދަތުރުކުރަން ޖެހޭނީ ގާތްގަނޑަކަށް ވިއްސަކަށް ޕަސެންޓް ލޯޑުގައި ކަމަށްވާތީ ޓިކެޓުގެ އަގު 300 ޕަސެންޓާ ހަމަޔަށް ވެސް އުފުލިދާނެ ކަމަށް ލަފާ ކުރެވެ އެވެ.\nމިކަންކަން ބިނާވާނީ އެ އެއާލައިނަކުން ކަނޑައަޅާ "ޕޯސްޓްކޮވިޑް" އުސޫލުތަކުގެ މައްޗަށެވެ. އަދި އެ އުސޫލުތައް ބިނާވާނީ އެ އެއާލައިނެއް ނިސްބަތްވާ ގައުމެއްގެ ކަމާބެހޭ ގައިޑްލައިންތަކުގެ މައްޗަށެވެ.\nމިފަދަ ކޮންމެ އިގްތިސޯދީ ކާރިސާއަކާއި ގުޅިގެން ބިޒްނަސް ކުލާހުގައި ދަތުރުކުރާ މީހުންގެ އަދަދު ބޮޑުތަނުން ދަށްވާނެ ކަމަށް ލަފާކުރެވެ އެވެ. ޚަރަދު ކުޑަކުރުމުގެ ގޮތުން ކޯޕަރޭޓް ބިޒްނަސް ދަތުރުތަށް މަދުވެ ކޮންމެހެން ކުރަންޖެހޭ ދަތުރުތައް ވެސް އިކޮނޮމީ ކުލާހަށް ބަދަލު ކުރާނެ އެވެ. މިއާއެކު އެއާލައިންތަކުން ކޮންމެހެން ކުރަންޖެހޭ ހަރަދުތައް (ފިކްސް ކޮސްޓް)، ފޫބައްދަން ޖެހޭނެެ އެވެ.\nހަރުދަނާ ސްޓްރެޓެޖީއެއްގެ ދަށުން، ފަސޭހަ އަދި ހަރަދު ކުޑަ، ދެމެހެއްޓެނިވި ދަތުރުފަތުރުގެ ނިޒާމެއް އަވަސް ގޮތަކުން، މުޅި ރާއްޖޭގައި ގާއިމު ކުރެވޭނެ ގޮތްތަކެއް ކަނޑައެޅުމަކީ ކަމާބެހޭ ފަރާތްތަކުން ކޮންމެހެން ކުރަން ޖެހިފައިވާ ކަމެކެވެ. އެހެން ކަމުން، ހެލިކޮޕްޓަރު ފަދަ ހަރަދު ކުޑަ، ރައްކާތެރި، ފަސޭހަ ވަސީލަތްތައް ރާއްޖޭގައި، ކޮމާޝަލްކޮށް އޮޕަރޭޓް ކުރުމުގެ ހުއްދަ ދޭންވީ ވަގުތު ޖެހިއްޖެހިފައި ވެއެވެ. އަދި މިނޫނަސް ހަރަދު ކުޑަ ރައްކާތެރި ވައިގެ ދަތުރުކުރާ ޒަމާނީ، ތަފާތު އުފެއްދުންތައް ތައާރަފު ކުރަންވީ ވަގުތު ޖެހިއްޖެ އެވެ.\nއަލުން ތައާރަފުކުރާ "މޯޑް އޮފް ޓްރާންސްޕޯޓް" ތަކަކީ ވައިގެ މަގުން ކުރެވޭ، ނުވަތަ "އެއާބޯން" ވައްތަރުތަކުގެ އެއްޗިއްސަށް ވުން މުހިންމެވެ. މަތިން ފެންނައިރު، ރާއްޖޭގެ ގުދުރަތީ ރީތި ކަމުން ފަތުރުވެރިންގެ ހިތްތަށް އުފަލުން ފުރާލައިދިނުމަށެވެ. ނުވަތަ ކަނޑުގެ އަޑިން ދަތުރުކުރާ ވައްތަރުގެ ވަސީލަތެއް ވެސް ރަނގަޅު ވެދާނެ އެވެ. ރާއްޖޭގެ ސަރަހައްދުގެ 99 ޕަސެންޓަކީ ކަނޑުގެ ސަރަހައަދު ކަމަށް ވުމުން ކަނޑުތަކުގެ އަޑީގެ، ގުދުރަތީ އަޖައިބުތަކާއި ސިއްރުތައް ތަޖުރިބާ ކުރުމުގެ ފުރުސަތު ހޯދައި ދިނުމަށެވެ.\nފަހަރުގައި، ކަނޑުއަޑީގެ ޓޫރިޒަމް ތައާރަފު ކުރުމަކީ މި ސިނާއަތުގެ މުސްތަގުބަލަށް ވެސް ވެދާނެ ނޫން ހެއްޔެވެ؟ ވަސީލަތްތައް ފުރިހަމަކޮށް ތައްޔާރު ކުރެވިފައިވާ، ވަށައިގެން ބިއްލޫރިން ހެދިފައިވާ، ސަލާމަތާއި ރައްކާތެރިކަމުގެ ގޮތުން ފުރިހަމަ، ފަތުރުވެރިކަމަށް ހާއްސަ "ސަބްމެރީން" އެއް ނުވަތަ، "ސަބްމާޖް" ކޮށް ދަތުރު ކުރެވޭ އުޅަނދުތަކަކުން ދިވެހި ކަނޑުތަކުގެ އަޑީގައި ލައްވާފައިވާ ގުދުރަތީ އަޖައިބުތައް ދައްކުވައި ދިނުމަކީ މި ސިނާއަތުގެ މުޅިން އާ ޗެޕްޓަރެއްގެ ފެށުން ކަމުގައި ވެސް ވެދާނެ އެވެ.\nއިހުލާސްތެރި ކަމާއެކު ގައުމީ ވިސްނުމަކުން ވިސްނައި މިދެންނެވުނު ފަދަ ދަތުރުފަތުރުކުރުމުގެ ހަރަދު ކުޑަ ޒަމާނީ ނިޒާމެއް އަވަސް ގޮތަކުން ގާއިމް ކުރެވިއްޖެނަމަ، އޭގެ ފައިދާ އެންމެ އަވަހަށް ކުރާނީ، މިވަގުތު ވެއްޓިފައިވާ، ގައުމުގެ އިގްތިސޯދަށެވެ.\nއެޑިޓަރުގެ ނޯޓް: މިއީ އެމްއެމްޕީއާރުސީގެ ކުރީގެ އެކްޓިން މެނޭޖިން ޑިރެކްޓަރު ހާރިސް މުހައްމަދު ލިޔުއްވާފައިވާ އޮޕް-އެޑް މަޒުމޫނެކެވެ. އޭނާ މި މަޒުމޫނު ލިޔުއްވާފައި ވަނީ ކޮވިޑް-19 އާ ގުޅިގެން ރާއްޖޭގެ ޓޫރިޒަމަށް ކުރިމަތިވެފައިވާ ދަތި އުނދަގޫ މި ދަނޑިވަޅުގައި ޓޫރިޒަމް މާކެޓް ކުރުމުގައި މަސައްކަތް ކުރެވިދާނެ ގޮތްތަކެއް އޭނާގެ ތަޖުރިބާއިން ހިއްސާ ކުރެއްވުމަށެވެ.\nޓީއެމްއޭ މޯޑިވްސް ސިވިލް އޭވިއޭޝަން އޮތޯރިޓީ އައިޝަތު ނަހުލާ + މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން ދިވެހި ރާއްޖެ އަލުން ހުޅުވާލުން\nއަބަދު އެކްސިޑެންޓް، ފަރުވާއެއް ނުލިބޭ\nއޭވިއޭޝަން ދާއިރާ އަންނަނީ ކުރިއަރަމުން\nޓްރާންސްޕޯޓް އުސޫލު؛ ނަމަކަށްކުރި ކަމެއް!


ނޮޅިވަރަމް ދާއިރާގެ މެމްބަރު އަރީފް\nމެދު ހެންވޭރު ދާއިރާގެ މެމްބަރު އަލީ އާޒިމް\n6 އޭޕްރިލް 2017 | ބުރާސްފަތި 02:21\nހަތަރު ޕާޓީގެ ލީޑަރުން ނިކުމެ މިކުރަނީ ގައުމީ މަސައްކަތެއް. މިގައުމު ތިން ބަޔަށް ބެހެން ބޭނުންތައް. އަސާސީ ހައްގުތަކާއި މިނިވަންކަން ހޯދަން އެބަޖެހޭ. ދަރަނި ބޮޑު ގައުމެއްމީ. އުސޫލުތަކަކާއި އެއްގޮތަށް ކަންތައް ކުރަންޖެހޭ. ހައްދު ފަހަނަޅައި ދިނުމުން ހައްގުބަސް ބުނަން އެބަޖެހޭ. އަނިޔާވެރިއަކާއި ދިމާލަން އަނިޔާވެރިއެކޭ ބުނަން އެބަޖެހޭ.\n6 އޭޕްރިލް 2017 | ބުރާސްފަތި 20:20\nމިގައުމުގެ ހާލަތު އެތައް ތަނަކުން ދަށަށް ގޮސްފި. މި ސަރުކާރު މިހެންދާ ކޮންމެ ދުވަހަކީ އެތައް ތަނެއް ގައުމު ސޮއްސާލާނެ ދުވަހެއް. މިރާއްޖެ ސަލާމަތް ކުރުމުގެ މަސައްކަތް ކުރިއަށް މިދަނީ. ރައީސް ޔާމިންއަށް ތާއީދުކުރާ ހަމަ އެކަކުވެސް ނުފެނޭ. މިކަމުން ސަލާމަތްވާން އެބަޖެހޭ. ރައްޔިތުންނަށް ކުރަންޖެހުނު ކޮންމެ ކަމެއް ކުރަން އެބަޖެހޭ. މިގައުމުގެ ރައްޔިތުންނަށް އިމްތިހާނެއް. ރައީސް ޔާމިން ޒާތީ ގޮތުން ދެން ކާކުބާއޭ ޖައްސާނުލާނީ؟\n5 އޭޕްރިލް 2017 | ބުދަ 23:04\nރައީސް ޔާމިން ވިދާޅުވާހެން އިދިކޮޅު ފަރާތްތަކީ ސަރުކާރު ޖަވާބުދާރީ ކުރުވާ ބަޔަކަށްވާއިރު ސަރުކާރުން އެކަން ނުކުރެވޭ ކަމަށްވާނަމަ ސަރުކާރު ބަދަލުކުރަންޖެހޭ. އެންމެން އެކުވެގެން މިއުޅެނީ ލައްކެއް ޖަހާލާނަން. ރައީސް ޔާމިން ކޮންމެ ކަމެއްވެސް ބޭނުންވާނީ ކޯޓުން ނިންމައިގެން. ޕާޓީ ދަމައިގަތީ ކޯޓުން. މިކަން މިއީ ރައްޔިތުންނަށް އިނގޭ ކަންކަން. އެބަ ބުނަން ޖެހޭ ރައީސް ޔާމިންގެ ސަރުކާރު ބޭނުން ނޫން ކަމަށް. މަގު މައްޗަށް ނިކުމެ ބުނެދޭން އެބަޖެހޭ. މިއީ އާދަޔާ ޚިލާފަށް އިސްރާފް ބޮޑު ސަރުކާރެއް. ޓެކްސް އިތުރުވެގެންދަނީ އެހެންވެސް. ސަރުކާރުގެ މޫނުމަތި ރީތި ކުރަން ތަފާތު ގިނަ ކޮންސަލްޓަލްޓުން ގެނެސްގެން ސަރުކާރުގެ މޫނުމަތި ރީތި ކުރަން އެބަ މަސައްކަތް ކުރޭ. ކިތަންމެ ބޮޑު ބިލްބޯޓް ބެހެއްޓިޔަސް ރައްޔިތުންގެ ލޯތްބެއް ނުވާނެ. ރައްޔިތުންނަށް އަޑު އިއްވަން މިކިޔަނީ ރާއްޖެއަށް ތަރައްޤީ ގެނެސްދޭ ވާހަކަ. ބްރިޖް ނިމޭ ވާހަކަ. ހޮސްޕިޓަލް ހަދާ ވާހަކަ. ކޮބައިތޯ މައްސަލައަކީ. މައްސަލަ ވަރަށްވެސް ބޮޑު 200 މިލިއަނުން އެޅޭ ބްރިޖެއް 800 މިލިއަން ބޭނުން ކޮށްގެން އެޅުމުން އެއީ ބޮޑު މައްސަލައެއް. އެވާހަކަ ދައްކަން އެބަޖެހޭ.\n5 އޭޕްރިލް 2017 | ބުދަ 22:47\nކެންދޫ ދައިރާގެ މެމްބަރު އަލީ ހުސެއިން\nވިސްނުމާއި ހިޔާލާއި ފިކުރުގެ ގޮތުން ތަފާތު ހަތަރު ލީޑަރުން އެކުގައި މަަސއްކަތް ކުރައްވަން ފެއްޓެވީ ކީއްވެގެންތޯ؟ ރަށް ރަށުގެ މީހުން އެބަ ސުވާލުކުރޭ ރައީސް މައުމޫނާއި ރައީސް ނަޝީދާއި އެއްކޮށް މަސައްކަތް ކުރާނެހޭ. ރައްޔިތުން އެކަމާއި އެބަ ސުވާލުކުރޭ. ގައުމުގައި މިހިނގަނީ ކޮން ކަމެއްތޯ؟ ސިޔާސީ ހަތަރު ލީޑަރުން ނިކުންނެވީ ގައުމުގެ ހައްގުގައި. ސިޔާސީ ލީޑަރުންނީ ދުޝްމަނުންނެއް ނޫން. މިގައުމުން ފެނިގެން މިދަނީ އަނިޔާވެރިކަން ހައްދު ފަހަނަޅައިގެން ގޮސްފައިވާ މަންޒަރު. މިއަނިޔާވެރިކަން ސިފަ ކުރެވޭނެ ގޮތެއް ނެތް. މިސަރުކާރުގެ ކޮރަޕްޝަނުގެ ވާހަކަ ދެއްކޭނެ ވާހަކައެއް ނެތް. ބަހުގައި ބަހެއް ނެތް. މިގައުމުގައި ހިނގާ ކޮރަޕްޝަން ބަޔާން ކުރާނެ ގޮތެއް ނެތް. އައު ބަހުރުވައެއް ހޯދަން ޖެހޭ ހިސާބަށް މިއޮތީ ގޮސްފައި. ބަހަކީ އިއްވަން ޖެހޭ އެއްޗެއް. ޤާސިމް އިބްރާހިމް އަށް ދައުވާކޮށް އަދި އިމްރާން ޖަލުގައި އޮންނެވީ ބަހެއް ބުނެގެން. ބަހަކީ ވަރަށް ބާރުގަދަ އެއްޗެއް. އަނިޔާވެރިކަން އައުމުން އިސް ނުޖަހާ ހައްގު ބަސް އެކަމާއި ދެކޮޅަށް ބުނަން އެބަޖެހޭ. މެމްބަރުން ވިދާޅުވާން ޖެހޭ ހައްގު ބަސް ބުނަން ފެށުމުން މިގައުމު މިހެން ނުދާނެ.\n5 އޭޕްރިލް 2017 | ބުދަ 22:23\nރައީސް ޔާމިން ސިފަކުރައްވަނީ ބޮޑު ކުށްވެރިއެއްގެ ގޮތުގައި\nދާއިރާ ތަރައްޤީ ކުރަންޏާ ތިމަންއާއި ގުޅޭށޭ ބުނުމަކީ ބިރުދެއްކެން. ޖަލްސާއަށް ނުގޮސްފި ނަމަ މުވައްޒަފުންނަށް ބިރުދައްކާ. ރައީސް ޔާމިން ސިފަކުރައްވަނީ ބޮޑު ކުށްވެރިއެއްގެ ގޮތުގައި. މިއަދު ރައްޔިތުންގެ މަޖިލިސް މެމްބަރުން ވަރަށް ބޮޑަށް ވިސްނަން އެބަޖެހޭ. ރައްޔިތުންގެ ހައްގުގައި ވާހަކަދައްކަވާ މީހުން ޖަލުގައި. ދިވެހި ދައުލަތް ދުވަހަކު ނުދެކޭ ކޮރަޕްޝަންގެ ވާހަކަ އަމިއްލައަށް ދެއްކުވުން ލަދު ކޮބައިބާވާއޭ ހިތަށް އަރާ. ސިޔާސި ހަޔާތް ފެއްޓެވީސުރެ މަސައްކަތްކޮށްދެއްވި ހުރިހާ އެންމެންވެސް ޖަލުގައި.\n5 އޭޕްރިލް 2017 | ބުދަ 21:55\nކުރީގެ ކެނދިކުޅުދޫ ދާއިރާގެ މެމްބަރު އަހްމަދު އީސާ\nރައީސް ޔާމިންއާއި ޗެލެންޖްކުރަން ބޭނުން. ރައީސް ޔާމިންއަކީ ސިޔާސީ ޕާޓީ ބަދަލުކުރުމުގެ އައްޕައޭ. ޕީޕީއެމް މިއަދު އޮތީ ރައްޔިތުންނާއި އެކީ. ހިތްވަރެއް ހުރި ނަމަ ނިކުމެވަޑައިގަންނަވާ. ރައީސް ޔާމިން ކުޑަ ރަށެއްގެ ކައުންސިލްއަށް ކުރިމަތިލެއްވިއަސް ބަލިކުރައްވާނަން. ރާއްޖޭގެ ދުށް ހުރިހާ ލީޑަރުން މިތިބީ ގައުމާއި ރައްޔިތުންގެ ހައްގުގައި ނިކުމެ. ޤާސިމް އިބްރާހިމް ޕޯޑިއަމްއެއްގައި ވާހަކަދައްކަވައިގެން ގޮޅިއެއްގައި އޮންނަން ޖެހިއްޖެ ނަމަ އެގޮޅީގައި އޮންނާނަން. ރިޝްވަތު ދިނޭ ކިޔާފައި ރައީސް ޔާމިން ވާހަކަދައްކަވަމުން ހިނި އާދޭ.\n5 އޭޕްރިލް 2017 | ބުދަ 21:45\nމިރޭގެ ފަލަ ސުރުޚީގައި: ކުނޫޒުގައި އިދިކޮޅު ފަރާތްތަކުން ބާއްވާ ޖަލްސާ ވަގުތުން ގެނެސްދެވޭނެ އެވެ.\n5 އޭޕްރިލް 2017 | ބުދަ 21:21


Boakoh vaarey vehi uthruge baeh rahthakugai fenboduvejje | Mihaaru\nޚަބަރު / މޫސުމާ ބެހޭ އިދާރާ\nބޯކޮށް ވާރޭވެހި، އުތުރުގެ ބައެއް ރަށްތަކުގައި ފެންބޮޑުވެއްޖެ\nހދ. ހަނިމާދޫގައި ފެންބޮޑުވެފައި. --ފޮޓޯ/ޕޮލިސް\n29 މެއި 2020 - 19:56\nރާއްޖެެއަށް މިހާރު ކުރަމުންދާ ވިއްސާރައިގައި އުތުރުގެ އަތޮޅުތަކަށް ބޯކޮށް ވާރޭ ވޭހި ބައެއް ރަށްތަކުގައި ފެން ބޮޑުވެއްޖެ އެވެ.\nހއ. އުލިގަމު ކައުންސިލުން ބުނީ އެ ރަށަށް މިހާރު ވެސް މެދު ނުކެނޑި ވާރޭ ވެހޭއިރު ރަށު ތެރޭގައި ފެންބޮޑުވެފައިވާ ކަމަށެވެ. މި ހާލަތުގައި އިންޖީނު ގެއަށް ފެން ވަދެދާނެ ކަމުގެ ބިރު އޮތުމުން، މަގުތަކުގައި ފެން ހިންދަން ވެލި ބަސްތާ ޖަހަމުން އަންނަ ކަމަށް ކައުންސިލުން ބުންޏެވެ.\nކައުންސިލްގެ ނައިބު ރައީސް އިމާދު އަބްދުﷲ ވިދާޅުވި. ގޮތުގައި ބައެއް ގެތަކަށް ފެންވަދެ، ހިފައި ގެންގުޅޭ ސާމާނުތަކަށް ވަނީ ގެއްލުން ލިބިފަ އެވެ.\n"މި ރަށުގައި ފެންބޮޑުވެއްޖެއްޔާ އެންމެ ބޮޑު ނުރައްކަލެއް ވަނީ އިންޖީނު ގެއަށް. އެއީ އެންމެ އަޑި ސަރަަހައްދުގައި ހުންނާތީ. އިންޖީނުގެއަށް ފެން ވަނަ ނުދޭން ކައުންސިލާއި ރައްޔިތުން ގުޅިގެން މަސައްކަތް ކުރަމުން އަންނަނީ،" އޭނާ ވިދާޅުވި އެވެ.\nހުޅަނގު މޫސުމާ އެކު މުޅި ރާއްޖެއަށް ވެސް މޫސުން ގޯސްވެފައި ވާއިރު މޫސުމާ ބެހޭ އިދާރާއިން ވަނީ ހއ. އަތޮޅުން ފެށިގެން ނ. އަތޮޅާ ހަަމައަށް މިރޭ އޮރެންޖް އެލާޓް ނެރެފަ އެވެ. އެ އެލާޓްގައިވާ ގޮތުން އެ ހަތަރު އަޅުގައި ވެސް އާއްްމު ގޮތެއްގައި ބޯކޮށް ވާރޭ ވެހި ފެންބޮޑާނެ ކަމަށް ވަނީ ލަފާކޮށްފަ އެވެ.\nހއ. އުލިގަމުގައި ފެންބޮޑުވެފައި\nމެޓް އޮފީހުގެ އެސިސްޓަންޓް މީޓިއޮރޮލޮޖިސްޓް އަބްދުﷲ ހާފިޒު ވިދާޅުވީ ކުރިއަށް އޮތް 24 ގަޑިއިރު ތެރޭގައި ރާއްޖޭގެ ބޮޑު ސަރަހައްދުތަކަށް މޫސުން ގޯސް ވާނެ ކަމަށެވެ. މިއީ ހުޅަނގު މޫސުމުގެ ވިއްސާރަ ކަމަށާއި މާދަމާގެ ނިޔަލަށް އުތުރާއި މެދުރާއްޖޭގެ އަތޮޅުތަކަށް މޫސުން މާ ބޮޑަށް ގޯސްވާނެ ކަމަށް ލަފާކުރެވޭ ކަމަށް އޭނާ ވިދާޅުވި އެވެ.\nއެ ސަރަހައްދަށް ބޯކޮށް ވާރޭ ވެހި ގުގުރުން އެކަށީގެންވާ ކަމަށް އޭނާ ވިދާޅުވި އެވެ.\nއުތުރާއި މެދުތެރޭގެ އަތޮޅުތަކަށް ގަޑިއަކު 10-20 މޭލުގެ ދެމެދުގައި ވައި ޖެހޭނެ އެވެ. އަދި ކަނޑުގަދަވާނެ ކަމަށާއި އެކަމަށް ކަނޑުދަތުރުކުރާ ފަރާތްތަކުން ސަމާލުކަން ދޭން އޭނާ އިލްތިމާސްކުރެއްވި އެވެ. ވިލާގަނޑުގައި ގަޑިއަކު 45 މޭލުގެ ބާރުމިނުގައި ވައި ޖެހޭނެ ކަމަށް ބެލެވެ އެވެ.\n"މާދަމާ އިން ފެށިގެން ދެކުނުގެ އަތޮޅުތަކަށް މޫސުން ރަނގަޅު ވާނެ ކަމަށް ބެލެވޭ، މުޅި ރާއްޖެއަށް ރަނގަޅުވާނީ އާދިއްތަ ދުވަހުން ފެށިގެން،" ހާފިޒު ވިދާޅުވި އެވެ.\nމޫސުން ފެންބޮޑުވުން ވާރޭ ތޫފާން މޫސުން ލަފާކުރާ ގޮތް މޫސުމާ ބެހޭ އިދާރާ\nއުތުރުގެ ރަށްތަކަކީ މި އުލިގަން އެކަނިތަ. އެހެން ރަށެއްގެ ވާހަކައެއް ނެތް މިޔަކު\nޑެން ފެން ހިއްކާލަހިއްކާލާ އުމުރު ހުސްވަންދެއް ތިބީމަ ރަނގަޅުވާނެ އެއަށްކިޔަނީ ހައްގުވާ މިންވަރު\nހައްލަކީ ރާއްޖެ އިދާރީ އިޤްތިސޯދީ3ސަރަހައްދަށް ބަހާލާ ތިލަދުންމަތިން ފާދިއްޕޮޅަށް ނޯތު، ކ.އަތޮޅުން ދާލަށް(މާލެވެސް ހިމަނައި)ސެންޓްރަލް، އަދި ކޮޅުމަޑުލުން އައްޑުއަށް ސަދާރން ކަމުގައިކަޑައަޅާ3ސަރަހައްދުން ކޮންމެ ޕްރޮވިންސްއެއްގެ ރައްޔަތުންގެ އިންތިޙާބުކުރާ ޤަވަރުނަރާއި ޑެޕިއުޓީއަށް ސަރަހައްދުގެ ބާރު ހަވާލުކުރުން. # ލާމަރުކަޒީ ޤާނޫނު އިސްލާޙް ކުރާއިރު 2022 ގައި މިގޮތަށް އިންތިޙާބް ބާއްވަން ޤއ އަށް އިސްލާހް ހުށަހަޅަން މެންބަރަށް ދަންނަވާ. ތިކަންބަދަލުވާނެ.\nދެކުނާ ހިލާފައް އުތުރުގަ ކަމެއް ވެއްޖެއްޔާ ރަށުވރައްޔިތުން އެކަމެއް ހައްލު ކުރަން ޖެހޭނީ. ދެކުނުގަ ސަރުކާރުން ވަގުތުން ފުލުހުންނާއި ސިފައިން ފޮނުވައިން ފެންހިއްކާ ވެލި ބަސްތާ ޖަހައިދޭނެ.\nއަސްތާ އަހަރެމެންގެ ކޮލޮނީ ކުދިންކޮޅު\nޑިސާސްޓަރ މެނޭޖްމަންޓް އިން މާލޭގަ ފިނިކޮޓަރީގަ ހުރެގެން ސާވޭ ކޮށް ނިންމާލާށެވެ. އެމީހުންނަށް މުސާރަ ލިބޭނެ އެވެ. އެހީވާނެތޯ ނޫނީ ނުވާނެތޯ ތާރީހުން އެނގެން އެހުރީ އެވެ.\nވިއްސާރަވެ ފެންބޮޑުވާ ރަށްރަށުގައި ފެންބޮޑުވާ ވަގުތު ތެޅިފޮޅިގަންނަނީ... އިންޖީނުގެ ހުރީ އެއް މެ އަޑި ސަރަހައްދުގައިކަން އެނގޭއިރު ދެން ފެންބޮޑުވެދާނެ ދުވަހަކަށް އިންޖީނުގެ ރައްކާތެރި ވާނެ ގޮތެއް ހަދާ..ވިއްސާރަ ވު މުާއއެކު އަޑުއިވޭނެ އައްޑޫ ގޭގެއަށް ފެންނަ ވާހަކަ..އަބަދުވެސް ފެން ވަންނަނީ ހަ މަ އެއްގެތަކަކަށް.. ކީއްވެބާ ކައުންސިލާ ގުޅިގެން އެނޫންގޮތެއްވޭތޯ ނޫޅެނީ..\nކެއްތެރިވޭ 2023 ވަނަ އަހަރު ފަހުން އިރާދަކުރެއްވިޔާ ފެން ބޮޑުވުމާ ރައްޔެތުންނާ ގުޅިފަވާ ކަންތަކަށް ހައްލުގެނެވޭނެ .. ކުލަޔަށް ބަލާގެން ވޯޓް ދެންޔާ ވާނެގޮތް މިފެންނަނީ\nފެން ބޮޑުވުމަކީ ގުދުރަތީ ކަމެއް ވެރިޔަކަށް ހުންނަ މީހެއްގެ ސަބަބުން ވާކަމެއް ނޫން އެެޔަކީ\nތެދެއް ރަށެއްގައި ފެންބޮޑުވެއްޖެއްޔާ އެއީ ގުދުރަތީ ކަމެއް މާލޭހާ ފެންބޮޑުވެއްޖެއްޔާ ވެރިން ނިކުމެ ފެންހިއްކާލާނެ އެއީ ތަފާތަކީ


Apple ah joke jehi Samsung ves phone aa eku earphone aai charger nudheyn ninmaifi | Mihaaru\nއެޕަލް އަށް ޖޯކު ޖެހި ސެމްސަންގު ވެސް ފޯނާއެކު ޗާޖަރާއި އިއަފޯނު ނުދޭން ނިންމައިފި\nސެމްސަންގް ގެލެކްސީ އެސް21\n09 ޑިސެމްބަރ 2020 - 19:01\nއެޕަލް އިން އެންމެ ފަހުން ބާޒާރަށް ނެރުނު ފޯނާއެކު ޗާޖިން އެޑަޕްޓަރު ނުދޭން ނިންމުމުން އެކަމަށް ޖޯކު ޖެހި މީހުންގެ ތެރޭގައި ސެމްސަންގު ވެސް ހިމެނެ އެވެ. އެޕަލްގެ ފޯނުތަކުގައި ހެޑްފޯން ޖެކް ނުހިމަނަން ނިންމުމުން ވެސް މަލާމާތްކުރި ގޮތަށެވެ.\nއެކަމަކު އެންމެ ފަހުން މި ޖެހުނީ އެއްތާކު އެވެ. ހެޑްފޯން ޖެކް ނުލައި އައިފޯނު ހަދަން ފެށުމުން ޖޯކު ޖެހުމަށް ފަހު ސެމްސަންގުން ވެސް އެގޮތަށް ކަންތައް ކުރި ގޮތަށް، މިފަހަރު ވެސް ސެމްސަންގުން އެޕަލްއެކޭ އެއްގޮތަށް ޗާޖަރު ނުލައި ފޯނު ވިއްކަން ނިންމީ އެވެ. ޗާޖަރެއް ވެސް ހެޑްފޯނެއް ވެސް ސެމްސަންގުން އަންނަ މަހު ނެރެން އުޅޭ ގެލެކްސީ އެސް 21 ސީރީޒްގެ ފޯނުތަކުގައި ނުހިމަނާނެ ކަމަށް އެ ފޯނުތައް ބްރެޒިލްގައި ވިއްކުމުގެ ހުއްދަ ދީ ދޫކޮށްފައިވާ ލިޔުމާ ހަވާލާދީ ޖީއެސްއެމް އެރީނާ އިން ވަނީ ބުނެފަ އެވެ.\nބްރެޒިލްގެ ރެގިއުލޭޓަރީ އިދާރާ އެނަޓެލްގެ ލިޔުމުގައި ވަރަށް ސާފުކޮށްފައި ބުނެފައިވަނީ ފޯނު ވިއްކާއިރު އެއާ އެކު ޗާޖަރާއި ހެޑްފޯން ނުލިބޭނެ ކަމަށެވެ. ބެލެވޭ ގޮތުގައި އެޕަލް އިން ވެސް ބުނި ގޮތަށް ސެމްސަންގުން ވެސް ބުނާނީ ތިމާވެށީގެ ހިމާޔަތަށްޓަކައި ކުނި މަދުކުރަންޖެހޭތީ މިގޮތަށް ނިންމީ ކަމަށެވެ.\nޗާޖިން އެޑަޕްޓަރު އެޕަލް އިން ނުދޭން ނިންމުމުން ސެމްސަންގުން އެޕަލް އަށް މަލާމާތްކުރީ އެޑަޕްޓަރެއްގެ ފޮޓޯއަކާ އެކީ "އިންކުލޫޑެޑް ވިތު ޔޯ ގެލެކްސީ" ޖަހައިފަ އެވެ. އަދި ބުނެފައި ވަނީ ޗާޖަރަކީ ފޯނަށް ބޭނުންވާ އެންމެ އަސާސީ އެކަތި ކަމަށާއި ސެމްސަނުން ވިއްކާ ގެލެކްސީ ބްރޭންޑްގެ ފޯނުތަކުގައި އަސާސީ ހުރިހާ އެއްޗެއް ހުންނާނެ ކަމަށެވެ.\nމީގެ ކުރިން އެޕަލް އިން އައިފޯނުގައި ހެޑްފޯން ޖެކް ނުހިމަނައި ވަޔަލެސް ހެޑްފޯނަށް ހާއްސަކުރުމުން އެކަމަށް ސެމްސަންގުން ޖޯކު ޖެހުމަށް ފަހު ސެމްސަންގުން ހެޑްފޯން ޖެކް ދޫކޮށްލީ އެޕަލް އަށް ޖޯކު ޖަހާފައި ހެދި އިސްތިހާރުތައް ސޯޝަލް މީޑިއާ އިން ރިމޫމް ކުރުމަށް ފަހުގަ އެވެ.\nއެޕަލް ސެމްސަންގް ސްމާޓް ފޯން\n7 ކޮމެންޓް, 62 ރިއެކްޝަންސް\nސެމްސަންއަކީ އަބަދުވެސް އެޕަލް ކުންފުނީގެ ހިޔަނިން ހިގަމުންދާ ކުންފުންޏެއް.\nމިދާވަރުންދަންޔާ ސަމްސަންގު، އެޕަލް ފޯނުތަކުގަ ބެޓެރި އާއި ކެމެރާވެސް ވަކިން ގަންނަންޖެހޭނެ\nކޮރޯނާ އާއި ހެދި ފޯނު ހެދުމަށް ފުރިހަމަ އަށް މުވައްޒަފުން މަސައްކަތަށް ނެރެވިދާނެ ކަމަކަށް ޤަބޫލެއް ނުކުރެވޭ. މިއީ މިފަހުން ނެރުނު އައިފޯނު 12 ވެސް މައްސަލަ ޖެހުނު ސަބަބަކީ. މިފޯނު ތަކުގެ ބައެއް ފޯނަށް އެސްއެމްއެސް ވެސް ނުލިބޭ ކަމަށް، ބޭނުންކުރާ މީހުން ސޯޝަލް މީޑިއާ ގައި ބުނެފައި ހުރޭ. އެންމެ ރަނގަޅު ފޯނަކީ 2019 ގައި ނުކުތް އައިފޯން 11 ޕްރޯ މެކްސް ގެ މިޑްނައިޓް ގްރީން. އަޅުގަނޑު ބޭނުންކުރާ އަޅުގަނޑު ގެ ޗޮއިސް !\nހާމިދު މުޙައްމަދު، ޕީ.އެޗް.ޑީ\nނޯ ވަން ކެއާސް.\nހާމިދު އަށް. ގުޑްވިލް ސްޕްރެޑް ކުރެވޭތޯ ބަލާ. ރުޅިވެރިކަން ނުފަތުރާ.\nއެޕަލް އާއި އެކު ޑީލް ހެދީ ހަމަ ޔަޤީން. ތިވީގިތުން ސެމްސަންގު ދޫކޮށްލާ ކޮންމެވެސް އެހެން މޮޑެލް އެއް ނަގަން މިޖެހުނީ.\nމާރކެޓިން ސްޓަންޓް އެއީ.


Kuneege massala angaidhey hiydhathi manzareh | Mihaaru\nދޫންޏެއް އޭގެ ޅަ ދޫންޏެއް ސިނގިރެޓް ފިލްޓަރެއް ކާން ދޭން މަސައްކަތް ކުރަނީ.\n01 ޖުލައި 2019 - 07:324comments\nމި ފޮޓޯތަކުން ވެސް ފެންނަނީ އެކަހަލަ މަންޒަރެކެވެ. ދޫންޏެއް، އޭގެ ޅަ ދަރި އަށް ކާން މި ދެނީ ސިނގިރެޓް ފިލްޓަރެކެވެ. އަނެއް ފޮޓޯގައި ފެންނަނީ ޅަ ދޫނި ސިނގިރެޓް ފިލްޓަރު ތުނބުގައި ޖަހައިގެން ދާ ތަނެވެ.\nމިއީ އެމެރިކާގެ ފްލޮރިޑާގެ ލާގޯގެ އެސްޓީ ޕީޓްސް ބީޗްގައި މީހަކު ނަގާފައިވާ ފޮޓޯއެކެވެ.\nކަރެން (ލެޓްބާޑް) މޭޒަން މި ފޮޓޯތައް މިދިޔަ މަހު ފޭސްބުުކްގައި ހިއްސާކުރުމާ އެކު އެތައް ބައެއްގެ ސަމާލުކަން ހުއްޓި، ގިނަ ބަޔަކު ފޮޓޯތަކުން ފެންނަ ހިތްދަތި މަންޒަރާ ބެހޭ ގޮތުން އެކި ކަހަލަ ޝުއޫރުތައް ފާޅުކޮށްފައިވެ އެވެ.\nމި ފޮޓޯތަކާ ބެހޭ ގޮތުން ކަރެން ބުނީ އޭނާ ފުރަތަމަ ހީކުރީ މައި ދޫނި ޅަ ދޫންޏަށް ކާންދެނީ މަހެއް ކަމަށެވެ.\n"އެކަމަކު ގެއަށް ގޮސްފައި ފޮޓޯތައް ލެޕަށް އަޅާލައިގެން ރަނގަޅަށް ބަލާލީމާ އެނގުނީ ދޫންޏަށް މައި ދޫނި ކާންދޭން މަސައްކަތްކުރަނީ ސިނގިރެޓް ބަޓެއްކަން. އެއީ ހިތްހަލާކުވި ވަގުތުކޮޅެއް. ވަރަށް ދެރަވި،" އޭނާ ބުންޏެވެ. "މިއީ އަހަރެމެން އިންސާނުންގެ ކުރާ ވިޔާނުދާ ކަންކަމުގެ ސަބަބުން ދިމާވާ ކަންކަން."\nކަރެން ބުނި ގޮތުގައި އޭނާގެ މި ފޮޓޯތަކުން ވެސް ކުނީގެ މައްސަލަ ބޮއްސުންލާފައި އޮތް ވަރު އިހުސާސްވެއްޖެ އެވެ. އެހެންވެ އޭނާގެ އިލްތިމާސަކީ އަދި ކުރަން މިހާރު ބޭނުންވާ ކަމަކީ ވެސް ކުނިން ތަންތަން ސަލާމަތް ކުރުމެވެ.\n"ހާއްސަކޮށް މޫދާއި އައްސޭރިފަށް ކަހަލަ ތަންތަން އެބަޖެހޭ ކުނި ނާޅާ ސާފު ރީތި ތަންތަނަށް ހަދަން. އެތަންތަނުގައި އުޅޭ ދޫނިސޫފާ ސޫފީން އަހަރެމެންގެ ހިތްތަކަށް ވެސް އުފާވެރިކަން ގެނުވާނީ އެތަކެތީގެ ރައްކާތެރި ކަމަށް މަސައްކަތްކޮށްގެން،" އޭނާ ބުންޏެވެ.\nކަރެން ފޭސްބުކްގައި ހިއްސާ ކުރި އެއް ފޮޓޯގައި އޭނާ ވަނީ "ދުންފަތުގެ އިސްތިއުމާލު ކުރިޔަސް، ސިނގިރެޓް ފިލްޓަރު ޖެހުނުހާ ތާކަށް އެއްލައިނުލަން ވެސް" އެދިފަ އެވެ.\nމިދިޔަ އަހަރު ނެރުނު އޯޝަން ކޮންޒަވެންސީ ރިޕޯޓްގައި ފާހަގަކޮށްފައިވާ ގޮތުގައި މޫދާއި ކަނޑަށް އެންމެ ގިނައިން އުކައިލާ 10 ބާވަތުގެ ކުނީގެ ތެރޭގައި ސިނގިރެޓް ފިލްޓަރު ވެސް ހިމެނެ އެވެ.\nއިތުރު ލިޔުންތައް ތިމާވެށި ފޮޓޯގްރަފީ ސިނގިރޭޓް ވޭސްޓް މެނެޖްމެންޓް ފްލޮރިޑާ ދޫނި އެމެރިކާ